cyanic-selkie/wikianc huggingface dataset:
ߒߛߙߍߜߍ߬ߘߍ߫ ߕߌ߲߬ߞߎߘߎ߲
ߣߊߡߎ߲
ߣߊߡߎ߲߫ ߛߊ߬ߓߊ߫ ߟߋ߬ ߦߋ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫: ߖߘߍ߬ߞߟߏ߬ߦߊ߸ ߌߛߟߊߞߦߊ߸ ߊ߬ ߣߌ߫ ߝߘߊ߬ߝߌ߲߬ߠߊ߫ ߣߊߡߎ߲߫ ߞߘߐ, ߣߊߟߌ߬ߡߎ߲߫ ߛߏߡߦߊ ߘߌ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߬
ߞߎ߬ߗߊ߬ߟߊ߫ ߞߏ߰ߙߌ
ߞߎ߬ߗߊ߬ߟߊ߫ ߞߏ߰ߙߌ ߦߋ߫ ߡߊ߬ߟߌ ߘߎ߰ߞߣߍ ߘߟߊߛߌ߯ߟߌ ߘߏ߫ ߟߋ߬ ߘߌ߫ ߛߌߞߊߛߏ߬ ߕߌ߲߬ߞߎߘߎ߲ ߘߐ߫.
ߞߊ߬ߝߏ߬ߙߋ߲߫ ߃߆ ߟߎ߫ ߟߋ߬ ߦߴߊ߬ ߞߣߐ߫: ߖߋ߬ߘߜ߭ߎ߫߸ ߖߎ߬ߙߊ߬ߘߜ߭ߎ߫ ߞߊ߬ߝߏ߸ ߝߊߖߌ߫߸ ߝߊߞߟߏ߫߸ ߜ߭ߎߥߊߖߌ߫߸ ߞߊߏ߫߸ ߜ߭ߎ߬ߖߋ߫ ߛߜ߭ߎߣߊ߬߸ ߞߊ߬ߝߏ ߝߊ߬ߓߏߟߌ߫߸ ߞߔߊߟߊ߫߸ ߞߙߊ߬ߜߊ߬ߟߊ߫ ߡߊ߰ߟߋ߫߸ ߞߐ߬ߟߐ߲߬ߣߌ߲߬ߜߍ߫߸ ߞߏߣߌ߲ߜߍ߫߸ ߞߏߣߌߠߊ߫߸ ߞߐ߲߬ߛߋ߬ߜߋߟߊ߫߸ ߞߙߏߡߏ߫߸ ߞߎߢߣߊ߫߸ ߞߎ߬ߗߊ߰ߟߊ߫߸ ߟߐߜߣߊ߫߸ ߡߌߢߍ߲ߠߊ߫߸ ߒ߬ߔߍ߬ߛߏ߬ߓߊ߫߸ ߣߊ߬ߝߊ߲ߜ߭ߊ߫߸ ߣߊ߲ߔߋ߫߸ ߒ߬ߜ߭ߟߏ߬ߢߣߊ߬ߛߏ߫߸ ߒ߬ߜ߭ߎ߬ߖߌ߬ߣߊ߫߸ ߢߊ߲ߕߜ߭ߊ߫߸ ߒߕߛߐߣߌ߫߸ ߛߌ߲ߛߌ߲ߠߊ߫߸ ߛߌ߲ߞߟߏ߫߸ ߛߐ߲ߜ߭ߐ߫-ߘߎߓߊߞߐߙߋ߫߸ ߛߐ߲ߜ߭ߎߥߊ߫߸ ߛߙߐ߬ߓߊ߰ߛߏ߫߸ ߕߊߏ߫߸ ߦߏߢߜ߭ߐ߫߸ ߖ߭ߊ߲߬ߝߌߜߍ߫߸ ߖ߭ߊ߲߬ߞߊߛߏ߫߸ ߖ߭ߊߣߌߠߊ߫߸ ߊ߬ ߣߌ߫ ߖ߭ߋ߬ߓߊ߬ߟߊ߫.
ߊ߬ ߛߌ߰ߓߊ߮ ߛߏ߯ߙߏߣߍ߲߫ ߦߋ߫ ߛߌߦߊ ߢߌ߲߬ ߠߎ߫ ߟߋ߬ ߟߊ߫ ߓߘߍߞߍ߭: ߡߌߢߊ߲ߞߊ߸ ߓߊ߲ߓߊߙߊ߲߸ ߝߌߟߊ߸ ߓߐ߬ߓߐ߸ ߘߐ߬ߜ߭ߐ߲߸ ߡߙߊ߬ߞߊ߸ ߊ߬ ߣߌ߫ ߛߣߍߝߐ ߟߎ߫.
ߛߓߍߘߊ ߟߎ߬
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:
ߦߌߟߡߊ:ߛߌߞߊߛߏ߬ ߕߌ߲߬ߞߎߘߎ߲ ߦߌߟߡߊ:ߞߎ߬ߗߊ߬ߟߊ߫ ߞߏ߰ߙߌ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߛߌ߲ߕߊ߬ߟߌ߬
ߛߌ߰ߓߊ߮
ߛߌ߲ߕߊ߬ߟߌ߫ ߕߌ߲߬ߞߎߘߎ߲ ߛߌ߰ߓߊ߮ ߟߎ߬ ߕߘߍ߬ ߦߋ߫ ߡߐ߰ ߉ ߇߀߆ ߟߋ߬ ߘߌ߫ ߂߀߁߆ ߟߊ߫.
ߦߟߌߣߐ ߣߌ߫ ߦߟߌߡߊߛߙߋ
ߦߌߟߡߊ:ߔߌߕߊ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߐ߬ߟߑߘߊ߫ ߕߌ߲߬ߞߎߘߎ߲
ߞߐ߬ߟߑߘߊ߫ ߕߌ߲߬ߞߎߘߎ߲ ߦߋ߫ ߛߣߍ߬ߜ߭ߊ߯ߟߌ߫ ߕߌ߲߬ߞߎߘߎ߲ ߘߏ߫ ߟߋ߬ ߘߌ߫߸ ߡߍ߲ ߕߐ߮ ߓߐߣߍ߲߫ ߦߴߊ߬ ߞߎߓߋߘߊ ߕߐ߮ ߘߐ߫. ߊ߬ ߕߌ߲߬ߞߎߘߎ߲ ߡߊߟߐ߲ߣߍ߲߫ ߦߋ߫ ߘߐ߬ߝߐ ߣߌ߫ ߡߊ߬ߟߐ߲߬ ߓߟߏ ߟߎ߬ ߡߊ߬ ߞߛߊߡߊߛߌ߬ ߛߊ߲ߘߐ ߟߋ߬ ߘߌ߫.
ߊ߬ ߦߋ߫ ߞߊ߬ߝߏ ߕߌ߲߬ߞߎ߬ߘߎ߲߬ ߁߄ ߠߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫߸ ߊ߬ ߘߏ߲߬ ߦߋ߫ ߞߊ߬ߝߏ ߥߙߏ߬ߘߎ߮ ߟߋ߬ ߝߣߊ߫ ߘߐ߫. ߓߐߕߏ߲ ߦߴߊ߬ ߣߌ߫ ߖߌ߬ߣߍ߫ ߕߍ߫߸ ߖߌ߬ߣߍ߫ ߓߌ߬ߛߊ߬ߥߏ߫ ߕߍ߫߸ ߜ߭ߊ߲ߓߌ߫ ߕߍ߫߸ ߊ߬ ߣߌ߫ ߘߊ߲߭ ߦߴߊ߬ ߣߌ߫ ߕߊ߲߬ߓߊ߬ߞߎ߲߬ߘߊ߫ ߝߣߊ߫ ߕߌ߫ ߞߊ߬ߝߏ ߞߐ߬ߘߎ߮ ߘߐ߫.
ߞߊ߬ߝߏ߬ߓߏߟߏ߲ ߠߎ߬
ߞߐ߬ߟߑߘߊ߫ ߕߌ߲߬ߞߎߘߎ߲ ߕߟߊߣߍ߲߫ ߦߋ߫ ߞߊ߬ߝߏ߬ߓߏߟߏ߲߫ ߃ ߟߎ߫ ߟߋ߬ ߘߌ߫:
ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߏ ߦߌߟߡߊ:ߛߣߍ߬ߜ߭ߊߟߌ߫ ߛߏ ߦߌߟߡߊ:ߛߣߍ߬ߜ߭ߊߟߌ߫ ߕߌ߲߬ߞߎߘߎ߲ ߦߌߟߡߊ:ߛߣߍ߬ߜ߭ߊߟߌ߫ ߘߏ߲߬ߘߊ
ߢߍߡߐ߯ ߖߊߙߊ߫
ߢߍߡߐ߯ ߖߊߙߊ߫ ߥߟߊ߫ ߘߏ߬ ߛߊ߮ߡߐ߬ ߢߍߡߐ߯ ߖߊߙߊ߫ ߟߋ߬ ߕߘߍ߬ ߦߋ߫ ߘߏ߫ ߡߊ߲߬ߛߊ߬ߦߊ ߟߴߊ߬ ߝߊ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ߟߋ ߟߋ߬ ߝߣߊ߫ ߦߋ߫ ߡߊ߲߬ߛߊ߬ ߝߟߐ߫ ߕߐ߯ ߟߐ߲ߣߍ߲ ߘߌ߫ ߘߏ߫ ߣߌ߫ ߞߙߌ߫ ߖߡߊ߬ߣߊ ߘߐ߫߸ ߊ߬ߟߋ ߟߋ߬ ߣߴߊ߬ ߞߘߐ߬ ߡߛߏ߫ ߘߏ߫ ߞߊ߬ߡߌ߬ߛߊ߫ ߕߊ߬ ߘߴߊ߬ߟߎ߫ ߢߐ߲߮ ߞߊ߲߬ ߊ߬ߟߎ߫ ߝߊ߬ ߗߍ߮ ߝߍ߬߸ ߣߌ߫ ߦߟߍ߬ߡߊ߲߫ ߛߌ߮ ߞߊ߬ ߝߊ߰ߟߌ ߞߍ߫ ߦߋ߲߬. ߊ߬ ߟߊ߫ ߡߊ߲߬ߛߊ߬ߦߊ ߘߊߡߌߣߊ ߣߴߊ߬ ߟߊ߫ ߛߊ߬ߦߊ ߕߎ߬ߡߊ߬ ߖߐ߲ߖߐ߲߫ ߠߎ߬ ߟߐ߲ߣߍ߲߫ ߕߍ߫ ߡߎߣߎ߲߬.
ߞߊ߲߬ߛߓߍߟߌ
ߛߌߦߊߡߊ߲߫ ߟߐ߲ߣߍ߲߫ ߕߴߊ߬ߟߋ߬ ߟߊ߫ ߘߐ߬ߝߐ ߘߐ߫ ߡߎߣߎ߲߬߸ ߡߍ߲ ߣߍ߲ ߟߐ߲ߣߍ߲߫߸ ߏ߬ ߟߐ߲ߣߍ߲߫ ߦߋ߫ ߞߊ߬ߡߌ߬ߛߊ߫ ߖߊ߬ߙߊ߫ ߣߌ߫ ߛߏ߰ߟߏ߲߬ ߞߐ߲ߘߍ߫ ߟߎ߫ ߟߋ߬ ߝߍ߬. ߊ߬ߟߋ ߝߊ߲߬ ߛߊ߬ߣߍ߲߫ ߦߋ߫ ߝߊ߯ߘߐߞߍ߫ ߁߂߲ ߓߊ߲߫ ߕߎߡߊ ߟߋ߬ ߟߊ߫߸ ߞߵߊ߬ ߕߘߍ߬ ߊ߬ ߞߘߐ߬ ߡߛߏ߫ ߞߊ߬ߡߌ߬ߛߊ߫ ߟߋ߬ ߦߴߊ߬ ߝߊ߬ ߘߋ߲ ߠߎ߬ ߘߐ߫ ߞߐ߬ߘߐ ߘߌ߫߸ ߏ߬ ߟߋ ߞߵߊ߬ ߡߙߌ߫ ߊ߬ ߟߊ߫ ߡߛߏ߬ߦߊ ߡߊ߬ ߞߵߊ߬ ߝߴߊ߬ߟߎ߫ ߢߍ߫ ߞߏ߫ ߞߵߊ߬ߟߋ߬ ߛߐ߫ ߊ߬ ߝߊ߬ ߗߍ߮ ߘߏ߫ ߘߐ߫߸ ߊ߬ߟߎ߫ ߗߍ߬ߡߊ߲ ߠߎ߬ ߦߴߊ߬ߟߎ߫ ߝߙߍ߫ ߡߊ߲߬ߛߊ߬ߦߊ ߡߊ߬. ߊ߬ߟߎ ߝߣߊ߫ ߞߵߊ߬ ߝߐ߫ ߏ߬ ߖߋ߬ߓߌ ߘߐ߫ ߞߏ߫ ߡߏ߬ߛߏ ߦߋ߫ ߗߍ ߟߋ߬ ߘߌ߫߸ ߒ߬ߞߵߊ߬ ߕߍ߫ ߛߐ߫ ߟߊ߫ ߗߍ߯ ߘߐ߫.
ߦߟߍ߬ߡߊ߲߫ ߛߌ߮
ߘߊ߬ߡߊ߲߬ߛߊ߫ ߛߌ߬ ߡߛߏ (ߣߊ߰ߛߊ) ߘߏ߫ ߞߊ߬ ߡߐ߰ ߝߊ߮ ߘߊߡߌ߬ߣߊ߬ ߘߏ߬ ߣߌ߫ ߞߙߌ߫ ߖߡߊ߬ߣߊ ߟߎ߬ ߘߐ߫߸ ߡߍ߲ ߞߵߊ߬ߟߎ߫ ߓߟߏߟߊߓߐ߫ ߊ߬ ߢߊ ߖߍ߬ߘߍߖߍ߬ߘߍ ߡߊ߬. ߘߏ߲߬ߛߏ߬ ߛߌߦߊߡߊ߲߫ ߠߎ߫ ߞߎ߲߭ ߕߏ߫ ߘߊ߫ ߡߍ߲ ߘߐ߫ (߂߀߀ ߣߌ߫ ߞߐ߫) ߞߊ߬ ߛߌߦߊߡߊ߲߫ ߠߎ߫ ߝߣߊ߫ ߖߐߞߌ߫. ߝߏ߫ ߊߟߊ߫ ߞߊ߬ ߛߌ߭ ߏ߬ ߝߊ߱ ߟߊߕߍ߰ ߕߎߙߊߡߊ߲߫ ߣߌ߫ ߞߊ߲ߞߋߖߊ߲߫ ߠߎ߫ ߟߋ߬ ߡߊ߬߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߕߙߊߥߟߋ ߟߎ߬ ߘߌ߫ ߞߊ߬ ߓߐ߫ ߞߋ߬ߟߊ߫. ߡߊ߲߬ߛߊ߫ ߢߍߡߐ߯ ߖߊߙߊ߫ ߞߊ߬ ߖߡߊ߬ߣߊ ߛߎ߲ߞߎ߲ߘߎ߲߫ ߗߋ߲߱ ߓߍ߯ ߟߊߓߐ߫ ߞߴߊ߬ߟߎ߫ ߦߴߊ߬ߟߎ߫ ߢߣߊߕߐ߬ߡߐ߲߫ ߏ߬ ߟߎ߬ ߘߐ߫߸ ߒ߬ߓߊ߬ ߏ߬ ߟߎ߫ ߟߋ߬ ߞߊ߬ ߛߏ߰ߟߏ߲߫ ߞߘߎ߬ߡߊ ߝߘߎ߫ ߞߊ߬ ߥߴߊ߬ ߘߌ߫ ߡߊ߲߬ߘߋ߲߫ ߡߊ߲ߛߊ ߡߊ߬߸ ߏ߬ ߞߵߊ߬ ߝߘߎ߫ ߞߎߘߊ߫ ߘߌ߫.
ߛߊ߬ߦߊ
ߢߍߡߐ߯ ߖߊߙߊ߫ ߟߊ߫ ߛߊ߬ߦߊ ߕߎ߬ߡߊ߬ ߞߋߟߋ߲߫ ߟߐ߲ߣߍ߲߫ ߕߍ߫߸ ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߴߊ߬ ߛߊ߬ ߘߊ߫ ߝߊ߯ߘߐߞߍ߫ ߁߃߲ ߘߊߡߌߣߊ ߟߋ߬ ߟߊ߫߸ ߓߊ ߛߏ߲߬ߖߘߊ߫ ߡߊ߫ ߛߌ߰ ߡߊ߲߬ߛߊ߬ߦߊ ߟߴߊ߬ ߢߣߊ߫ ߁߂߃߅ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߢߍߡߐ߯ ߖߊߙߊ߫ ߦߌߟߡߊ:ߞߊ߬ߡߌ߬ߛߊ߫ ߖߊ߬ߙߊ߫ ߦߌߟߡߊ:ߛߏ߰ߟߏ߲߬ ߞߐ߲ߘߍ߫ ߦߌߟߡߊ:ߘߏ߫ ߡߊ߲߬ߛߊ
ߝߋߛߑߓߎߞ
ߝߋߛߑߓߎߞ (ߢߊߞߎ߲ ߞߊ߬ߝߊ) ߦߋ߫ ߓߌ߬ߟߊ߬ߢߐ߲߰ߡߊ߬ (ߘߍ߬ߢߐ߲߰ߦߊ߬) ߞߙߏߝߏ ߟߋ߬ ߘߌ߫ ߓߟߐߟߐ ߟߊ߫ ߡߋߕߊ ߕߊ߫ ߦߋ߫ ߡߍ߲ ߘߌ߫.ߊ߬ ߦߴߊ߬ ߕߏ߫ ߟߴߊ߬ ߟߊߓߊ߯ߟߊߓߊ߮ ߟߎ߬ ߦߋ߫ ߛߋ߫ ߟߊ߫ ߖߌ߬ߦߊ߬ߓߍ ߟߊߥߊ߲߬ߞߊ߫ ߟߊ߫߸ ߖߌ߬ߦߊ߬ߖߟߎ ߟߎ߬ ߟߊߥߊ߲߬ߞߊ߫ ߟߊ߫߸ ߊ߬ ߣߌ߫ ߞߐߕߐ߮ ߣߌ߫ ߘߐ߬ߛߙߋ ߟߎ߬. ߞߵߊ߬ߟߎ߫ ߘߡߊߝߊ߬ߟߋ߲߬ ߗߋߛߓߍ ߟߎ߬ ߟߊ߫߸ ߞߊ߬ ߞߙߎ ߟߎ߬ ߛߌ߲ߘߌ߫ ߥߟߊ߫ ߞߊ߬ ߘߏ߲߬ ߊ߬ߟߎ߫ ߘߐ߫߸ ߊ߬ ߣߌ߫ ߞߊ߬ ߟߥߊ߬ߟߌ߬ߟߊ߲߫ ߛߎ߯ߦߊ߫ ߜߘߍ ߟߎ߬ ߟߊߓߊ߯ߙߊ߫ ߞߍߟߊ߲ ߛߎ߯ߦߊ ߟߎ߬ ߣߌ߫ ߢߐ߲߯ ߕߍ߫.
ߝߋߛߑߓߎߞ ߜߘߌ ߛߌ߰ ߘߊ߫ ߡߊߞ ߖ߭ߎߞߊߓߍߙߜ߭ ߣߴߊ߬ ߘߊ߬ߝߊ ߟߎ߬ ߟߋ߬ ߓߟߏ߫ ߂߀߀߄ ߠߊ߫ : ߞߙߌߛ ߤߎߜ߭ߍߛ߸ ߋߘߎߥߊߙߑߘߏ ߛߊߝ߭ߍߙߍ߲߫߸ ߊ߲ߘߑߙߋ ߡߊߞ ߞߐߟߐߡ߸ ߊ߬ ߣߌ߫ ߘߐߛߑߕߍ߲ ߡߐߛߑߞߏߝ߭ߌߕߖ߭. ߊ߬ ߛߐ߰ ߘߊ߫ ߟߊߡߊ߬ߙߊ ߡߊ߬ ߖߊ߯ߓߘߊ ߏ߬ ߞߊ߬ߙߊ߲߬ߠߊ߬ߘߋ߲ ߠߎ߬ ߟߋ߬ ߝߟߐ߫ ߢߍ߫߸ ߊ߬ ߣߊ߬ ߘߊ߫ ߕߏ߫ ߟߊߘߤߊ߬ ߟߊ߫ ߊߡߍߙߌߞߌ߬ ߖߊ߯ߓߘߊ ߕߐ߭ ߟߎ߬ ߏ߬ ߞߐ߫ ߦߊ߬ߣߴߊ߬ ߟߊߘߤߊ߬ ߕߐ߫ ߓߍ߯ ߢߍ߫ ߂߀߀߆ ߕߎߟߊߝߌ߲ ߠߊ߫. ߊ߬ ߕߐ߯ߟߊߣߍ߲߫ ߦߋ߫ ߛߌ߲ߞߐ߲ߡߌߘߊ߫ ߖߌߦߊߓߍ («ߊߟߌߓߐߡߎ߲ ߝߏ߬ߕߏ» ߥߟߊ߫ «ߝߋߛߑߓߎߞ» ߊ߲߬ߜ߭ߌߟߋ ߘߐ߫) ߞߊ߬ ߞߊ߬ߙߊ߲߬ߠߊ߬ߘߋ߲ ߠߎ߬ ߓߍ߯ ߢߊߞߎ߲ ߖߌ߬ߦߊ߬ߓߍ ߘߟߊߘߍ߰ ߡߍ߲ ߓߍ߯ ߕߊ߬ ߘߊ߫ ߖߊ߯ߓߘߊ ߛߊ߲߭ ߘߊߡߌߣߊ ߟߊ߫.
ߊ߬ߟߋ ߟߋ߬ ߦߋ߫ ߓߟߐߟߐ߫ ߞߐߜߍ߫ ߛߓߊߣߊ߲ ߘߌ߫ ߓߐߒߡߊߟߌ ߘߐ߫ ߜ߭ߎߜ߭ߏߟ ߣߌ߫ ߦߎߕߎߓ ߟߎ߫ ߞߐߝߍ߬ ߘߎߢߊ߫ ߞߣߐ߫ ߊߟߍߞߑߛߊ߫ ߕߊ߫ ߝߐߟߌ߫ ߘߐ߫ ߞߊ߬ߣߌ߲߫߸ ߊ߬ ߟߊߓߊ߯ߙߟߊ ߓߟߏߕߍ߰ߓߊߟߌ ߟߎ߬ ߦߙߌߞߊ ߞߊ߬ ߡߐ߱ ߥߟߎ߬ߡߊ߫ ߂߈ ߞߎ߲߬ߛߌ߰ ߂߀߁߇ ߥߊ߬ߛߌ߬ߥߙߊ ߟߋ߬ ߟߊ߫. ߏ߬ ߟߋ ߞߍ߫ ߘߴߊ߬ ߛߋ߲߬ߧߊ߬ ߝߟߐ ߘߌ߫ ߂߀߁߅ ߘߓߊ߬ߓߌߟߊ ߂߄ ߠߊ߫߸ ߡߐ߱ ߥߟߎ߬ߡߊ߫ ߁ ߠߎ߫ ߞߊ߬ ߝߋߛߑߓߎߞ ߟߊߓߊ߯ߙߊ߫ ߕߟߋ߬ (ߟߏ߲߫) ߞߋߟߋ߲ ߞߘߐ߫.
ߘߊߘߛߐߛߐ ߦߋ߫ ߞߍ߫ ߟߊ߫ ߝߋߛߑߓߎߞ ߟߊ߫ ߞߏ ߡߊ߬ ߟߋ߬ ߛߐ߲߬ ߞߘߊߎ߫߸ ߓߘߍ߬ߓߘߍ߬ߟߌ ߡߊ߬ߘߎ߮ ߘߐ߫ ߓߊ߬ ߥߟߊ߫ ߞߕߌߟߞߊ ߟߎ߬߸ ߤߊߡߊ߲߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߸ ߥߟߊ߫ ߟߐ߲ߠߌ߲ߦߊ ߣߌ߫ ߘߍ߬ߘߐ߬ߞߏ ߟߎ߬. ߊ߬ ߟߊ߫ ߣߌ߬ߣߌ߬ߟߌ ߡߌ߬ߙߌ߲߬ߘߌ ߟߊߞߊ߬ߝߏ߬ߣߍ߲ ߞߊ߲߬ ߊ߬ ߣߴߊ߬ ߦߋ߫ ߣߐ߭ ߡߍ߲ ߟߊ߫ ߟߴߊ߬ ߟߊߓߊ߯ߟߊߓߊ߮ ߟߎ߬ ߟߊ߫ ߘߍ߬ߘߐ߬ߞߏ ߟߎ߬ ߞߊ߲߬߸ ߊ߬ ߞߍߟߌ ߞߊ߬ ߘߎ߲߬ߘߎ߬ߡߊ߬ ߓߟߏߡߟߊ (ߟߐ߲ߕߊ) ߟߎ߬ ߟߊߓߊ߯ߙߊ߫߸ ߊ߬ ߟߐ߬ߘߎ߮ ߞߊ߬ ߓߍ߲߬ (infox) ߟߎ߬ ߝߘߎߝߘߎߟߌ ߘߐ߫߸ ߊ߬ ߟߐ߬ߘߎ߮ ߞߊ߬ ߓߍ߲߬ ߔߕߊ߬ߞߊ߬ߙߌ߬ߦߊ߬ ߞߊ߲ (ߞߎߡߊ߫ ߟߊߓߌ߬ߟߊ߬ߣߍ߲) ߠߎ߫ ߗߊ߬ߙߌ (ߟߊߖߍ߲ߛߍ߲) ߘߐ߫ ߊ߬ ߣߴߌߞߐߕߎ߲߯ ߊ߬ ߞߣߐߘߐ ߟߎ߬ ߘߐߛߌ߰ ߢߊ ߓߘߍ߬ߓߘߍ߬ߟߌ ߝߣߊ߫ ߦߋ߫ ߘߐߛߐ߬ߛߐ߬ ߟߊ߫ ߝߐ߰ߓߍ ߟߎ߬ ߘߐ߫ ߛߐ߲߬.
ߟߊߥߙߎߞߟߌ (߂߀߀߄–߂߀߀߅)
ߡߊߞ ߖ߭ߎߞߊߓߍߙߜ߭ ߞߊ߬ ߝߋߛߑߓߎߞ « The Facebook » ߓߌ߬ߟߊ߫ ߛߋ߲߬ߠߊ߫ ߊ߬ ߟߊߘߊ߲߫ ߕߎߡߊ ߏ߬ ߟߊ߫ ߟߋ߬ ߞߏ߫ thefacebook.com (ߘ߭ߍ߬ ߝߋߛߑߓߎߞ ߘߐ߬ߘ ߞߐߡ)߸ ߏ߬ ߞߍ߫ ߘߊ߫ ߂߀߀߄ ߞߏ߲ߞߏߜߍ ߄ ߠߋ߬ ߟߊ߫. ߘߊ߲߭ ߛߌ߰ ߘߊ߫ ߕߐ߯ߛߓߍߟߌ ߟߊ߫ ߞߎ߲߬ߝߟߐ ߏ߬ ߘߐ߫ ߟߋ߬ ߡߎߣߎ߲߬ ߞߵߊ߬ ߕߏ߫ ߤߊߙߑߝ߭ߊߙ ߖߊ߯ߓߘߊ ߞߊ߬ߙߊ߲߬ߠߊ߬ߘߋ߲ ߠߎ߬ ߘߐߙߐ߲߫ ߢߍ߫߸ ߞߏ߬ߣߌ߲߬ ߝߊߦߌߘߊ߫ ߤߊߙߑߝ߭ߊߙ ߖߊ߯ߓߘߊ ߥߛߎ߬ ߝߟߐ ߞߊ߬ߙߊ߲߬ߠߊ߬ߘߋ߲ ߡߍ߲ ߠߎ߬ ߞߵߊ߬ߟߎ߫ ߕߐ߮ ߛߓߍ߫߸ ߏ߬ ߛߌߦߊߦߊ߫ ߘߴߊ߬ ߕߟߊ ߘߌ߫. ߋߘߎߥߊߙߑߘߏ ߛߊߝ߭ߋߙߍ߲߫ (ߘߐ߬ߖߊ߬ߥߏ߬ߟߌ ߦߋߝߊߘߌ) ߞߎ߲߬ߠߊ߫߸ ߘߐߛߑߕߍ߲ ߡߐߛߑߞߏߝ߭ߌߕߖ߭ (ߢߍߥߟߊߦߟߊ)߸ ߊ߲ߘߙߌߥ ߡߊߞߑߞߐߟߐߡ (ߣߐ߬ߣߐ߬ߟߌߟߊ)߸ ߊ߬ ߣߌ߫ ߞߑߙߊߌߛ ߤߐߜ߭ߍߛ ߞߵߊ߬ ߡߊߘߏ߲߬ ߖ߭ߎߞߍߙߑߓߍߙߜ߭ ߟߊ߫ ߞߵߊ߬ ߡߊߘߍ߬ߡߍ߲߫ ߞߍߦߙߐ ߟߊ߫ ߛߊ߲ߡߊߦߋߙߋ߲ߠߌ߲ ߡߊ߬. ߝߋߛߌߓߞߎ ߘߐߦߙߌߥߊ߫ ߘߊ߫ ߞߊ߬ ߥߊ߫ ߛߋ߫ ߛߑߕߊ߲ߝߐߙߘ ߖߊ߯ߓߘߊ ߟߊ߫ ߕߙߊߓߊ ߟߋ߬ ߟߊ߫߸ ߊ߬ ߣߌ߫ ߞߐ߬ߟߐ߲ߓߌ߬ߦߊ߬ ߣߌ߫ ߦߟߋ߫ ߟߎ߫ ߘߐ߫. ߦߙߌߥߊߟߌ ߏ߬ ߛߋ߫ ߘߊ߫ ߣߐ߬ߝߍ߬ߜߍ߲߫ ߠߊ߫ ߌߝ߭ߌ ߟߌߜ߭ ߝߋߛߑߓߎߞ ߘߊߦߍ߬ߟߍ ߞߐ ߟߋ߬ ߘߐ߫ ߓߐߛߑߕߐ߲߫ ߕߌ߲߬ߞߎߘߎ߲ ߞߊ߬ߙߊ߲߬ߕߊ ߝߋߛߑߓߎߞ ߟߊߞߊ߭ ߞߐ ߟߋ߬ ߘߐ߫߸ ߤߊ߲߯ ߞߊ߬ ߣߊ߬ ߕߴߊ߬ ߘߐ߲߰ߘߐ߰ߣߍ߲߫ ߡߊߕߍ߬ߙߍ߲߬ߕߍߙߍ߲߫ ߞߊ߬ ߥߊ߫ ߛߋ߫ ߞߊ߬ߝߏ߫ ߘߍ߬ߣߍ߲ ߣߌ߫ ߞߣߊߘߊ߫ ߖߊ߯ߓߘߊ ߝߊ߲߬ߓߊ ߟߎ߬ ߟߊ߫. ߂߀߀߄ ߥߊ߬ߛߌ߬ߥߙߊ ߟߊ߫߸ ߝߋߛߌߓߞߎ ߞߵߊ߬ ߟߊ߫ ߥߊ߰ߣߍ߲ ߡߊߞߍ߫ ߔߊߟߏ ߊߟߑߕߏ߫߸ ߞߊ߬ߟߑߝߐ߯ߣߌ߬ߦߊ߫ (ߞߊߟߑߝߐߙߑߣߌ߫).
ߓߊߘߋ߲ߡߊ (ߡߊ߬ߞߍ «frères») ߞߊߡߋߙߐ߲ ߣߌ߫ ߕߋߟߊ ߥߌ߲ߞߑߟߋߝ߭ߐߛ ߟߎ߫ ߝߣߊ߫ ߕߘߍ߬ ߦߋ߫ ߤߊߙߑߝ߭ߊߙ ߞߊ߬ߙߊ߲߬ߠߊ߬ߘߋ߲ ߠߋ߬ ߘߌ߫ ߥߊ߯ߕߌ ߏ߬ ߟߊ߫߸ ߏ߬ ߟߎ߫ ߞߵߊ߬ ߓߛߌ߬ߞߌ߫ ߞߏ߫ ߡߊߞ ߖ߭ߎߞߊߓߍߙߜ߭ ߞߵߊ߬ߟߎ ߡߙߌߘߐ ߟߋ߬ ߛߏ߲߬ߧߊ߫ ߞߊ߬ ߝߋߛߑߓߎߞ ߛߌ߲ߘߌ߫. ߞߕߌߟߊ ߘߏ߫ ߞߵߏ߬ ߟߊߓߊ߬ߕߏ߬߸ ߡߍ߲ ߞߐߝߟߌ ߞߍ߫ ߘߴߊ߬ ߝߐ ߘߌ߫ ߞߵߊ߬ߟߎ߫ ߓߟߏߢߐ߲߯ߠߊߛߊ߬ߦߌ߫ ߘߟߊ ߞߋ߲߬ߥߟߎ߫ ߆߅ ߟߊ߫.
ߟߢߊ߬ߟߌ (߂߀߀߆–߂߀߀߉)
ߞߵߊ߬ ߘߊߡߌ߬ߣߊ߬ ߂߀߀߆ ߕߎߟߊߝߌ߲ ߂߈ ߡߊ߬߸ ߡߐ߱ ߛߎ߯-ߎ-ߛߎ߫ ߛߌ߭ ߕߘߍ߬ ߓߘߊ߫ ߛߊ߲߬ ߁߃ ߞߎ߲߭ߛߌ߰ ߣߌ߫ ߢߎߡߍߙߋ߲߫ ߞߏ߲ߘߏ߫ (ߋߡߍߟ) ߟߊߛߙߋߦߊߣߍ߲ ߦߴߊ߬ ߓߟߏ߫߸ ߏ߬ ߟߎ߬ ߓߍ߯ ߕߘߍ߬ ߘߌ߫ ߛߋ߫ ߝߋߛߌߓߞߎ ߖߊ߬ߕߋ߬ߘߊ ߘߏ߫ ߛߐ߬ߘߐ߲߬ ߠߊ߫. ߂߀߀߇ ߘߓߊ߬ߓߌߟߊ ߁߃ ߟߊ߫߸ ߞߍߦߙߐ ߓߐߖߎ ߘߏߝߙߍߕߍ (code source) ߡߍ߲ ߠߎ߬ ߕߘߍ߬ ߦߋ߫ ߡߊ߬ߛߙߋ߬ߟߊ߲ ߞߐߜߍ (index) ߝߊ߲߬ߓߊ ߟߎ߬ ߕߋ߬ߟߋ ߓߊ߲ ߘߊ߫߸ ߏ߬ ߘߏ߲߬ ߠߊߥߊ߲߬ߞߊ߬ ߘߊ߫ ߟߋ߬ ߓߟߐߟߐ ߟߊ߫.
߂߀߀߈ ߥߊ߬ߛߌ߬ߥߙߊ ߂߃ ߟߊ߫߸ ߝߋߛߑߓߎߞ ߞߵߊ߬ ߟߊ߫ ߞߊ߲ߞߋ ߟߊ߫ ߢߍߛߐߘߐ߲ߠߌ߲ (ߖߊ߲߬ߝߊ߬ߟߌ) ߢߊߦߌ߬ߘߊ߬ ߞߊ߬ ߓߊ߲߫ ߞߵߊ߬ ߟߊ߫ ߟߊߛߓߊ߬ߕߌ߬ߟߊ ߟߎ߬ ߡߊߞߟߌ߫߸ ߏ߬ ߞߵߊ߬ ߕߍ߬ߘߍ߫ ߟߴߊ߬ ߟߊߓߊ߯ߙߟߊ ߟߎ߬ ߦߙߌߞߊ ߓߘߊ߫ ߄߀߀ ߀߀߀ ߞߐߛߊ߬ߥߏ߬߸ ߞߴߊ߬ߟߎ߫ ߦߴߊ߬ߟߎ߫ ߟߊ߫ ߓߟߐߟߐ߫ ߞߍߦߙߐ ߟߎ߬ ߜߊ߲߬ߞߎ߫ ߝߋߛߑߓߎߞ ߟߊ߫ ߝߋߛߑߓߎߞ ߞߐߣߍߞߕ ߛߌߟߊ (via Facebook Connect) ߝߍ߬. ߝߋߛߑߓߎߞ ߞߵߊ߬ ߟߊ߫ ߡߊߌߞߙߏ-ߓߑߟߐߜ߭ߌ߲߫ (micro-blogging) ߟߊߥߙߎߞߌ߫. ߝߐ߰ߓߍ߬ߦߊ߬ߟߊ ߟߎ߬ ߟߊ߫ ߝߐߟߌ߫ ߘߐ߫߸ ߞߏ߫ ߢߊ߫ ߞߎߘߊ ߏ߬ ߟߊߥߟߌ߬ߣߍ߲߫ ߦߴߊ߬ ߟߊ߫ ߟߐ߯ߝߍ (ߛߎ߯ߝߍ) ߡߊߞߊ߲ߞߊ߲ ߠߋ߬ ߡߵߊ߬ ߛߊ߲ߞߊߢߐ߲߯ ߕߑߥߌߕߊ߬ (ߕߑߥߌߕߍߙ) ߢߊߞߘߐ߫߸ ߏ߬ ߡߍ߲ ߕߘߍ߬ ߦߋ߫ ߝߊ߲߬ߞߊ߬ߓߊ߫ ߛߐ߬ߘߐ߲ ߞߊ߲߫ ߞߟߋߞߟߋ ߘߊߘߐߖߊߥߏ ߘߐ߫.
ߟߊ߬ߥߛߊ (߂߀߁߀–߂߀߁߉)
߂߀߁߀ ߓߌ߲ߠߊߥߎߟߋ߲ ߂߁ ߠߊ߫߸ ߝߋߛߑߓߎߞ ߟߊ߫ ߘߐ߬ߝߐ ߛߓߍ߫ ߘߊ߫ ߞߊ߬ߝߊ ߘߏ߫ ߘߐ߫ ߡߍ߲ ߕߘߍ߬ ߕߍ߫ ߖߊ߬ߡߊ ߓߍ߬ߒ߬ߡߊ߬ߕߊ߫ ߘߌ߫߸ ߞߊ߬ ߝߘߊ߫ ߤߊߙߑߝ߭ߊߙ ߖߊ߯ߓߘߊ ߟߊ߫ ߂߀߀߃ ߟߊ߫ ߝߏ߫ ߞߊ߬ ߥߴߊ߬ ߛߌ߰ ߂߀߀߉ ߕߎ߬ߡߊ ߟߊ߫. ߖߌ߬ߦߊ߬ߖߟߎ߫ (ߖߌ߬ߦߊ߬ߝߟߍ) ߡߍ߲ ߕߐ߯ ߦߋ߫ ߞߏ߫ ߘ߭ߍ߬ ߛߏ߬ߛߊ߬ߦߊߟ ߣߍߕߑߥߐߙߞ (The social networks) ߥߟߊ߫ ߓߌ߬ߟߊ߬ߢߐ߲߰ߡߊ߬ ߞߙߏߝߏ (ߘߍ߬ߢߐ߲߰ߦߊ߬)߸ ߏ߬ ߞߊ߬ « ߘ߭ߍ߬ ߝߋߛߑߓߎߞ » ߛߌ߲ߘߟߌ ߣߐ߬ߣߐ߬ ߞߎߘߊߘߌ߫ ߤߊߙߑߝ߭ߊߙ߸ ߏ߬ ߓߐ߫ ߘߊ߫ ߞߏ߲ߓߌߕߌ߮ ߁߭ ߟߋ߬ ߡߊ߬ ߊߡߍߙߌߞߌ߬ ߞߐ߬ߘߎ߮ ߝߏ ߟߎ߬ ߟߋ߬ ߞߣߐ߫߸ ߊ߬ ߣߌ߫ ߞߏ߲ߓߌߕߌ߮ ߁߃ ߡߊ߬ ߝߊ߬ߙߊ߲߬ߛߌ߫. ߂߀߁߀ ߕߎߟߊߝߌ߲ ߂߃ ߟߊ߫߸ ߝߋߛߌߓߞߎ ߣߌ߫ ߗߋߘߊ߫ ߜߘߍ ߡߍ߲ ߠߎ߬ ߦߴߊ߬ ߟߊ߫ (API) ߟߊߓߊ߯ߙߊ߫ ߟߊ߫߸ ߏ߬ ߟߎ߬ ߓߍ߯ ߕߍ߰ ߘߊ߫ ߕߎ߬ߡߊ߬ߙߋ߲߫ ߝߌ߬ߟߊ ߖߊ߬ߣߍ߲ ߞߘߐ߫ ߞߍߦߙߐ ߘߐߛߌ߰ ߕߎߡߊ ߝߎ߬ߕߎ߲߬ߕߌ ߞߏ߲ߛߐ߲߬ ߊ߬ ߟߊߥߙߎߞߌߓߊ߮ ߟߎ߬ ߓߟߏ߫. ߞߏ߲ߓߌߕߌ߮ ߁߅ ߟߊ߫߸ ߡߊߞ ߖ߭ߎߞߊߓߍߙߜ߭ ߞߊ߬ ߞߊ߲ߞߋ ߘߏ߫ ߘߊߡߌ߬ߣߊ߬ ߞߏ ߝߐ߫ ߗߋߛߓߍߢߐ߲߯ߦߊ߫ ߢߎߡߍߙߋ߲߫ ߞߏ߲ߘߏ (ߋߡߍߟ) ߘߌ߫߸ ߡߍ߲ ߡߊ߬ߘߎ߮ ߕߎ߲߬ ߞߊߡߊ߲߫ ߦߋ߫ ߞߊ߬ ߞߍ߫ facenook.com@ ߘߌ߫߸ ߖߐ߲߬ߛߴߊ߬ ߘߴߊ߬ ߛߊ߲ߞߊ߫ ߖߌߡߍߟ (Gmail) ߣߌ߫ ߤߏߕߑߡߍߟ (Hotmail) ߟߎ߫߸ ߜ߭ߎߜ߭ߏߟ ߣߌ߫ ߡߌߞߙߏߛߐߝߕ ߟߎ߫ ߟߊ߫ ߓߟߐߟߐߞߏ߲ߘߏ (webmail) ߟߎ߫ ߡߊ߬. ߂߀߁߂ ߘߓߊ߬ߕߊ ߁߇ ߟߊ߫߸ ߝߋߛߑߓߎߞ ߞߊ߬ ߟߊ߬ߘߏ߲߬ߠߌ߲߬ߞߏ ߓߍ߯ ߘߐ߫ ߓߟߋ߬ߓߟߋ ߟߊߥߟߌ߬ ߓߊ߲߬ߘߊ߬ߡߌߘߊ (bourse) ߟߊ߫ ߘߐ߬ߝߐ ߘߐ߫ ߛߋߒߞߏߟߊߘߐߦߊ ߡߐ߬ߟߐ߲ ߞߎ߲߬ ߠߊ߫߸ ߞߊ߬ ߞߘߐߛߌ߮ ߡߊߦߟߍ߬ ߞߊ߬ ߕߊ߬ߡߌ߲߬ ߓߊ߲߬ߘߊ߲߬ߡߌ߬ߘߊ߬ߟߊ ߟߎ߬ ߟߊ߫ ߡߊߣߊ߲ߞߎ߲ߦߊߟߌ ߞߛߊ߬ߓߌ ߞߊ߲߬߸ ߞߊ߬ ߞߍ߫ ߞߊ߬ߝߏ߫ ߘߍ߬ߣߍ߲ ߘߐ߬ߝߐ ߛߝߊ߫ ߝߌߟߊߣߊ߲ ߘߐ߫ ߝ߭ߌߛߊ (Visa) ߞߐߝߍ߬߸ ߊ߬ ߣߌ߫ ߖߣߍߙߊߟ ߡߐߕߐ߯ߛ ߢߍߝߍ߬߸ ߞߍߟߌ (action) ߘߟߊ ߞߋ߲߬ߥߟߎ߫ ߄߂߁ ߠߊ߫ ߥߟߊ߫ ߘߟߊ߫ ߞߋ߬ߟߋ߲߬ߞߋ߬ߟߋ߲߬ߠߊ ߕߊ߫ ߘߟߊ߫ ߃߈ ߸ ߏ߬ ߟߋ ߞߊ߬ ߘߟߊ ߥߟߎ߬ߡߊ߫ ߁߀߄ ߡߐ߬ߟߐ߲߬ߦߊ߬ߟߌ ߘߴߊ߬ߟߋ ߡߊ߬. ߏ߬ ߞߵߊ߬ ߕߘߍ߬ ߊ߬ ߛߊ߲߬ ߞߋߟߋ߲ ߘߝߊ ߟߋ߬ ߕߘߍ߬ ߦߴߏ߬ ߘߌ߫߸ ߓߟߏߡߞߊ ߘߍ߬ߢߐ߲߰ߦߊ߬ ߞߙߏߝߏ߫ ߟߍ߲ߞߍߘߌ߲ (LinkedIn) ߡߐ߬ߟߐ߲߬ߦߊ߬ ߘߊ߫ ߘߟߊ ߥߟߎ߬ߡߊ߫ ߉ ߟߊ߫߸ ߊ߬ ߣߌ߫ ߔߋߗ߭ߋߏ (Peugeot) ߣߌ߫ ߞߊߔ ߜ߭ߋߡߣߌ߫ (Cap Gemini) ߥߟߊ߫ ߌߟߌߍߘ (Ilied) ߟߎ߫ ߝߣߊ߫ ߓߌ߬ߟߊ߬ ߘߴߊ߬ߟߋ߬ ߞߊߓߋ߫ ߞߋߟߋ߲ ߠߊ߫. ߦߏ߫ ߜ߭ߎߜ߭ߏߟ ߝߣߊ߫ ߂߀߀߄ ߠߊ߫߸ ߝߋߛߌߓߞߎ ߞߊ߬ ߖߐ߰ߣߍ߫ ߛߙߊ߬ߕߊ߬ ߘߐߞߍ߫ ߜߍߓߏ߲ ߠߎ߬ ߢߍ߫߸ ߡߍ߲ ߣߊ߲߬ߝߟߏ߬ߦߊ߬ ߘߊ߫ ߦߏ߫ ߛߛ߭ߎߟߑߣߌߞ߸ ߡߊߣߊ߲ߞߎ߲ߦߊߟߌ ߖߐ߬ߘߐ (capital-risque) ߞߏߟߊߘߍ߫ ߕߙߌߣߕߌ߫ ߝ߭ߍ߲ߕߎߙߍߛ ߓߟߏ߫߸ ߘߐ߬ߓߛߏ߬ߟߌ ߘߊ߬ߡߊ %߁ ߘߐߙߐ߲߫ ߠߊ߫. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߛߐ߲߬ߞߐ ߡߊߖߌ߰ ߘߊ߫ %߂߄ ߢߐ߲߰ ߠߴߊ߬ ߟߊߘߏ߲߭ ߞߎ߲߬ߢߐ߰ ߝߌ߬ߟߊ߬ ߡߊ߬ߜߍ߲ ߘߐ߫.
߂߀߁߃ ߟߊ߫߸ ߥߊߟߌߘߊ ߛߙߋߓߍߦߊ ߞߊߙߏ߫ ߘߡߊߘߡߊ ߡߊ߬߸ ߝߋߛߑߓߎߞ ߞߊ߬ ߝߋߛߑߓߎߞ ߡߊ߲ߛߌߐ߲߫ ߟߥߊ߬ߟߌ߬ߟߊ߲ ߟߊߥߟߌ߬ ߏ߬ ߞߍ߫ ߘߴߊ߬ ߟߊ߫ ߛߊ߲ߞߊߥߟߌ ߛߊߓߎ ߘߌ߫߸ ߞߐߜߍ ߦߴߏ߬ ߡߍ߲ ߠߊ߫ ߥߟߊ߫ ߢߊߞߙߍ߫ ߟߊߜߍߣߍ߲ ߦߴߏ߬ ߡߍ߲ ߠߊ߫ ߞߊ߬ ߛߋ߫ ߛߋ߫ ߟߊ߫ ߗߋߘߊ߫ ߓߐߣߍ߲ߢߐ߲߯ߡߊ ߟߎ߬ ߡߊ߬.
=ߓߑߙߊ߲ߗ ߡߋߘߌߦߊ߫ ߣߌ߫ ߜߘߍ ߟߎ߬ (߂߀߁߄ ߠߊ߫)
߂߀߁߄ ߓߌ߲ߠߊߥߎߟߋ߲ ߁߄ ߠߊ߫߸ ߝߋߛߑߓߎߞ ߞߊ߬ ߓߑߙߊ߲ߗ ߡߋߘߌߦߊ߫ ߞߏߟߊߘߍ ߛߊ߲߬߸ ߡߍ߲ ߓߟߏߡߊߞߊ߬ߣߍ߲߫ ߦߋ߫ ߞߣߐߘߐ ߟߎ߬ ߟߊߢߊ߬ߟߌ ߣߴߊ߬ߟߎ߫ ߟߊߖߍ߲ߛߍ߲ߠߌ߲ ߞߊ߲ߡߊ߬߸ ߊ߬ ߞߵߏ߬ ߛߊ߲߬ ߘߟߊ ߞߋ߲߬ߥߟߎ߫ ߁߅ ߟߋ߬ ߟߊ߫. ߝߋߛߑߓߎߞ ߓߋߟߋ߲ߠߊ ߘߏ߫ ߞߊ߬ ߗߋߛߓߍߢߐ߲߯ߦߊ߫ ߢߎߡߍߙߋ߲߫ ߘߊߓߌ߬ߟߊ߬ߞߏ ߝߐ߫ ߊ.ߍߝ.ߔߋ ߟߎ߫ ߢߍ߫: @facebook.com. ߝߋߛߑߓߎߞ ߞߊ߬ ߏߞߟߎߛ ߝ߭ߌ.ߊߙ (Oculus VR) ߛߊ߲߬ ߂߀߁߄ ߕߙߊߓߊ ߟߊ߫߸ ߏ߬ ߡߍ߲ ߓߊ߯ߙߘߊ ߦߋ߫ ߡߊ߬ߛߊ߲߬ߕߊ߬ߡߎ߲߬ߡߊ߫ ߜߏ߲ߜߏߘߏ߲߫ ߟߊߘߊ߲ ߘߌ߫ (casque)߸ ߏߞߟߎߛ ߙߌߝߕ. ߂߀߁߄ ߥߊ߬ߛߌ߬ߥߙߊ ߟߊ߫߸ ߝߋߛߑߓߎߞ ߞߊ߬ ߛߑߟߌ߲ߜ߭ߑߛ߭ߐߕ (ߖߌ߬ߦߊ߬ߓߍ߫ ߟߊ߬ߖߍ߲ߛߍ߲ ߟߥߊ߬ߟߌ߬ߟߊ߲) ߟߊߥߟߌ߬߸ ߞߵߏ߬ ߟߊߥߟߌ߬ ߛߑߣߋߔߑߗߊߕ (Snapchat) ߛߊ߲ߞߊߢߐ߲߯ߦߊ ߡߊ߬߸ ߞߏ߬ߣߵߏ߬ ߡߊ߫ ߛߘߊ߫ ߛߐ߬ߘߐ߲߬. ߂߀߁߄ ߞߏ߲ߓߌߕߌ߮ ߟߊ߫߸ ߝߋߛߌߓߞߎ ߞߊ߬ ߙߎߡߛ (Rooms) ߟߊߥߟߌ߬߸ (ߜߋߟߋ߲ߜߋߟߋ߲ ߛߋ߲߬ ߕߍ߫ ߟߥߊ߬ߟߌ߬ߟߊ߲ ߡߍ߲ ߘߐ߫) ߡߍ߲ ߦߴߊ߬ ߕߏ߫ ߟߊ߫ ߛߋ߫ ߦߋ߫ ߞߍ߫ ߟߊ߫ ߘߊߘߐߖߊߥߏ߫ ߝߏ ߛߌ߲ߘߌ߫ ߟߊ߫. ߥߊ߬ߛߌ߬ߥߙߊ ߁߄ ߡߊ߬߸ ߝߋߛߑߓߎߞ ߞߊ߬ ߡߐߡߍ߲ߕ ߟߥߊ߬ߟߌ߬ߟߊ߲ (Moment) ߠߊߥߟߌ߬ ߞߏ ߝߐ߫߸ ߏ߬ ߡߍ߲ ߢߌߣߌ߲ߞߏ ߦߋ߫ ߖߌ߬ߦߊ߬ߓߍ߫ ߟߊ߬ߖߍ߲ߛߍ߲ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߕߟߋ߬ߓߊ߰ߦߊ ߦߌߟߡߊ:ߓߟߐߟߐ ߟߥߊ߬ߟߌ߬ߟߊ߲
ߕߟߋ߬ߟߊ߬ߛߊ߲ߓߏߟߏ߲
ߕߟߋ߬ߟߊ߬ߛߊ߲ߓߏߟߏ߲ ߒߞߏ ߣߴߊߙߊߓߎ ߣߌ߫ ߝߊ߬ߙߊ߲߬ߛߌ ߘߐ߫
߁-Janvier كانون الثاني – يناير ߓߌ߲ߠߊߥߎߟߋ߲
߂-Février شباط – فبراير ߞߏ߲ߞߏߜߍ
߃-Mars اذار – مارس ߕߙߊߓߊ
߄-Avril نيسان – ابريل ߞߏ߲ߞߏߘߌ߬ߓߌ
߅-Mai ايار – مايو ߘߓߊ߬ߕߊ
߆-Juin حزيران – يونيو ߥߊ߬ߛߌߥߊ߬ߙߊ
߇-Juillet تموز – يوليو ߞߊ߬ߙߌߝߐ߭
߈-Aout اب – اغسطس ߘߓߊ߬ߓߌߟߊ
߉-Septembre ايلول – سبتمبر ߕߎߟߊߝߌ߲
߁߀-Octobre تشرين الاول – اكتوبر ߞߏ߲ߓߌߕߌ߱
߁߁-Novembre تشرين الثاني – نوفمبر ߣߍߣߍߓߊ
߁߂-Décembre كانون الأول – ديسمبر ߞߏߟߌ߲ߞߏ߬ߟߌ߲ ߦߌߟߡߊ:ߜ߭ߙߋߜ߭ߏߙߌߞߊ߫ ߛߊ߲ߥߟߊ ߦߌߟߡߊ:ߛߊ߲߬ߥߟߊ ߦߌߟߡߊ:ߕߟߋ߬ߟߊ߬ߛߊ߲
ߕߏߟߏ߲ߣߊ
ߕߏߟߏ߲ߣߊ ߥߟߊ ߡߊ߬ ߦߣߊߕߍ߬ߟߊ߬ : ߏ߬ ߦߋ߬ ߘߊ߲ߝߋ߲ ߟߎ ߟߋ ߘߌ ߡߍ߲ ߟߎ ߦߋ ߟߵߊ߬ ߛߊ߬ߥߊߟߌ ߞߍ߬ ߟߊ߬. ߡߌ ߛߊ߬ߟߌ ߦߏ ߛߋ߬ߞߎߓߊ ߓߊ߲ߓߌߣߏ ߖߊ߬ߓߊߕߍ߬.
ߦߙߌ
ߦߙߌ ߕߐ߬ߣߐ߫
ߦߙߌ ߕߐ߬ߣߐ߫ ߓߏ߬ߢߊ߫ ߡߊ߬߸ ߡߐ߰ ߡߊ߫ ߛߋ߫ ߞߴߊ߬ ߢߊ߬ߞߏ߫ ߟߎ߫ ߓߍ߯ ߟߐ߲ ߡߎߣߎ߲߬. ߟߐ߲ߞߏ ߓߎ߬ߣߊ߬ߞߎ ߞߊ߲߬߸ ߦߙߌ ߟߐ߲ߣߌ߫ ߓߏ߬ߟߏ߲߫ ߠߎ߫ ߣߴߊ߬ ߟߐ߲ߘߊ ߟߎ߫ ߞߊ߫ ߛߌߦߊ߲߫ ߞߏߛߓߍ߫߸ ߞߊ߬ ߓߍ߲߬ ߊ߬ ߢߊ߬ߞߏ ߟߎ߫ ߛߌߦߊߦߊ ߡߊ߬. ߏ߬ ߘߐ߫ ߣߴߌ ߦߋ߫ ߦߙߌ ߘߐߜߍ߫߸ ߌ ߘߴߊ߬ ߕߘߴߊ߬ ߕߐ߬ߣߐ ߓߋ߫ ߝߋ߲ ߥߙߍߓߊ߫ ߟߋ߬ ߟߊߝߏ߬ ߖߊ߯ߓߊ߫ ߞߣߐ߫. ߏ߬ ߓߏ߬ߟߏ߲߬ ߘߊ߲ߘߐ߫ ߝߟߍ߫ ߣߌ߲߬ ߟߊ߬ߘߛߏ߬ߟߌ߬ ߓߟߏ߫ ߡߊ߬: ߓߊߟߏ، ߘߊ߲ߘߊߟߌ، ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ، ߓߊ߲ߘߊ، ߘߍ߰ߦߊ߬ߟߌ߸ ߊ߬ ߣߌ߫. ߊ߲ ߘߌ߫ ߃ ߘߐߙߐ߲߫ ߕߊ߬ ߕߎ߬ߡߊ ߞߊߡߊ߬ ߸ ߞߴߏ߬ ߕߐ߬ߝߍ߬ߦߊ:
ߓߊߟߏ
ߓߊߟߏ ߟߎ߫ ߘߐ߫ ߸ ߦߙߌ ߟߋ߬ ߢߐ߰ ߕߍ߹ ߓߊߏ߬ ߸ ߊ߬ ߡߐ߰ ߞߟߍ߬ ߡߊ߲ ߘߌ߫، ߦߙߌ ߝߋ߲ ߛߌߦߊߡߊ߲ ߠߋ߬ ߓߋ߬ ߘߊߥߎ߲߫، ߞߴߊ߬ ߕߵߊ߬ ߓߟߎ߫ ߡߊ߬ ߞߊ߬ ߛߴ ߊ߬ ߘߋ߲߫ ߡߊ߲߬ ߸ ߊ߬ ߣߌ߫، ߦߙߌ ߈߀% ߓߍ߯ ߘߌ߫ ߛߋ߫ ߞߍߟߊ߫ ߓߊߟߏ߫ ߘߌ߬.
ߘߊ߲ߘߊߟߌ
ߘߊ߲ߘߊߟߌ ߞߊߡߊ߲߫ ߘߐ߫ ߦߙߌ ߟߋ߬ ߢߐ߰ ߕߍ߬، ߓߊߏ߬߸ ߞߊ߬ߦߌ߯ ߕߎ߬ߡߊ߬ ߖߏߣߊ߫ ߟߎ߫ ߟߊ߫ ߞߊ߬ ߛߋ߫ ߓߌ߬ ߡߊ߬ ߸ ߊ߬ ߟߊߞߙߐ߬ߛߌߟߊ߫ ߡߐ߰ ߟߎ߫ ߓߟߏ߫ ߞߏ߫ ߦߙߌ ߓߋ߫ ߝߎߙߊߞߍߟߌ߫ (ߘߊ߲ߘߊߟߌ) ߞߍ߫ ߸ߥߊ߬ ߞߐߝߟߌ߫ ߢߎߡߊ߫ ߦߋ߫ ߘߴߊ߬ ߟߊ߫ ߝߣߊ߫ ߸ ߊ߬ ߜߋ߲ߜߋ߲߫ ߡߊ߲߬ߘߋ߲߬ߞߊ߫ ߟߎ߬ ߝߋ߬، ߏ߬ ߟߊ߲ߒߡߊ ߜߍߘߐߕߊ߫ ߦߋ߫ ߛߎߡߊߥߙߏ߫ ߟߊ߫ ߘߏߕߎ߫ ߞߏ߫ ߟߋ߬ ߘߌ߬، ߝߊ߯ߘߐߞߍ߫ ߁߁߭ ߠߊ߫ ߸ ߁߂߀߀ ߌ.ߡ ߞߐ߫. ߏ߬ ߟߋ߫ ߘߐ߫ ߸ ߊ߬ ߟߐ߲߫ ߠߊ߫ ߞߏ߫ ߦߙߌ ߓߟߎ߫ ߣߴߊ߬ ߝߙߊ߬ ߣߴߊ߬ ߟߌߟߌ߲߸ ߣߴߊ߬ ߝߎ߭ ߓߍ߯ ߦߋ߫ ߦߋ߫ ߖߊ߲߬ߞߊ߬ߙߏ߫ ߟߎ߫ ߞߊ߬ߟߊ ߟߋ߬ ߘߌ߬߸ ߡߍ߲ ߟߊߓߊ߯ߙߊߞߏ߫ ߢߌߡߊ߫ ߕߋ߫ ߕߐ߬ ߛߌ߫ ߕߏ߫ ߟߊ߫ ߢߐߛߌ߫ ߟߎ߫ ߣߌ߫ ߖߊ߲߬ߞߊߙߏ߫ ߟߎ߫ ߟߊ߫ ߡߎ߰ߡߍ߲߹
ߕߊߙߌߤߏߦߌ߫
ߕߊߙߌߤߏߦߌ߫ ߛߏ ߟߋ߬ ߘߌ߫ ߖߌ߬ߣߍ߫ ߸ ߊ߬ ߣߌ߫ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߕߟߋߡߟߋ߫ ߡߙߊ߬ߓߊ߰ߘߊ ߞߣߐ߫ ߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߘߎ߰ߟߊ߬ߘߐ߬ ߘߐ߫
ߝߊ߬ߘߌ߬ߡߊ߬ߞߟߏ
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߓߐߕߑߛߎߥߣߊ߫
ߓߐߕߑߛߎߥߣߊ߫/ߦߴߊߝߙߌߞߌ߬ ߥߙߏ߬ߘߎ߯ ߟߊߡߌߣߌ߲ߘߎ߰ ߖߡߊ߬ߣߊ ߘߏ߫ ߟߋ߬ ߘߌ߫߸ ߊ߬߬ ߖߡߊ߬ߣߊ ߞߣߍ߫ ߝߊ߲߬ߓߊ ߦߋ߫ ߥߊ߭ (ߞߏ߲ߞߏ ߞߣߐ߫) ߘߐ߫ ߓߌߦߊ߲߫ ߠߎ߬ ߡߊߞߍ߫ ߟߋ߬ ߘߌ߫߸ ߘߐ߬ߝߊ߬ߟߋ߲߬ߠߌ߲߫ ߘߏ߫߫ ߞߍ߫߫ ߟߊ߫ ߝߐ߬ߝߐ߬ߓߊ ߟߋ߬ ߘߴߊ߬ ߕߌ߲߬ߞߎߘߎ߲ ߘߏ߫߫ ߘߐ߫߸ ߊ߬ ߖߡߊ߬ߣߊ߫ ߝߘߏ߬ߓߊ߬ߞߊ߲ ߦߵߊ߲ߜ߭ߑߟߍߞߊ߲ ߠߋ߬ ߘߌ߫߸ ߊ߬ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ ߂،߅߈߈ ߠߋ߬ ߘߌ߫ ߂߀߂߁ ߠߊ߫߸ ߊ߬ ߛߌ߰ߓߊ߮ ߛߌߦߊ߫ ߘߏ߫ ߟߎ߫ ߟߋ߬ ߕߋ߲߬: ߣߊߙߏ، ߟߎߦߣߊ، ߞߛ߭ߑߛߊ߫߸ ߓߊ ߘߏ߫ ߟߎ߫ ߓߐߕߑߛߎߥߣߊ߫ ߖߡߊ߬ߣߊ ߞߣߐ߫߸ ߓߊ߫ ߏ߬ ߟߎ߫ ߦߋ߫ ߕߊ߯ ߝߏ߯ ߊ߬ ߟߊߡߌߣߌ߲߫ ߖߡߊ߬ߣߊ ߟߎ߬ ߘߐ߫߸ ߓߊ߫ ߏ߬ ߕߐ߯ ߟߋ߬ ߞߏ߫ ߟߌ߲ߔߏߔߏ߫߸ ߓߊ ߣߌ߫ ߖߊ߲߬ߧߊ ߞߎߘߍ
ߘߐ߬ߝߐ
ߦߌߟߡߊ:ߊߝߙߌߞߌ߬ ߥߙߏ߬ߘߎ߰ ߖߡߊߣߊ ߦߌߟߡߊ:ߓߏߛߎߥߣߊ߫ ߦߌߟߡߊ:ߊߝߙߌߞߌ߬ ߖߡߊ߬ߣߊ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߛߌ߲ߘߌߓߊ߮ ߛߌ߲߬ߓߏ߲߬ߛߌ ߃߂ ߓߋߟߋ߲ߠߊ ߘߏ߫
ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߟߊ߫ ߛߌ߲߬ߓߏ߲߬ߛߌ ߃߂ ߣߊ߲ ߓߋߟߋ߲ߠߊ:
ߓߊߘߋ߲ ߒߞߏ ߘߌ߲߬ߞߏ ߟߎ߬ ߘߎߢߊ߫ ߞߊߓߋ ߟߊ߫. ߛߟߊߕߌ߮ ߣߌ߫ ߓߐ߬ߟߐ߲߬ߞߊ ߣߌ߫ ߓߟߊ߬ߡߊ߬ߖߏ߲ߞߊ.
ߢߌ߲߬ߣߊ߲߬ ߦߴߊ߬ ߛߊ߲߬ ߃߂ ߞߏߟߌߞߏߟߌ ߟߋ߬ ߘߌ߫ ߸ ߟߐ߲ߞߏߕߌ߮ ߡߊߞߎ߲߬ߣߍ߲߫ ߘߎ߱ ߞߘߐ߫ ߟߋߟߋ߫ ߸ ߞߵߊ߬ ߕߘߍ߬ ߊ߬ ߣߐ߬ߞߊ߲߬ߡߐ߮ ߟߎ߬ ߦߴߊ߬ ߟߊ߫ ߓߊ߯ߙߊ ߟߊߛߓߊ߬ߕߌ ߞߊ߲߬ ߞߟߊߓߎ ߣߌ߫ ߘߙߎ߬ߞߕߐ ߣߌ߫ ߥߣߍ߬ߕߌ߰ߦߊ ߖߊ߯ߕߋ ߟߊ߫. ߕߎ߬ߡߊ߬ ߞߋߟߋ߲ ߏ߬ ߟߊ߫ ߸ ߊ߬ߟߎ߬ ߓߍ߯ ߦߴߊ߬ ߟߐ߮ ߡߊߞߊ߬ߛߌ ߞߊ߲߬ ߞߵߊ߬ ߓߍ߲߬ ߊ߬ ߟߊ߫ ߓߊ߯ߙߊ ߟߎ߫ ߞߌ߬ߛߍ߬ߡߊ߬ߦߊ ߟߊ߲ߞߣߍߡߊ ߡߊ߬ ߛߐ߲߬ߞߍ߬ߣߍ߲.
ߏ߬ ߘߐ߫ ߸ ߣߍߣߍߓߊ ߕߋ߬ߟߋ߫ ߂߃ ߦߋ߫ ߛߌߒߡߊߟߌ߫ ߟߏ߲ߓߊ߫ ߟߋ߬ ߘߌ߫ ߝߘߊ߬ߝߌ߲߬ߘߋ߲ ߓߍ߯ ߓߟߏ߫ ߸ ߊ߲ ߧߴߊ߬ ߕߙߊ߫ ߟߊ߫ ߝߘߊ߬ߝߌ߲߬ߠߊ߫ ߞߎ߲߬ߠߊ߬ߛߌ߮ ߟߎ߫ ߝߍ߬ ߸ ߊ߬ߟߎ߬ ߓߍ߯ ߦߋ߫ ߟߏ߲ ߏ߬ ߞߙߍߞߙߍ߫ ߊ߬ߟߎ߬ ߟߊ߫ ߢߍߥߟߊ ߘߐ߫ ߝߘߊ߬ߝߌ߲߬ߠߊ߬ ߟߊ߫ ߝߘߏ߬ߓߊ߬ ߛߌߒߡߊߟߌ ߟߏ߲ߓߊ ߘߌ߫ ߸ ߣߊߟߌ߬ߡߎ߲߫ ߞߎ߲߬ߝߌ߲߬ߧߊ ߞߟߍ߬ߘߋ߲߬ ߞߋߟߋ߲ ߝߊߕߏߟߏ߲ ߘߌ߫ (ߊ.ߘ).
ߊ߬ ߓߌ߬ ߝߐߟߌ ߘߐ߫ ߸ ߊ߲ ߧߋ߫ ߒߞߏ߫ ߞߊߙߊ߲ߘߋ߲ ߓߍ߯ ߡߊߞߟߌ߫ ߟߊ߫ ߕߌ߲ߞߌ߫ ߓߎ߰ߓߎ߰ߣߍ߲ ߠߎ߬ ߞߍ ߡߊ߬ ߝߘߊ߬ߝߌ߲߬ߠߊ߫ ߣߊ߬ߒߞߊ߲ߡߊ߭ ߢߍ߫ ߞߣߐߜߍߦߊ ߛߞߊߣߍ߲ ߠߊ߫ ߸ ߌߞߏ߫ ߊ߬ ߞߊ߬ ߒ߬ ߓߍ߯ ߞߊ߬ߙߊ߲߬ ߞߣߐߜߍߦߊ ߡߍ߲ ߢߐ߲߰ ߠߊ߫. ߊ߲ ߘߏ߲߬ ߟߊߣߴߊ߬ ߟߊ߫ ߛߋߙߙߋ߫ ߞߏ߫ ߓߌ߬ߢߐ߲߰ߟߏ߲߫ ߸ ߊ߬ ߟߊ߫ ߞߊ߬ߙߊ߲߬ߘߋ߲ ߞߋ߲߬ߥߟߎ߬ ߦߙߌߞߊ߫ ߖߊ߲ ߠߊ߫ ߞߎ߬ߙߣߊ߬ ߞߊߙߊ߲ ߣߍߡߊ ߘߴ ߊ߬ ߞߐߛߊ߯ߘߊ߫ ߛߎ߬ߟߊ ߛߌߛߍ߲߬ ߸ ߊ߬ߟߋ ߡߍ߲ ߞߵߊ߬ ߓߊ߲߬ ߘߎߢߊ߫ ߘߌߦߊ ߘߐ߫ ߟߊߞߌߙߊ߫ ߣߍߡߊ ߟߊߘߦߊߢߍ ߡߊ߬ (ߊ.ߘ).
ߊ߯ ߟߐ߲ߞߏߕߌ߮ ߹ ߌ ߟߊ߫ ߓߊ߯ߙߊ ߓߘߊ߫ ߛߓߊ߬ߕߌ߬ ߌ ߞߐ߫ ߦߊ߲߬ ߝߛߊߦߌ߫ ߌߞߏ߫ ߌ ߞߵߏ߬ ߝߐ߫ ߢߊ ߡߍ߲، ߒߞߏ ߛߓߍߛߎ߲ ߛߊߓߎ߫ ߟߊ߫ ߓߌ߬ ߸ ߝߘߊ߬ߝߌ߲ ߓߘߊ߫ ߕߘߍ߬ ߘߎߢߊ߫ ߞߌ߬ߓߊ߬ߙߏ߬ߞߊ߲ߞߋ ߘߊߘߐߖߊߥߏ߫ ߕߣߐ߬ߡߊ ߓߍ߯ ߘߐ߫ ߸ ߊ߬ ߣߌ߫ ߞߊ߬ ߝߘߊ߬ߝߌ߲߬ߠߊ߫ ߣߌ߫ ߘߎߢߊ߫ ߜߙߋߓߊ ߟߎ߫ ߓߌ߬ߟߊ߬ ߢߐ߲߮ ߡߊ߬ ߘߍ߬ߞߙߏߝߏ ߟߎ߬ ߣߌ߫ ߓߟߐߟߐ ߞߍߦߙߐ ߓߍ߯ ߘߐ߫. ߒߞߏ ߓߘߊ߫ ߝߘߊ߬ߝߌ߲ ߡߐ߬ߟߐ߲ ߠߊߛߊ߬ߦߌ߲߬ ߊ߬ ߡߊ߬ ߸ ߊ߬ ߣߌ߫ ߞߵߊ߬ ߟߐ߬ߦߙߐ ߓߊ߲ߓߊ߲߫ ߟߐ߲ߞߏ ߣߌ߫ ߛߋߒߞߏߟߦߊ ߣߌ߫ ߛߋߒߞߏߟߊߘߐߦߊ ߞߊߡߊ߲ ߞߣߐ߫ (ߛߌߦߊ߲ߛ ߸ ߕߍߞߑߣߌߞ ߸ ߕߍߞߑߣߟߏߖ߭ߌ). ߘߎߢߊ߫ ߒߞߏ ߘߌ߲߬ߞߏ ߟߎ߬ ߸ ߞߙߐ߬ߛߌ߬ߕߊ߫ ߣߝߊ߬ߡߊ߬ ߛߌߦߊߡߊ߲߫ ߠߋ߬ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߟߊ߫ ߞߏ ߘߐ߫ ߸ ߊ߲ ߕߍ߫ ߛߋ߫ ߡߍ߲ ߓߍ߯ ߡߊߘߊ߲߫ ߠߊ߫ ߦߊ߲߬ ߓߌ߬، ߏ߬ ߘߏ߫ ߟߎ߫ ߝߟߍ߫ ߣߌ߲߬:
߁߭) ߥߣߍ߬ߕߌ߰ߦߊ: ߊ߬ ߞߍ߫ ߘߴߊߘߡߊߘߋ߲ ߠߎ߬ ߘߐ߫ ߡߐ߰ ߥߣߍ߬ߡߊ ߖߊ߯ߕߋ ߟߋ߬ ߘߌ߫ ߸ ߡߍ߲ ߡߊ߫ ߛߐ߲߬ ߞߊ߬ߙߏ߲ ߣߌ߫ ߥߎߦߊߝߐ ߣߌ߫ ߣߊ߲߬ߞߊ߬ߡߎ߲߬ߣߊ߲ߞߊߡߎ߲ ߣߌ߫ ߡߜߊ߬ߣߊ߲߬ߧߊ߬ߟߌ ߛߌ߫ ߡߊ߬ ߸ ߞߵߊ߬ ߕߘߍ߬ ߏ߬ ߓߍ߯ ߛߋ ߣߴߊ߬ ߞߍߞߌߦߊ ߛߌߦߊߡߊ߲ߓߊ ߦߴߊ߬ ߞߣߐ߫. ߊ߬ ߟߊ߫ ߥߣߍ߬ߕߌ߰ߦߊ ߟߋ߬ ߞߣߐߡߊ߬ ߸ ߟߌߓߊ߲ߞߊߞߍ ߟߊ߫ ߞߎߡߊ ߞߵߊ߬ ߗߌ߲߫ ߊ߬ ߛߐ߲߭ ߠߊ߫ ߸ ߏ߬ ߞߍ ߘߐ߫ ߞߵߊ߬ߟߋ ߛߎ߯ߦߊ ߘߐߝߏ߲߰ߓߌ߫ ߊ߬ ߟߊ߫ ߝߐ߰ߓߍ ߞߣߐ߫ ߸ ߞߏ߫ ߝߘߊ߬ߝߌ߲ ߠߎ߫ ߞߣߐ߬ߟߊ߬ߡߊ ߟߋ߬ ߸ ߡߍ߲ ߠߎ߬ ߞߎߡߊߞߊ߲ ߕߍ߫ ߛߋ߫ ߛߓߍ߫ ߟߊ߫ ߟߐ߲ߞߏߕߌ߯ ߛߌ߫ ߓߟߏ߫.
߂) ߞߊ߯ߙߌ: ߊ߬ ߞߍ߫ ߘߊ߫ ߡߐ߰ ߞߊ߯ߙߌߣߍ߲߫ ߠߋ߬ ߘߌ߫، ߏ߬ ߟߋ ߞߵߊ߬ ߘߌ߬ߢߍ߬ ߘߎߢߊ߫ ߘߌߦߊ ߘߐ߫ ߸ ߞߵߊ߬ ߛߌ߭ ߡߎ߰ߡߍ ߞߍ߫ ߛߘߊߞߊ ߘߌ߫ ߝߘߊ߬ߝߌ߲߬ߘߋ߲ ߢߍ߫ ߸ ߞߏ߫ ߊ߬ߟߋ߬ ߘߌ߫ ߥߴߊ߬ ߛߊ߬ߙߊ ߛߐ߬ߘߐ߲߬ ߊ߬ ߢߍ߫ ߛߎ߬ߟߊ߫.
߃) ߞߛߌ߬ߞߛߊ߬ߒߕߊ߲߬ߧߊ: ߝߋߎ߫ ߸ ߊ߬ ߡߊ߫ ߞߍ߫ ߞߛߌ߬ߞߛߊ߬ߡߐ߯ ߘߌ߫، ߊ߬ ߘߊ߲ߘߐߕߊ ߣߴߊ߬ ߘߎ߰ߟߊ߬ߕߊ ߛߌ߫ ߘߐ߫، ߊ߬ ߡߊ߫ ߛߌߞߴߊ߬ ߞߍߞߏ ߡߊ߬ ߸ ߊ߬ ߡߊ߫ ߕߡߊ߬ߦߌ߬ ߒߞߏߞߏ ߓߊ߯ߙߊ߫ ߞߋߟߋ߲߫ ߘߐ߫، ߏ߬ ߟߋ ߞߵߊ߬ ߛߋ߫ ߞߊ߬ߝߊ߫ ߁߈߃ ߛߓߍ߫ ߟߊ߫ ߞߵߏ߬ ߕߏ߫ ߊ߲ߠߎ߬ ߞߐߟߊߡߐ߮ ߟߎ߬ ߓߟߏ߫ ߦߊ߲߬ ߄) ߊ߬ ߡߊ߫ ߖߐ߬ ߡߐ߰ ߡߊ߬: ߓߍ߯ ߟߋ߬ ߕߘߍ߬ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߓߊ߬ߘߏ߬ߢߐ߲߮ ߘߌ߫ ߸ ߟߐ߲ߞߏ ߞߊߡߊ߲ ߓߍ߯ ߘߏ߫ ߘߐ߫ ߸ ߊ߬ ߘߏ߲߬ ߘߴߊ߬ ߡߊߖߌ߰ ߞߏߢߌ߬ߡߊ߬ ߞߵߊ߬ ߓߌ߬ߟߊ߬ ߤߊߞߟߌ ߓߍ߬ߙߍ ߞߢߊߡߊ ߘߐ߫. ߅) ߊ߬ ߞߍ߫ ߘߊ߫ ߖߘߍ߬ߘߌ߬ߟߊ ߖߊ߯ߕߋ ߟߋ߬ ߘߌ߫: ߏ߬ ߞߘߐߡߊߛߎߘߎ߲ ߦߋ߫ ߡߍ߲ ߘߌ߫ ߸ ߕߎ߬ߡߊ ߡߍ߲ ߕߎ߬ߓߊ߬ߓߎ߬ ߘߊ߲ߘߊߟߌߟߊ ߟߎ߫ ߞߵߊ߬ ߝߐ߫ ߊ߬ ߢߍ߫ ߞߏ߫ ߣߴߊ߬ ߡߊ߫ ߛߓߍ߫ ߘߐߜߍ ߓߟߏߞߊ߬ ߞߏ߫ ߊ߬ ߕߏߣߍ߲߫ ߘߏ߯ߣߍ߲߫ ߊ߬ ߘߌ߫ ߝߎߦߋ߲ ߘߌ߫ ߞߊ߬ ߓߌ߬ߟߊ߬ ߘߓߌ߬ ߞߎߘߎ߲ ߘߐ߫ ߞߌߘߌ߲ߜߊ߲߫ ߸ ߊ߬ ߞߵߏ߬ ߟߎ߫ ߖߋ߬ߓߌ߬ ߞߏ߫ ߖߊ߰ ߊ߬ߟߋ߬ ߕߊ ߓߘߊ߫ ߕߏ߫ ߝߎߦߋ߲ߦߊ ߡߊ߬، ߞߏ߫ ߕߐ߬ ߊ߬ ߦߴߊ߬ ߞߊߟߌߦߴߊ߬ ߟߊ߫ ߞߊ߬ߝߊ ߕߐ߭ ߟߎ߬ ߛߓߍ߫ ߟߊ߫ ߦߊ߬ߣߴߊ߬ߟߋ߬ ߢߊߞߏ ߕߐ߬ߣߍ߲ ߘߐߓߎ߬ߘߎ߲߬ ߕߍ߫.
߆) ߊ߬ ߞߍ߫ ߘߊ߫ ߤߊߞߍ߫ ߡߊߕߊ߲ߞߟߊ ߟߋ߬ ߘߌ߫: ߘߎߢߊ߫ ߓߍ߯ ߦߴߊ߬ ߞߎ߬ߘߋ߲ߜߊ߬ߛߌ߬ ߟߴߊ߬ߟߋ߬ ߟߊ߫ ߓߊߛߌ߫ ߘߟߊߘߍ߬ߣߍ߲ ߡߍ߲ ߠߎ߬ ߘߐ߫ ߓߌ߬ ߸ ߊ߬ߟߋ ߡߊ߫ ߏ߬ ߖߎ߬ ߞߋߟߋ߲߫ ߔߋ߫ ߛߏ߲߬ߧߊ߬ ߝߏ߫ ߊ߬ ߦߴߊ߬ ߞߎ߲߬ߞߊ ߛߙߵߊ߬ ߕߌ߱ ߢߍ߫ ߟߋ߬ ߕߘߋ߫، ߏ߬ ߓߊߛߌ ߘߏ߫ ߟߎ߫ ߢߌߣߌ߲߫ ߦߙߐ ߸ ߊ߬ ߞߵߊ߬ ߟߊ߫ ߔߏߔߏ ߞߍ߫ ߞߊ߬ ߓߊߛߌ ߘߏ߫ ߖߎ߭ ߛߊ߲߬ ߸ ߞߵߊ߬ ߕߊ߯ߡߴߊ߬ ߛߋ߲߭ ߡߊ߬ ߞߊ߬ ߥߊ߫ ߟߎ ߡߊ߬ (ߊ.ߘ). ߊ߬ ߞߊ߬ ߞߎ߬ߙߊ߬ߣߊ ߓߟߏߟߊߛߓߍߟߌ ߞߍ߫ ߘߏ߫ ߟߎ߫ ߞߎ߲߬ߞߊ ߘߌ߫ ߸ ߒ ߕߍߣߊ߬ ߞߎߡߊ߫ ߓߌߦߊ߲ߞߟߏߝߋ߲ ߣߌ߫ ߝߊ߰ߣߌ߲߬ ߘߊߜߍߟߍ߲ ߠߎ߫ ߡߊ߬. ߆) ߊ߬ ߞߍ߫ ߘߊ߫ ߛߌߣߌ߲ߦߋߟߊ ߟߋ߬ ߘߌ߫: ߊ߬ ߓߊ߯ ߝߐ߫ ߛߌߣߌ߲ߦߋߟߊ ߸ ߡߍ߲ ߘߍ߲߬ߞߣߍ߬ߦߊ߬ߣߍ߲߫ ߛߎߘߊ߲ߠߌ߲ ߡߊ߬ ߞߏ ߘߏ߫ ߞߎ߲߬ߘߏ߲ ߘߐ߫ ߏ߬ ߟߋ ߞߏ߫ ߦߋ߫، ߏ߬ ߓߟߏߡߊ߬ ߸ ߕߎ߬ߡߊ ߡߍ߲ ߛߊ߬ߦߊ ߛߍ߱ ߣߊ߬ ߘߊ߫ ߜߟߌߦߴߊ߬ ߞߊ߲߬ ߸ ߊ߬ ߟߊ߫ ߞߊ߬ߙߊ߲߬ߘߋ߲ ߠߎ߫ ߞߵߊ߬ ߢߌ߬ߣߌ߲߬ߞߊ߫ ߞߏ߫ ߣߴߊ߬ߟߋ߬ ߕߍ߫ ߦߋ߲߬ ߟߏ߲ ߡߍ߲ ߞߏ߫ ߒߞߏߞߏ ߞߍߕߐ߫ ߘߌ؟ - ߊ߬ ߞߵߏ߬ ߟߎ߫ ߖߋ߬ߓߌ߬ ߸ ߞߏ߫ ߏ߬ ߟߎ߬ ߦߴߊ߬ ߟߐ߲߫ ߞߏ߫ ߒߞߏ ߟߊ߫ ߢߍߕߊ߮ ߦߋ߫ ߊ߬ߟߋ߬ ߟߊ߫ ߛߊ߬ߦߊ ߟߋ߬ ߘߐߙߐ߲߫ ߡߊߞߐ߬ߣߐ߲ ߞߊ߲߬.
߇) ߊ߬ ߞߍ߫ ߘߊ߫ ߓߊߘߋ߲ߧߊ ߝߍ߬: ߊ߬ ߟߊ߫ ߓߟߏߞߘߐߜߊ ߣߴߊ߬ ߕߊ߫ ߸ ߊ߬ ߖߊ߲߬ ߧߴߊ߬ ߓߊߘߋ߲ ߞߋ߲߬ߟߋ߲߬ߞߋ߬ߟߋ߲߬ߠߊ ߘߐ߫ ߸ ߊ߬ߟߎ߬ ߕߊ߫ ߞߍߕߊ ߣߴߊ߬ߟߎ߫ ߟߌ߬ߤߟߊ ߣߴߊ߬ߟߎ߬ ߟߊ߫ ߞߐߙߍ ߟߎ߬ ߓߍ߯ ߘߐ߫ ߸ ߏ߬ ߓߍ߯ ߘߏ߲߬ ߞߍߕߐ߫ ߊ߬ ߓߟߏ߫ ߕߏߟߏ߲߫ ߣߌ߫ ߦߟߍ ߣߌ߫ ߡߎ߯ߙߌ ߣߌ߫ ߣߌߛߐߘߌߦߊ ߣߌ߫ ߡߢߊ߬ߟߌ ߟߋ߬ ߘߐ߫ ߛߐ߲߬ߞߍ߬ߣߍ߲. ߓߊߘߋ߲ ߠߎ߬ ߸ ߤߊߟߵߊ߲ ߓߊ߯ ߛߌ߬ ߟߐ߲ߞߏߕߌ߮ ߞߙߏߖߏ߮ ߟߎ߬ ߥߟߊߟߥߊ߫ ߟߊ߫ ߸ ߊ߲ ߕߍߣߵߊ߬ ߢߡߍ߫ ߟߊ߫ ߟߋ߬ ߝߊ߲߭، ߞߊ߬ߙߊ߲߬ߡߐ߯ ߛߟߏ߬ߡߣߊ߬ ߞߊ߲ߕߍ߫ ߣߊ߬ ߝߋ߲ ߡߍ߲ ߕߏ߫ ߟߊ߫ ߝߘߊ߬ߝߌ߲߬ߠߊ߫ ߸ ߏ߬ ߕߍߣߊ߬ ߕߎߣߎ߲߫ ߠߊ߫ ߡߎ߬ߕߎ߲߬ ߤߊ߲߯ ߘߎߢߊ߫ ߦߋ߫ ߓߊ߲߫، ߒߞߏ ߛߓߍߛߎ߲ ߛߊߓߎ߫ ߟߊ߫ ߓߌ߬ ߸ ߡߊ߲߬ߕߏ߲߬ߕߍ߬ߦߊ ߟߊ߬ߘߍ߬ߓߊ ߟߎ߬ ߕߍ߫ ߝߐ߫ ߟߊ߫ ߒ߬ߠߎ߫ ߝߘߊ߬ߝߌ߲ ߠߎ߬ ߞߐ߫ ߡߎ߬ߕߎ߲߬، ߏ߬ ߘߟߊߝߎ ߞߣߍߞߊ߲ߕߊ ߘߏ߫ ߟߋ߬ ߒߞߏ ߟߊ߫ ߗߋߦߊߟߌ ߡߊߞߟߌ ߘߌ߫ ߟߊߜ߭ߐߛ ߜߊ߬ߙߊ ߣߊ߬ߕߐ ߘߐ߫ ߞߏߟߌ߲ߞߏߟߌ߲ߞߏߟߌ߲ ߕߟߋ߬ ߁߀ ߣߌ߫ ߁߁ ߣߌ߫ ߁߂ ߟߊ߫ ߣߌߖ߭ߋߙߌߦߊ߫߸ ߡߍ߲ ߓߍߣߊ߬ ߢߣߊߓߊ߯ߦߊ߫ ߞ. ߡߎߛߊ߫ ߓߊߟߊ߲ߘߎ߯ ߖߊߟߏ߫ ߓߟߏ߫ ߣߴߊߟߊ߫ ߛߐ߲߬ ߘߊ߫.
ߓߊߘߋ߲ ߠߎ߬ ߸ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߟߊ߫ ߞߎߡߊ ߓߍߕߎ߬ߢߊߦߊ ߓߘߊ߫ ߟߊ߲ߞߣߍߡߊ߫ ߓߌ߬ ߸ ߊ߬ ߝߐߘߐ߫ ߊ߬ ߓߟߏ߫ ߞߏ߫ ߒߞߏ ߟߊ߫ ߢߍߕߊ߮ ߦߴߊ߬ߟߋ߬ ߟߊ߫ ߛߊ߬ߦߊ ߟߋ߬ ߘߐߙߐ߲߫ ߡߊߞߐ߬ߣߐ߲ ߞߊ߲߬، ߏ߬ ߞߘߐߡߊߛߎߘߎ߲ ߘߏ߫ ߟߎ߫ ߝߟߍ߫ ߣߌ߲߬: ߁) ߒߞߏ ߓߘߊ߫ ߘߊ߲ߞߎ߲߫ ߎ߳ߣߍߛߑߞߏ ߓߟߏ߫ ߞߵߊ߬ ߟߊߕߘߍ߬ ߘߎߢߊ߫ ߛߓߍߟߌ߫ ߛߋߞߏߡߊ ߟߎ߬ ߛߙߍߘߍ ߘߐ߫ ߞߵߊ߬ߟߋ ߞߍ߫ ߏ߬ ߓߍ߯ ߘߐ߫ ߡߊ߲߬ߕߊ߬ߣߌ߲߬ߡߊ ߘߌ߫ ߞߊ߲ߡߊߛߙߋߞߏ ߛߌߟߊ ߝߍ߬. ߞߊ߬ߕߎ߲߯ ߸ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߡߊ߬ߞߏ ߦߋ߫ ߘߝߊߢߊ߫ ߂߁߃߆ ߟߋ߬ ߟߊ߫ ߞߵߊ߬ ߕߘߍ߬ ߊߙߊߓߎ߫ ߛߓߍߟߌ ߞߏߟߏ߲ߛߏ߲߫ ߢߊ ߓߍ߯ ߟߊߘߍ߬ߣߍ߲ ߦߋ߫ ߛߋ߫ ߟߊ߫ ߘߝߊߢߊ߫ ߅߀߄ ߠߋ߬ ߟߊߘߊ߲߫ ߠߊ߫.
ߣߴߊ߲ ߘߏ߲߬ ߞߊ߬ ߒߞߏ ߛߎߡߊ߲߫ ߝߊ߬ߙߊ߲߬ߛߌ߬ߞߊ߲ ߡߊ߬ ߸ ߏ߬ ߟߊ߫ ߘߝߊߢߊ߫ ߟߊߘߊ߲ߣߍ߲ ߡߎ߰ߡߍ ߘߊ߲߬ߣߍ߲߫ ߃߁߅ ߟߋ߬ ߡߊ߬ ߸ ߡߐ߰ ߕߍ߫ ߛߴߏ߬ ߣߌ߫ ߘߝߊߢߊ߫ ߂߁߃߆ ߟߊ߫ ߟߊ߫ ߢߐ߲߮ ߡߊ߬ ߞߟߋ߫.
ߒߞߏ ߟߊ߫ ߞߟߏߞߕߏߦߊ ߞߎߡߊ ߖߍ߬ߘߍ ߕߍ߫ ߓߐ߫ ߟߊ߫ ߒߞߏߡߐ߮ ߟߎ߬ ߘߊ߫ ߡߎ߬ߕߎ߲߫ ߘߋ߬ ߸ ߊ߬ ߦߋ߫ ߓߐ߫ ߟߊ߫ ߊߙߊߓߎ ߟߎ߬ ߣߌ߫ ߝߊ߬ߙߊ߲߬ߛߌ ߟߎ߬ ߣߌ߫ ߊߡߋߙߞߌߞߊ ߟߎ߫ ߟߋ߬ ߘߊ߫، ߏ߬ ߞߘߐߡߊߛߎߘߎ߲ ߘߏ߫ ߟߋ߬ ߸ ߂߀߁߇ ߢߌ߲߬ ߠߊ߫ ߸ ߊߙߊߓߎ ߟߎ߬ ߟߊ߫ ߝߐ߰ߓߍ߬ ߞߟߊߒߞߋ ߡߍ߲ ߕߐ߯ ߞߏ߫ ߝߊߙߊ߲ߝߊ߯ߛߟߌ (ߊߟߑߝߎߙߑߞߊߣ). ߏ߬ ߞߊ߬ ߒߞߏ ߞߎߟߎ߲ߖߋ߲߫ ߡߊ߲߬ߞߕߎ߫ ߉ ߢߌ߲߬ ߠߊ߫: ߁߭) ߞߊ߲߫ ߡߊ߫ ߛߐ߬ߘߐ߲߬ ߘߎߢߊ߫ ߘߐ߫ ߝߟߐ߫ ߸ ߡߐ߰ ߞߋߟߋ߲߫ ߔߋ߫ ߣߊ߬ ߡߍ߲ ߛߌ߲ߘߌ߫ ߟߊ߫ ߝߏ߫ ߒߞߏ. ߂߲) ߞߊ߲߫ ߡߊ߫ ߛߐ߬ߘߐ߲߬ ߘߎߢߊ߫ ߘߐ߫ ߝߟߐ߫ ߡߍ߲ ߡߊ߲߬ߞߊ߲ ߣߴߊ߬ ߛߓߍߟߌ ߞߊ߬ ߘߎߢߊ߫ ߜߙߋ߫ ߟߏ߯ߟߎ ߓߍ߯ ߟߊߛߐ߬ߘߐ߲߬ ߝߊ߯ߘߐߞߍ߫ ߞߋߟߋ߲߫ ߞߘߐ߫ ߝߏ߫ ߒߞߏ. ߃) ߞߊ߲߫ ߡߊ߫ ߛߐ߬ߘߐ߲߬ ߘߎߢߊ߫ ߘߐ߫ ߝߟߐ߫ ߡߍ߲ ߟߐ߲ߓߊ߯ ߥߣߊ߫ ߞߊ߬ ߓߌ ߓߐ߫ ߞߵߊ߬ ߛߌ߲ߘߌߓߊ߮ ߢߊ ߡߊߞߊ߬ߣߍ߲ ߕߏ߫ ߓߊߟߏ߫ ߘߐ߫ ߝߏ߫ ߒߞߏ. ߄) ߞߊ߲߫ ߡߊ߫ ߛߐ߬ߘߐ߲߬ ߘߎߢߊ߫ ߘߐ߫ ߝߟߐ߫ ߸ ߡߍ߲ ߛߋߞߏߦߊ ߦߊ߯ ߓߏ߲߬ ߕߐ߭ ߓߍ߯ ߕߊ ߘߌ߫ ߸ ߝߏ߫ ߒߞߏ. ߅) ߞߊ߲߫ ߜߘߍ߫ ߛߌ߫ ߕߎ߲߬ ߕߍߣߊ߬ ߜߟߏ߬ߝߌ߲ ߠߎ߬ ߟߊߞߍ߫ ߟߊ߫ ߡߐ߱ ߕߐ߭ ߟߎ߬ ߘߐ߫ ߸ ߊ߬ߟߎ߫ ߘߊ߲߬ߣߍ߲ ߞߐ߫ ߘߎߢߊ߫ ߡߌ߬ߙߌ߲߬ߘߌ ߕߐ߭ ߟߎ߬ ߓߟߏ߫ ߸ ߝߏ߫ ߒߞߏ. ߆) ߞߊ߲߫ ߡߊ߫ ߛߐ߬ߘߐ߲߬ ߘߎߢߊ߫ ߘߐ߫ ߝߟߐ߫ ߡߍ߲ ߡߊߞߎ߲߬ߣߍ߲߫ ߟߐ߲ߠߌ߲ ߣߌ߫ ߛߋߞߏ ߡߊ߬ ߸ ߣߌ߫ ߞߏ߲߬ߓߏ ߟߎ߬ ߡߴߊ߬ߟߎ߬ ߓߟߏ ߓߌ߬ߟߵߊ߬ ߞߘߐ߫ ߸ ߝߏ߫ ߒߞߏ. ߇) ߞߎ߲߬ߠߊ߬ߦߋߙߋ߲ ߡߍ߲ ߝߘߊ߬ߝߌ߲ ߠߎ߫ ߞߊ߲߬ ߞߊ߲߫ ߞߏ ߘߐ߫ ߓߌ߬ ߸ ߞߊ߲߫ ߜߘߍ߫ ߕߎ߲߬ ߕߍ߫ ߛߴߏ߬ ߟߊߛߋ߫ ߟߴߊ߬ߟߎ߫ ߡߊ߬ ߸ ߝߏ߫ ߒߞߏ ߈) ߒߞߏ ߦߋ߫ ߊߟߊ߫ ߟߊ߫ ߘߍ߬ߡߍ߲ ߛߊߓߎ ߟߋ߬ ߘߌ߫ ߝߘߊ߬ߝߌ߲ ߠߎ߬ ߢߍ߫ ߸ ߣߴߊ߬ߟߎ߫ ߕߎ߲߬ ߓߴߏ߬ ߢߊߦߋ߫ ߟߊ߫. ߉) ߝߘߊ߬ߝߌ߲߬ߠߊ߫ ߟߊ߫ ߥߊߛߏߟߊ߲ ߠߎ߬ ߘߐ߫ ߞߎ߲߭ ߠߎ߬ ߘߐ߫ ߞߎ߲߭ ߠߋ߬ ߒߞߏ߫ ߛߓߍߟߌ ߘߌ ߘߐ߫ ߊ߬ߟߎ߫ ߡߊ߬. ߂) ߒߞߏ ߓߘߊ߫ ߟߊߘߏ߲߬ ߘߏߝߙߍߕߍߘߊ ߟߊ߫ (ߎ߳ߣߌߞߐߘ) ߁߉߉߅ ߟߊ߫. ߒߞߏ ߘߏ߲߭ ߞߐ߫ ߘߏߝߙߍߕߍߘߊ ߟߊ߫ ߸ ߒߞߏߡߐ߮ ߟߎ߬ ߓߘߊ߫ ߛߋ߫ ߖߌ߬ߦߊ߬ߖߟߎ߬ ߢߣߊߡߊ߫ ߟߎ߬ ߘߟߊߡߌ߬ߘߊ߬ ߟߊ߫ ߓߌ߬. ߒߞߏ ߟߊߘߏ߲߭ ߞߐ߫ ߘߏߝߙߍߕߍߘߊ ߟߊ߫ ߸ ߜߙߊ߬ߓߊ ߟߎ߬ ߕߍ߫ ߝߐ߫ ߟߴߊ߬ ߞߐ߫ ߡߎ߬ߕߎ߲߬ ߸ ߌߞߏ߫ ߡߊ߲ߛߊ ߟߊ߫ ߜߊ߬ߙߊ ߏߊߍߛ ߟߊ߫ ߜߊ߬ߙߊ ߸ ߋߖ߭ߌߔߕ ߜߊ߬ߙߊ ߸ ߍ߲ߘ ߟߊ߬ߞߐ߰ߟߌ ߟߎ߬ .... ߒߞߏ ߘߏ߲߭ ߞߐ߫ ߘߏߝߙߍߕߍߘߊ ߟߊ߫ ߸ ߒߞߏ ߜߋߟߋ߲ߜߋߟߋ߲ ߠߎ߬ ߓߘߊ߫ ߞߍ߫ ߞߊ߬ ߘߎߢߊ߫ ߟߐ߯ߝߍ ߝߊ߫ ߸ ߓߍ߯ ߢߊ߯ ߏ߬ ߟߊ߫ ߓߌ߬ ߝߏ߫ ߖߘߍ߬ߝߎ߬ߦߋ߲߬ߦߊ߬ߟߊ. ߒߞߏ ߟߊߘߏ߲߭ ߞߐ߫ ߘߏߝߙߍߕߍߘߊ ߟߊ߫ ߸ ߒߞߏߡߐ߮ ߟߎ߫ ߛߊ߬ߥߏ ߓߘߊ߫ ߞߍ߫ ߓߟߐߟߐ ߣߌ߫ ߢߎߡߍߙߋ߲ߠߞߊ ߛߎ߮ ߓߍ߯ ߘߐ߫.
ߒߞߏ ߟߊߘߏ߲߭ ߞߐ߫ ߘߏߝߙߍߕߍߘߊ ߟߊ߫ ߸ ߒߞߏ ߝߊ߬ߟߋ߲߬ߢߐ߲߰ߘߐ߬ߟߊ߲ ߓߘߊ߫ ߛߌ߲ߘߌ߫ (ߞߐ߲ߝ߭ߍߙߑߕߌߛߍ߳ߙ ߒߞߏ) ߎ߳ߞߙߍߣ ߖߊ߯ߓߘߊ ߗߋ߬ߥߎ߬ߣߍ߲߬ߗߋߎ ߘߏ߫ ߓߟߏ߫ ߸ ߞߏ߫ ߊ߲ߘߙߌߎ߳ߖ߭ ߙߏߝ߭ߍ߲ߗߊߞ.
߃) ߒߞߏ ߦߋ߫ ߞߊ߬ߙߊ߲߬ ߠߊ߫ ߖߊ߯ߓߘߊ߫ ߞߟߊߒߞߋ߫ ߜߊ߲߬ߛߊ߲߫ ߠߋ߬ ߟߊ߫ ߓߌ߬ ߸ ߌߞߏ߫ ߞߏ߬ߝߌ ߊߣߊߣ ߖߊ߯ߓߘߊ ߸ ߝߌߟߊߘߍߟߑߝߌ߫ ߖߊ߯ߓߘߊ ߸ ߏߙߋߜ߭ߐ߲߫ ߖߊ߯ߓߘߊ ߸ ߝߊߦߍߕߑߝ߭ߌߟ ߖߊ߯ߓߘߊ ߸ ߞߍߙ ߖߊ߯ߓߘߊ ߸ ߛߍ߲ߔߋߕߍ߲ߓߎߙߛ ߖߊ߯ߓߘߊ ߸ ߡߊߘߙߌߘ ߖߊ߯ߓߘߊ ߸ ߤߊߙߑߝ߭ߙ ߖߊ߯ߓߘߊ ߸ ߊ߬ ߣߴߏ߬ ߢߐ߲߰ߘߐ ߟߎ߬. ߄) ߏ߬ ߞߐ߫ ߸ ߒߞߏ߫ ߞߊߙߊ߲ߕߊ߫ ߞߎߘߊ ߟߎ߬ ߓߘߊ߫ ߛߌ߲ߘߌ߫ ߡߊ߲߬ߘߋ߲߫ ߝߊ߲߬ ߛߌߦߊߡߊ߲߫ ߘߐ߫ ߛߊߙߏ߲߬ ߣߌ߫ ߢߌ߲߬ߣߊ߲߬ ߸ ߊ߲ ߕߍ߫ ߛߋ߫ ߡߍ߲ ߛߙߍߘߍ ߘߐߞߊ߬ߙߊ߲߬ ߠߊ߫ ߓߌ߬. ߝߏ߬ߟߌ ߦߋ߫ ߛߋ߫ ߟߊ߫ ߞߊ߬ߙߊ߲߬ߕߊ ߏ߬ ߟߎ߫ ߜߙߋ߬ߡߊ߬ߕߍ߰ߓߊ߮ ߟߎ߫ ߡߊ߬ ߸ ߞߊ߬ߕߎ߲߯ ߏ߬ ߟߎ߫ ߟߋ߬ ߦߋ߫ ߒߞߏ ߟߊߛߓߊ߬ߕߌ ߓߊ߯ߙߊ ߓߍ߯ ߘߐ߫ ߡߐ߬ߟߐ߲߬ߡߊ ߘߊߞߘߐ߫߸ ߊ߬ߟߎ߬ ߓߍ߯ ߦߴߊ߬ߟߎ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߛߙߍߘߍߦߊ߫ ߛߌ߲߬ߝߏ߲߬ߧߊ߬ߟߌ߬ ߓߟߏ ߖߍ߬ߘߍߖߍ߬ߘߍ ߡߊ߬ ߸ ߞߵߊ߬ߟߎ߬ ߘߐ߬ߛߙߋ ߟߎ߬ ߟߊߛߋ߫ ߒߞߏ ߝߘߏ߬ߓߊ߬ ߞߙߏߝߏ ߛߓߍߘߊ ߟߊ߫. ߅) ߘߎߢߊ߫ ߛߌ߬ߟߊ߬ߡߊ ߟߎ߬ ߓߍ߯ ߓߘߊ߫ ߕߘߍ߬ ߒߞߏ߫ ߛߓߍߟߌ ߟߊߥߙߌߞߌ ߘߐ߫ ߸ ߏ߬ ߘߏ߫ ߟߋ߬ ߕߙߎߞߌ ߟߎ߬ ߞߍ ߘߌ߫ ߞߊ߬ ߒߞߏ߫ ߞߎߙߣߊ ߛߌߦߊߡߊ߲߫ ߜߌ߬ߙߌ߲߬ߘߌ߫ ߢߌ߬ߣߊ߲߬ ߡߍ߲ ߘߌߣߍ߲߫ ߒߞߏߡߐ߮ ߟߎ߫ ߡߊ߬ ߝߌߛߙߌ ߟߊ߫.
ߌߞߘߐ߫ ߂߀߁߉ ߢߌ߲߬ ߠߊߓߊ߲ ߠߊ߫ ߸ ߋߖ߭ߌߔߕ ߝߊ߬ߛߏ߬ߜߙߊ ߓߘߊ߫ ߒߞߏ ߕߊ߬ ߞߵߊ߬ ߟߊߘߏ߲߬ ߦߋ߲߬ ߖߊ߯ߓߘߊ ߓߍ߯ ߘߐ߫ ߡߐ߬ߟߐ߲߬ߡߊ ߟߊ߫ (ߖߊ߯ߓߘߊ ߊߟߑߊߖ߭ߊߙ).
ߓߊߘߋ߲ ߠߎ߬ ߸ ߒߞߏ ߦߋ߫ ߢߍߕߊ߮ ߖߍ߬ߘߍߖߍ߬ߘߍ ߞߊ߲߬ ߸ ߡߍ߲ ߣߌ߫ ߢߎߡߍߙߋ߲ߧߊߟߌ ߕߊ ߏ߬ ߝߣߊ߫ ߕߍ߫ ߁ ߘߌ߫، ߒߞߏߡߐ߮ ߟߎ߬ ߓߘߴߊ߬ ߝߊ߰ߡߎ߲߬ ߞߊ߬ ߛߌ߲߬ߝߏ߲߬ߧߊ߬ߟߌ߫ ߝߘߏ߬ߓߊ߬ߡߊ߬ ߞߏߟߌߞߏߟߌ ߟߊߥߟߌ߬ ߸ ߣߊ߬ߟߌ߬ߡߎ߲߫ ߒߞߏ ߝߘߏ߬ߓߊ߬ ߞߙߏߝߏ ߘߌ߫.
ߒߞߏ ߓߊ߯ߙߟߊ ߟߎ߬ ߟߊ߫ ߘߐ߰ߘߏ߲ ߣߌ߫ ߛߘߌ߬ߒ߬ߞߏ߬ߡߊ߬ߦߊ ߓߘߊ߫ ߞߍ߫ ߛߊߓߎ߫ ߘߌ߫ ߞߵߊ߬ ߟߊߛߋ߫ ߘߏߝߙߍߕߍߘߊ ߟߊ߫ ߸ ߊ߬ ߣߌ߫ ߞߵߊ߬ ߟߊߘߏ߲߬ ߕߙߏ߬ߞߏ߬ ߢߎߡߍߙߋ߲ߠߞߊ ߓߍ߯ ߞߣߐ߫. ߊ߬ ߓߘߊ߫ ߝߊ߰ߡߎ߲߬ ߞߐ ߢߌ߲߬ ߠߊ߫ ߟߋ߬ ߞߏ߫ ߛߌ߲߬ߝߏ߲߬ߧߊ߬ߟߌ ߟߋ߬ ߞߍߕߐ߫ ߒߞߏ ߟߊ߫ ߢߍߕߊ߮ ߛߋ߲߬ߠߊ߬ߞߊߟߌߦߊ߫ ߟߊ߫.
ߒ߬ߓߊ߬ ߓߌ߬ߢߐ߲߰ߟߏ߲߯ ߸ ߒ߬ ߧߋ߫ ߞߟߌߟߌ ߟߐ߬ ߟߊ߫ ߒߞߏ ߘߌ߲߬ߞߏ ߓߍ߯ ߡߊ߬ ߸ ߓߍ߯ ߦߋ߫ ߘߌ߬ߢߍ߬ ߞߊ߬ ߓߍ߲߬ ߝߘߏ߬ߓߊ߬ ߡߙߌߦߊ ߡߊ߬ ߸ ߞߊ߬ ߕߘߍ߬ ߊ߬ ߜߘߌ ߟߊߛߓߊ߬ߕߌ ߣߴߊ߬ ߛߊߞߍߟߌ ߓߊ߯ߙߊ ߓߍ߯ ߘߐ߫ ߸ ߊ߬ ߣߌ߫ ߓߍ߯ ߦߴߌ ߛߋߞߏ߫ ߞߍ߫ ߊ߬ ߟߊߢߊ߭ ߣߴߊ߬ ߡߙߌߘߐ ߟߎ߬ ߓߟߏߦߊߟߌ ߘߐ߫، ߖߐ߲߰ߛߊ߫ ߊ߬ ߘߌ߫ ߞߍ߫ ߓߐߒߘߊ߫ ߘߌ߫ ߒߞߏߡߐ߮ ߓߍ߯ ߢߍ߫ ߝߊ߲߭ ߓߍ߯ ߘߐ߫.
ߘߊߞߎ߲߫ ߞߋߟߋ߲ ߏ߬ ߘߐ߫ ߸ ߒ ߠߊ߫ ߝߏ߬ߟߌ ߣߌ߫ ߞߎߟߎ߲ߖߋߟߌ߫ ߞߙߍߞߙߍߣߍ߲ ߦߋ߫ ߛߋ߫ ߟߊ߫ ߛߌ߲߬ߝߏ߲߬ߘߊ߫ ߟߎ߫ ߣߌ߫ ߡߐ߰ ߟߎ߫ ߡߊ߬ ߸ ߡߍ߲ ߠߎ߬ ߖߌߖߊ߬ߣߍ߲߫ ߒߞߏ ߝߘߏ߬ߓߊ߬ ߞߙߏߝߏ ߓߊ߯ߙߊ ߟߎ߫ ߛߍ߲߬ߡߊ߬ߞߍ ߟߴߊ߬ߟߎ߫ ߘߌ߲߬ߞߌߙߊ ߘߐ߫ ߸ ߡߍ߲ ߣߊ߬ߕߐ߫ ߞߍ߫ ߟߊ߫ ߓߐ߲ߛߐ߲ ߠߎ߬ ߢߍߛߌ߫ ߢߌߡߊ߫ ߘߌ߫.
ߞߙߏ߬ߝߏ ߓߘߊ߫ ߢߍߥߟߊ߫ ߞߍ߲ߘߍ ߟߎ߫ ߕߋ߬ ߒߞߏ ߟߊߥߙߌߞߌ ߞߊ߲ߡߊ߬ ߸ ߊ߬ ߦߋ߫ ߡߍ߲ ߠߎ߫ ߜߋ߬ߟߎ߲ ߞߊ߲߬ ߦߟߌߡߊߟߐ ߘߝߊߣߍ߲ ߘߐ߫ ߸ ߣߌ߫ ߡߊ߬ߙߏ߬ߡߊ߬ߙߏ߬ ߕߍ߫ ߸ ߓߏ߬ߙߌ߬ߜߍ߬ߟߊ߬ߟߐ߬ ߕߍ߫، ߛߋߙߙߋ߫ ߸ ߢߍߥߟߊ ߏ߬ ߟߋ߬ ߓߍߣߊ߬ ߒߞߏ ߟߊߛߎߘߊ߲߫ ߸ ߛߎߘߊ߲ߠߌ߲߫ ߞߕߐߡߊߛߊ߬ߦߌ߲߬ߓߊߟߌ ߟߊ߫.
ߏ߬ ߝߟߐ ߟߋ߬ ߟߞߊ߬ߙߊ߲߬ߠߌ߲ ߘߎ߰ߟߊ߬ߕߊ ߢߍߥߟߊ ߡߎ߰ߡߍ ߘߟߊߡߌ߬ߘߊ ߘߴߊ߬ ߓߟߏ߫ ߞߊ߬ߦߌ߯ ߛߊߙߏ߲߬ ߸ ߊ߬ ߣߴߊ߬ ߦߋ߫ ߞߊ߬ߙߊ߲߬ ߞߝߊ ߟߎ߬ ߝߣߊ߫ ߘߟߊߡߌߘߊ ߞߊ߲߬ ߢߌ߲߬ߣߊ߲߬ ߂߀߁߉ ߢߌ߲߬ ߠߊ߫.
ߊ߬ ߓߘߊ߫ ߓߊ߲߫ ߒߞߏ ߝߘߏ߬ߓߊ߬ ߞߘߐߓߐߟߌ ߢߍߥߟߊ ߘߟߊߡߌ߬ߘߊ߬ ߟߊ߫ ߸ ߡߍ߲ ߠߊߛߋߕߐ߫ ߞߊ߬ߙߊ߲߬ߕߊ ߓߍ߯ ߡߊ߬ ߢߌ߬ߣߊ߲߬ ߞߊ߬ ߞߐ߲߰ ߥߟߊ߬ߟߊ߬ߓߐ ߟߎ߬ ߢߍ߫.
ߏ߬ ߞߐ߫ ߸ ߒߞߏ ߝߘߏ߬ߓߊ߬ ߞߙߏߝߏ ߟߊ߫ ߛߍ߬ߘߏ߲ ߞߣߐߡߊ߬ ߸ ߒߞߏߞߏ ߕߍ߫ ߒ߬ ߠߊ߫ ߞߎ߲߬ߠߊ߬ߛߌ߮ ߟߎ߬ ߞߣߐ߫ ߞߎߡߘߊ߫ ߟߏ߲ߘߊ߲߫ ߘߌ߫ ߡߎ߲߬ߓߕߎ߲߬.
ߖߌ߬ߣߍ߬ ߞߊ߲ߓߍ߲ ߝߊ߬ߛߏ߬ߜߙߊ ߥߛߊ߬ߓߊ߰ߦߊ߫ ߂ ߓߘߊ߫ ߕߎ߬ߡߊ߬ߙߋ߲߬ ߄ ߘߊߘߐߝߙߊߢߐ߲߯ߦߊ ߞߴߊ߬ ߞߊ߲߬ ߸ ߖߌ߬ߣߍ߬߫ ߟߊ߬ߞߟߏ߬ߞߟߏ߬ߟߌ ߞߏߕߌ߯ߘߊ ߞߟߊ߬ߡߊ߬ߓߊ߯ ߡߐ߰ ߁߂ ߓߘߊ߫ ߢߐ߲߯ߦߋ߫ ߕߣߐ߬ߡߊ߬ߓߊ ߟߎ߬ ߞߴߊ߬ ߞߊ߲߬ ߂߀߁߉ ߢߌ߲߬ ߠߊ߫ ߸ ߞߏߕߌ߮ ߟߎ߬ ߟߊ߫ ߜߋ߲߬ ߘߐ߬ ߟߊߘߍ ߓߘߊ߫ ߒߞߏ ߘߊߘߐߖߊߥߏ߫ ߓߟߋߓߟߋ ߞߍ߫ ߕߎ߬ߡߊ߬ߙߋ߲߬ ߞߋߟߋ߲߫ ߢߐ߲߰ ߞߘߐ߫ ߸ ߖߌ߬ߣߍ߬ ߞߏߕߌ߯ߝߟߐߘߊ ߣߴߊ߬ ߓߊ߯ߙߟߊ ߟߎ߬ ߓߘߴߊ߬ߟߎ߬ ߞߙߎߝߊ߫ ߒߞߏ ߟߊ߫ ߘߐ߬ߛߙߋ ߞߊ߲߬ ߛߋ߲߬ߧߊ ߛߊ߬ߓߊ߫ ߢߐ߲߰ ߞߘߐ߫ ߸ ߞߊ߬ ߓߍ߲߬ ߊ߬ ߡߊ߬ ߞߏ߫ ߞߏ߫ ߞߌ߬ߛߍ߬ߡߊ߫ ߟߋ߬ ߦߴߊ߬ ߘߌ߫. ߖߌ߬ߣߍ߬ ߞߏߕߌ߯ ߟߊߘߍ ߓߘߴߊ߬ ߘߊߘߐߖߊߥߏ ߞߍ߫ ߸ ߞߊ߲ߓߍ߲ ߓߊ߲ߕߌ߮ ߖߍ߬ ߟߊ߫ ߞߎ߲߬ߠߊ߬ߛߌ߰ߟߌ ߞߣߐߡߊ.
ߒ߬ߓߊ߬ ߣߌ߲߬ ߓߍ߯ ߟߵߊ߬ ߦߌ߬ߘߊ߬ ߟߊ߫ ߞߏ߫ ߒߞߏ ߦߴߊ߬ ߞߊ߲߬ ߞߊ߬ ߞߍ߫ ߞߏ ߘߏ߫ ߘߌ߫ ߖߐ߫ ߸ ߊ߬ ߘߏ߲߬ ߓߍߣߊ߬ ߟߊߓߊ߲߫ ߒߞߏߡߐ߮ ߟߎ߬ ߕߊ ߟߋ߫ ߡߊ߬ ߕߘߋ߫.
ߞߎߡߊ ߞߎ߲߬ߘߏ߲ ߘߐ߫ ߸ ߊ߲ ߧߋ߫ ߘߎߓߊ߫ ߞߊ߬ߙߊ߲߬ߡߐ߯ ߓߊ߬ߓߊ߫ ߡߊ߬ߡߘߌ߫ ߖߊ߰ߣߍ߫ ߢߍ߫ ߸ ߏ߬ ߡߍ߲ ߦߋ߫ ߒߞߏ ߓߊ߯ߙߟߊ߫ ߞߟߊߓߎߡߊ߫ ߛߍ߰ߓߊߟߌ߫ ߘߌ߫ ߸ ߊ߬ ߣߴߊ߬ ߓߘߴߊ߬ ߡߊߘߏ߲߬ ߝߊ߬ߛߏ ߟߊ߫ ߓߌ߬ ߓߊ߯ߙߊ ߞߋߟߋ߲ ߏ߬ ߟߎ߬ ߘߊߓߊ߲߫ ߞߊ߲ߡߊ߬، ߊߟߊߡߊ߬ ߛߏߛߌ߮ ߘߐߓߍ߲߬ ߘߴߊ߬ ߡߊ߬.
ߞߊ߬ ߝߏ߬ߟߌ ߟߊߛߋ߫ ߡߐ߬ߟߐ߲߬ߕߌ߫ ߛߋߞߎߓߊ߫ ߞߎ߬ߣߊ߬ߕߍ߫ ߡߊ߬ ߸ ߏ߬ ߡߍ߲ ߦߋ߫ ߒߞߏ ߟߊ߫ ߖߊ߬ߕߋ߬ߘߐ߬ߛߌ߮ ߞߐߡߊߓߌ߲ߓߌ߲ ߞߊ߲߬ ߖߌ߬ߣߍ߬ ߞߊ߲ߓߍ߲ ߝߊ߬ߛߏ߬ߜߙߊ ߟߊ߫.
ߝߏ߬ߟߌ ߦߋ߫ ߟߊ߫ ߞߏ߲߬ߓߏ߫ ߦߣߎߛߊ߫ ߓߊߟߏ߫ ߣߴߊ߬ ߓߊ߯ߙߊߢߐ߲߮ ߠߎ߬ ߓߍ߯ ߡߊ߬ ߖߌ߬ߣߍ߬ ߞߏߕߌ߯ߝߟߐߘߊ ߟߊ߫ ߸ ߏ߬ ߟߎ߬ ߡߍ߲ ߠߎ߬ ߝߣߊ߫ ߦߋ߫ ߒߞߏ ߝߘߏ߬ߓߊ߬ ߞߙߏߝߏ ߡߊߘߍ߬ߡߍ߲ ߞߊ߲߬ ߒߞߏ ߟߊߘߏ߲߬ߞߏ ߡߊ߬ ߟߞߊ߬ߙߊ߲߬ߠߌ߲ ߢߍߥߟߊ ߘߐ߫.
ߏߕߏߡߊ߲ ߝߊ߰ߡߊ߬ߟߊ
ߏߕߏߡߊ߲߫ ߝߊ߰ߡߊ߬ߟߊ (ߕߎߙߑߞߌ߫ ߏߕߏߡߊ߲: دولت عليه عثمانیه\ߘߊߥߑߟߊߕ ߊߟߊߦߑߤߌ߫ ߎߛߑߡߊߣ: ߕߎߙߑߞߌ ߘߐ߫: Osmanlı İmparatorluğu ߥߟߊ߫ Osmanlı Devleti) ߡߊߟߐ߲ߣߍ߲߫ ߦߴߋߙߐߔߎ߬ ߕߟߋ߬ߓߋ ߘߐ߫ ߕߎߙߑߞߌ߫ ߝߊ߰ߡߊ߬ߟߊ ߕߐ߮ ߟߋ߬ ߡߊ߬߸ ߕߎߙߑߞߌ߫ ߏߕߏߡߊߣߌ߫ ߥߟߊ߫ ߕߎߙߑߞߌ߫߸ ߏ߬ ߦߋ߫ ߝߊ߰ߡߟߊ߬ ߜߘߌߛߌ߰ߣߍ߲ ߠߋ߬ ߘߌ߫ ߝߊ߯ߘߐߞߍ߫ ߁߃߲ ߓߊ߲߫ ߕߎߡߊ ߟߴߊߣߊߕߏߟߌ ߞߐ߬ߘߎ߮-ߕߟߋ߬ߓߋ ߘߐ߫߸ ߛߐߜ߭ߎ߫ ߞߊ߬ߝߏ߬ߓߏߟߏ߲ ߘߐ߫ (ߓߌ߲߭ ߓߌߟߋߛߌߞ ߕߌ߲߬ߞߎߘߎ߲ ߘߐ߫)߸ ߛߌߦߊ߫ ߞߎ߲ߕߌ߮ ߏߜ߭ߎߖ߭ ߎߛߑߡߊߣ ߝߟߐߡߊ ߓߟߏ߫. ߁߃߅߄ ߕߊ߬ߡߌ߲ ߞߐ߫߸ ߏߕߏߡߊ߲ ߠߎ߬ ߘߏ߲߬ ߘߊ߫ ߋߙߐߔߎ߬ ߞߣߐ߫߸ ߓߊߟߑߞߊ߲ ߞߐ߲ߛߐ߲ߧߊߟߌ ߛߋ߲߬ߝߍ߫߸ ߓߋߦߑߟߌߞ ߏߕߏߡߊ߲ ߦߟߍ߬ߡߊ߲߬ ߘߊ߫ ߞߊ߬ ߞߍ߫ ߝߊ߰ߡߊ߬ߟߊ ߘߌ߫ ߜߙߋ߫ ߞߐߛߊߥߏ߲ ߛߋ߲߬ߝߍ߫. ߊ߬ ߓߊ߲ ߞߐ ߘߐ߫ ߟߊߞߏ߰ߙߌ߬ ߟߊ߫ ߊ߬ ߣߌ߫ ߞߵߊ߬ ߟߊߘߐ߯ߦߴߊ߬ ߞߎߓߋߘߊ ߡߊ߬߸ ߏߕߏߡߊ߲ ߦߟߍ߬ߡߊ߲߬ ߘߊ߫ ߞߊ߬ ߞߍ߫ ߓߌߖ߭ߊ߲ߕߍ߲߫ ߝߊ߰ߡߊ߬ߟߊ ߘߌ߫ ߁߄߅߃ ߟߊ߫ ߞߐ߲ߛߑߕߊ߲ߕߌߣߏߔߟ ߟߊ߫ ߞߐ߲ߛߐ߲ߧߊߟߌ ߓߟߏ߫ ߛߎߟߑߕߊ߲߫ ߡߋߤߑߡߍߘ ߂߲ ߠߊ߫ ߡߊ߲߬ߛߊ߬ߦߊ ߞߘߐ߫.
ߛߌ߲ߘߌߓߊ߮ ߛߌ߲߬ߓߏ߲߬ߛߌ ߃߂ ߓߋߟߋ߲ߠߊ ߘߏ߫
ߝߏ߬ߟߌ ߦߋ߫ ߞߏ߲߬ߓߏ ߡߎߛߊ߫ ߛߌ߬ߛߋ߫ ߢߍ߫ ߖߌ߬ߣߍ߬ ߞߊ߲ߕߌ߯ߘߊ ߞߌ߬ߓߊ߬ߘߊ ߗߋߕߌ߯ߓߊ ߸ ߊ߬ ߞߍ ߘߐ߫ ߞߊ߬ ߞߙߏ߬ߝߏ ߡߊߟߐ߬ ߊ߬ ߟߊ߫ ߢߍߥߟߊ ߟߎ߬ ߞߐߡߊߕߎ߲߬ߕߎ߲߬ ߠߊ߫.
ߏߕߏߡߊ߲ ߝߊ߰ߡߊ߬ߟߊ
ߞߵߊ߬ ߕߊ߬ ߝߊ߯ߘߐߞߍ߫ ߁߅߲ ߡߊ߬߸ ߛߎߟߑߡߊߣ ߝߟߐߡߊ ߕߋ߬ߟߋ ߘߐ߫߸ ߏߕߏߡߊ߲ ߝߊ߰ߡߊ߬ߟߊ ߕߘߍ߬ ߦߋ߫ ߝߊ߬ߛߏ߬ߥߙߍ߬ߡߊ ߣߌ߫ ߛߌߦߊߥߙߍߡߊ ߟߋ߬ ߘߌ߫ ߡߍ߲ ߞߊ߬ ߋߙߐߔߎ߬ ߥߙߏ߬ߘߎ߮-ߕߟߋ߬ߓߐ ߝߊ߲߬ߓߊ ߡߙߊ߬߸ ߋߙߐߔߎ߬ ߕߊ߲ߓߊ߲ ߝߊ߲߭ ߘߏ߫߸ ߊߖ߭ߌ߫ ߕߟߋ߬ߓߋ߸ ߞߏߞߊߛ߸ ߊ߬ ߣߌ߫ ߊߝߙߌߞߌ߬ ߞߐ߬ߘߎ߮߸ ߝߏ߫ ߡߊ߬ߙߐߞߎ߬ ߡߊ߲߬ߛߊ߬ߟߊ ߣߌ߫ ߛߤߊߙߊ߫. ߝߊ߯ߘߐߞߍ߫ ߁߇߲ ߦߋ߫ ߘߊߡߌ߬ߣߊ߬ ߟߊ߫ ߕߎ߬ߡߊ ߡߍ߲ ߠߊ߫߸ ߕߌ߲߬ߞߎ߬ߘߎ߲߬ ߕߊ߲߫ ߣߌ߫ ߝߌ߬ߟߊ߫ ߟߋ߬ ߕߘߍ߬ ߦߋ߫ ߝߊ߰ߡߊ߬ߟߊ ߏ߬ ߘߐ߫߸ ߊ߬ ߣߌ߫ ߞߊ߬ߝߏ߬ ߥߙߍߓߊ߫ ߜߘߍ߫ ߟߎ߫. ߏ߬ ߟߎ߫ ߘߏ߫ ߟߎ߫ ߣߊ߬ ߘߊ߫ ߡߍ߬ߡߍ߬ ߏߕߏߡߊ߲ ߝߊ߰ߡߊ߬ߟߊ ߓߟߏ߫߸ ߊ߬ ߘߏ߫ ߟߎ߬ ߝߣߊ߫ ߣߊ߬ ߘߊ߫ ߖߘߍ߬ߕߐ߲߬ߕߌ߰ߦߊ ߞߏ߫ ߜߘߍ߫ ߟߎ߫ ߕߣߐ߬ߓߐ߫ ߝߊ߯ߘߐߞߍ ߟߎ߬ ߞߘߐ߫.
ߞߊ߬ ߞߐ߲ߛߑߕߊ߲ߕߌߣߏߔߟ ߕߴߊ߬ߟߎ߬ ߟߊ߫ ߞߎߓߋߘߦߊ ߟߊ߫߸ ߊ߬ ߣߴߊ߬ߟߎ߬ ߟߊ߫ ߡߊ߬ߡߙߊ߬ߟߌ ߕߍߡߊߞߐ߯ߖߌ ߝߏ߲ߝߊ߲߫ ߞߣߐߟߊ ߘߐ߫߸ ߏߕߏߡߊ߲ ߝߊ߰ߡߊ߬ߟߊ ߞߍ߫ ߘߊ߫ ߕߟߋ߬ߓߐ ߣߌ߫ ߕߟߋ߬ߓߋ ߕߍ߫ ߕߍߓߊ߯ߦߟߊ ߘߌ߫ ߝߊ߯ߘߐߞߍ߫ ߆ ߞߎ߲߬ߕߊ߮ ߞߘߐ߫. ߒ߬ ߧߴߊ߬ ߖߌ߰ ߟߊ߫ ߝߣߊ߫ ߞߏ߫ ߝߊ߰ߡߊ߬ߟߊ ߡߊߖߌ߰ ߘߊ߫ ߛߏߟߊߡߊ߲߫ ߠߊ߫ ߛߊ߬ߦߊ ߞߐ߫ ߥߊ߯ߕߌ ߘߏ߫ ߟߋ߫߸ ߒ߬ߞߊ߬ ߡߙߌߣߊ߲ ߏ߬ ߞߐߡߊߓߌ߲ߓߌ߲ߣߍ߲߫ ߕߍ߫ ߘߝߐ߬ߦߊ߬ߟߊ߫ ߖߊ߯ߓߘߊߟߞߊ ߟߎ߬ ߓߟߏ߫. ߝߊ߰ߡߊ߬ߟߊ ߛߋ߫ ߘߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߊߘߐߓߍ߲ߠߌ߲ ߘߊߓߊ߲߫ ߠߊ߫߸ ߘߍ߭߸ ߛߏ߬ߙߌ߬ߡߊ߬ߘߋ߲߫ ߝߊ߲߬ߞߊ߬ߡߊ߸ ߊ߬ ߣߌ߫ ߞߏ߫ ߛߌߦߊߡߊ߲߫ ߜߘߍ߫ ߟߎ߫ ߝߊ߯ߘߐߞߍ߫ ߁߇߲ ߞߎ߲߬ߕߊ߮ ߓߍ߯ ߞߘߐ߫߸ ߊ߬ ߣߌ߫ ߝߊ߯ߘߐߞߍ߫ ߁߈߲ ߝߊ߲߬ߓߊ ߞߘߐ߫. ߏߕߏߡߊ߲ ߞߊ߬ ߗߌߙߏ߲ߠߌ߲߫ ߥߙߍߓߊߓߊ ߟߎ߬ ߟߋ߬ ߓߍ߲߬ߢߐ߲߰ߦߊ߫ ߝߊ߯ߘߐߞߍ߫ ߁߈߲ ߕߍߡߟߊ ߣߌ߫ ߝߊ߯ߘߐߞߍ߫ ߁߉߲ ߘߊߡߌߣߊ ߟߊ߫߸ ߏ߬ ߟߋ ߞߵߊ߬ ߞߍ߫ ߊ߬ ߞߊ߬ ߢߡߊߦߟߍߡߊ߲ߠߌ߲ ߠߎ߬ ߣߌ߫ ߞߊ߬ߘߎ߬ߘߊ߬ߦߊ ߟߎ߬ ߓߍ߲߬ߢߐ߲߰ߦߊ߫  ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ ߕߊ߲ߖ߭ߌߡߊߕ ߘߌ߫. ߊ߬ ߣߌ߫ ߝߣߊ߫ ߝߊ߯ߘߐߞߍ߫ ߁߉߲ ߞߎ߲߬ߕߊ߮ ߟߋ߬ ߞߘߐ߫߸ ߏߕߏߡߊ߲ ߞߊ߬ߝߏ ߣߊ߬ ߘߊ߫ ߞߍ߫ ߝߊ߲߬ߞߊ߫ ߞߐ߬ߡߐ߲߬ߞߐߡߐ߲ ߣߌ߫ ߛߌ߲߬ߝߏ߲߬ߧߊ߬ߣߍ߲ ߘߌ߫߸ ߊ߬ ߓߐ߬ߣߐ ߣߴߊ߬ ߕߊ߫ ߘߎ߰ߞߟߏ ߟߎ߬ ߘߐ߫߸ ߊ߬ ߜߋ߲ߜߋ߲߫ ߓߊߟߑߞߊ߲ ߞߣߐ߫ ߞߊ߬ߝߏ߬ ߞߎߘߊ߫ ߟߎ߫ ߥߟߌ߬ ߘߊ߫ ߦߋ߲߬ ߡߍ߲ ߘߐ߫. ߝߊ߰ߡߊ߬ߟߊ ߛߋ߫ ߘߴߊߟߏߡߊ߲ߘߎ߯ ߝߊ߯ߘߐߞߍ߫ ߂߀߲ ߘߊߡߌߣߊ ߟߊ߫߸ ߊ߬ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߘߌ߫ ߛߋ߫ ߕߍߓߊ߯ߦߊ ߟߊ߬ߞߋ߲߬ߛߎ߬ߟߌ ߞߘߐߞߊ߬ ߟߊ߫߸ ߏ߬ ߡߍ߲ ߛߋ߲߭ ߕߘߍ߬ ߘߴߊ߬ ߓߐ߬ߣߐ ߘߴߊ߬ ߟߊ߫ ߘߎ߰ߞߟߏ ߟߎ߬ ߟߊ߫, ߊ߬ ߝߊ߲߭ ߕߘߍ߬ ߘߊ߫ ߖߊ߯ߓߊ߫ ߞߟߍ ߝߟߐߡߊ ߘߐ߫ ߕߊ߲ߓߊ߲ߠߞߊ ߝߊ߲߬ߞߊ ߟߎ߬ ߝߍ߬. ߞߵߊ߬ ߡߊߛߐ߬ߘߐ߲߬ ߊ߬ ߛߋߞߏߦߊ ߕߘߍ߬ ߦߋ߫ ߝߊ߰ߡߊ߬ߟߊ ߢߍ߫ ߞߵߊ߬ ߟߐ߬ߘߎ߮ ߟߎ߬ ߘߐߡߌ߬ߘߊ߬ ߝߐߢߐ߲߯ߞߐ ߕߎ߬ߡߊ ߟߎ߬ ߟߊ߫߸ ߥߊ߯ߕߌ ߏ߬ ߟߊ߫ ߊ߬ ߕߘߍ߬ ߦߋ߫ ߞߣߐߟߊ ߔߏ߬ߘߏ߲߬ߞߌ߬ߓߊ߮ ߟߎ߬ ߞߍ߬ߟߍ ߞߊ߲߬߸ ߊ߬ ߜߋ߲ߜߋ߲߫ ߊߙߊߓߎ ߟߎ߬ ߓߘߊ ߟߎ߬ ߘߐ߫߸ ߊߙߊߓߎ ߟߎ߬ ߟߊ߫ ߡߎߙߎ߲ߕߌ ߝߍ߬ ߁߉߁߆-߁߉߁߈ ߠߎ߬ ߟߊ߫. ߥߊ߯ߕߌ ߏ߬ ߟߊ߫߸ ߡߢߊ߬ߙߊ߲߬ߞߌ߬ߟߌ ߟߎ߬ ߞߍ߫ ߘߊ߫ ߏߕߏߡߊ߲ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߏ߬ ߘߏ߫ ߟߎ߫ ߝߊ߲߭ ߕߘߍ߬ ߦߋ߫ ߛߌߟߛߊߟߌ ߟߎ߬ ߟߋ߬ ߘߌ߫ ߊߙߑߡߋߣߌߞߊ ߟߎ߬ ߞߊ߲ߡߊ߬߸ ߊߛߙߌߞߊ ߟߎ߬ ߞߊ߲ߡߊ߬߸ ߊ߬ ߣߌ߫ ߜ߭ߙߍ߬ߞߌ ߟߎ߬.
ߛߌ߲ߘߌߓߊ߮ ߛߌ߲߬ߓߏ߲߬ߛߌ ߃߂ ߓߋߟߋ߲ߠߊ ߘߏ߫
ߝߏ߬ߟߌ ߦߋ߫ ߛߋ߫ ߟߊ߫ ߞߏߕߌ߯ ߝߟߐ߫ ߞߊ߬ߛߏ߬ߙߌ߬ ߝߏߝߣߊ߫ ߡߊ߬ ߸ ߏ߬ ߡߍ߲ ߕߍ߫ ߢߌ߬ߣߊ߬ ߟߊ߫ ߝߘߏ߬ߓߊ߬ ߞߙߏߝߏ ߞߐ߫ ߡߎ߬ߕߎ߲߬ ߊ߬ ߟߊ߫ ߞߏ߫ ߞߍߕߊ ߛߌ߫ ߘߐ߫.
ߏߕߏߡߊ߲ ߝߊ߰ߡߊ߬ߟߊ
ߝߊ߰ߡߊ߬ߟߊ ߟߊ߫ ߗߌߙߏ߲ߠߌ߲ ߣߴߊ߬ ߟߊ߫ ߘߎ߰ߞߟߏ ߘߏ߫ ߟߎ߫ ߡߊ߬ߙߊ ߢߌ߲߬ߢߐ߲߰ ߝߊ߲ߞߊ ߟߎ߬ ߓߟߏ߫ ߖߊ߯ߓߊ߫ ߞߟߍ ߝߟߐߡߊ ߘߎ߬ߛߊ߬ߜߍ߸ ߏ߬ ߟߋ ߣߊ߬ ߘߊ߬ ߞߴߊ߬ ߟߊ߫ ߘߎ߰ߞߟߏ ߕߍߝߘߊߟߌ ߘߌ߫߸ ߊ߬ ߣߌ߫ ߞߵߊ߬ ߓߣߐ߬ ߊߙߊߓߎ߫ ߕߌ߲ߡߎߣߎ߲ ߝߊ߲߭ ߘߏ߫ ߟߎ߫ ߘߐ߫ ߞߵߏ߬ ߟߎ߬ ߘߐߝߘߊ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߣߌ߫ ߝߊ߬ߙߊ߲߬ߛߌ߫ ߟߎ߫ ߕߍ߫. ߕߎߙߑߞߌ߫ ߟߊ߫ ߘߍ߲ߖߘߍߟߦߊ߫ ߞߟߍ ߊ߬ ߡߙߊ߬ߓߊ߮ ߢߌ߲߬ߢߐ߲߮ ߠߎ߬ ߞߘߐ߫߸ ߏ߬ ߟߋ ߞߍ߫ ߘߊ߫ ߕߎߙߑߞߌ߫ ߞߊ߲ߓߍ߲ ߠߊ߫ ߖߘߍ߬ߛߐߘߐ߲ ߘߌ߫ ߊߣߊߕߏߟߌ߫ ߕߊ߲ߓߊ߲ ߘߐ߫߸ ߊ߬ ߣߌ߫ ߞߊ߬ ߏߕߏߡߊ߲ ߝߊ߰ߡߊ߬ߦߊ ߟߊߛߴߊ߬ ߘߊ߲߬ ߠߊ߫.
ߘߐ߬ߝߐ
ߏߕߏߡߊ߲ ߝߊ߰ߡߊ߬ߟߊ ߘߎ߲ߡߊ߫ ߘߊ߫ ߁߂߉߉ ߣߌ߫ ߁߉߂߃ ߟߋ߬ ߞߘߐ߫߸ (ߥߟߊ߫ ߝߊ߯ߘߐߞߍ߫ ߆ ߣߌ߫ ߞߐ߫), ߊ߬ ߞߊ߬ ߥߊ߯ߕߌߖߊ߲߫ ߠߋ߬ ߞߍ߫ ߓߋߦߑߟߌߞߊߕ ߖߘߍ߬ߕߐ߲߬ߕߌ߰ ߘߋ߬ߣߍ߲߬ߦߊ ߟߊ߫߸ ߞߊ߬ ߣߊ߬ ߕߏ߫ ߘߍ߲ߖߘߍߟߦߊ߫ ߟߊ߫ ߞߊ߬ ߞߍ߫ ߛߎߟߑߕߣߊߕ ߛߋߌߖߎߞߌߘߊ߫ ߘߌ߫߸ ߞߴߊ߬ ߕߘߍ߬ ߊ߬ ߦߋ߫ ߡߊ߬ߖߌ߰ ߕߎߡߊ ߘߝߊߣߍ߲ ߘߐ߫. ߊ߬ ߣߊ߬ ߘߊ߬ ߘߐߥߛߊ߬ ߝߊ߯ߘߐߞߍ߫ ߛߊ߬ߓߊ߫ ߞߎ߲߬ߕߊ߮ ߞߘߐ߫ ߞߊ߬ ߥߊ߫ ߛߋ߫ ߝߌߦߍߣ ߘߏ߲߬ߘߊ ߟߊ߫ ߞߊ߬ ߓߐ߫ ߔߍߙߑߛߌ߫ ߖߌߘߏ߮ ߝߍ߬߸ ߊߟߑߗ߭ߋߙߌ߫ ߝߍ߬ ߏߙߊ߲߫߸ ߊ߬ ߣߌ߫ ߞߊߛߑߔߌߍ߲߫ ߞߐ߰ߖߌ ߝߍ߬ ߓߊ߬ߞߎ߸ ߛߑߕߋߔߍߛ ߝߍ߬ ߓߌ߬ ߎߞߙߍߣߌ߫߸ ߡߊߙߍߛ ߟߊ߫ ߣߌߟ ߝߍ߬ ߓߌ߲߭ ߛߎߘߊ߲߫߸ ߊ߬ ߣߌ߫ ߓߌ߲߭ ߦߡߊߣߌ߲߫ ߞߎ߬ߙߎ ߟߊ߫.
ߊ߬ ߟߊ߫ ߡߊ߲߬ߕߏ߲߬ߕߍ ߕߍߓߊ߯ߦߊ ߡߊ߬ߞߟߐ ߞߣߐ߫߸ ߏߕߏߡߊ߲ ߝߊ߰ߡߊ߬ߟߊ ߕߘߍ߬ ߦߋ߫ ߞߟߌ߫ ߟߊ߫ ߟߋ߬ ߞߏ߫ «ߓߐߘߊ ߣߌ߫ ߘߏ߲߬ߘߊ ߏߕߏߡߊ߲» ߥߟߊ߫ ߞߏ߫ «ߓߐߘߊ߫ ߘߏ߲߬ߘߊ»߸ ߞߵߏ߬ ߞߍ߫ ߛߎߟߑߕߊ߲߫ ߠߊ߫ ߝ߭ߖ߭ߌߙ ߘߏ߲߬ߘߊ ߡߊߓߏ߲߬ߧߊ߬ ߕߐ߮ ߘߌ߫ ߞߐ߲ߛߑߕߊ߲ߕߌߣߏߔߟ߸ ߊ߬ߟߎ߫ ߣߊ߬ ߘߊ߫ ߞߍ߫ ߝߊ߬ߙߊ߲߬ߛߌ߫ ߡߊ߲߬ߛߊ߬ߟߊ ߢߌ߲߭ ߘߌ߫ ߤߊߓߛߑߓߎߙߜ߭ ߞߊ߲ߡߊ߬.
ߜߘߌߛߌ߮
ߎߛߑߡߊߣ ߠߊ߫ ߦߙߐ߫ ߡߙߊ߬ߣߍ߲. ߋߡߌߙ ߏߕߏߡߊ߲ ߥߟߊ߫ ߓߋߦߑߟߌߞߊߕ ߏߕߏߡߊ߲ ߜߘߌߛߌ߰ ߘߊ߫ ߘߋ߲ߓߦߊ ߘߏ߫ ߟߋ߬ ߓߟߏ߫ ߞߊ߬ ߓߐ߫ ߞߊߦߌ ߟߎ߬ ߘߐ߫߸ ߏ߬ ߟߎ߬ ߦߋ߫ ߕߎߙߑߛߌߞ ߏߜ߭ߎߖ߭ߍߛ ߛߌߦߊ߫ ߡߎ߬ߥߊ߲߫ ߣߌ߬ ߣߊ߯ߣߌ߲ ߠߎ߬ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߞߴߊߣߊߕߏߟߌ߫ ߞߐ߲ߛߐ߲ߧߊ߫ ߝߊ߯ߘߐߞߍ߫ ߁߁߲ ߠߊ߫߸ ߓߌߖ߭ߊ߲ߕߍ߲߫ ߝߊ߰ߡߊ߬ߟߊ ߘߐߕߌߢߍߟߌ ߟߊ߫߸ ߞߵߊ߬ ߕߘߍ߬ ߛߎߟߑߕߣߊߕ ߕߎߙߞ ߞߊ߬ ߓߐ߫ ߛߋߌߖߎߞߌߘߊ߫ ߖߏ߰ߓߏ߬ߖߊ߰ߓߊ߬ ߘߊ߫߸ ߛߌߦߊ ߏ߬ ߟߎ߫ ߦߟߍ߬ ߘߊ߫ ߝߊ߲߬ߞߊ ߟߊ߫ ߓߋߦߑߟߌߞ ߕߎ߬ߡߊ ߟߊ߫.
ߎߛߑߡߊߣ ߝߟߐߡߊ ߞߊ߬ ߓߌߖ߭ߊ߲ߕߍ߲߫ ߛߏ ߡߏߞߊߘߍ߲ߣ ߞߐ߲ߛߐ߲ߧߊ߫ ߁߂߉߉ ߟߊ߫߸ ߛߴߏ߬ ߡߍ߲ ߕߐ߯ ߦߋ߫ ߛߌߛߍ߲߬ ߞߏ߫ ߓߌߟߋߛߌߞ߸ ߕߎߙߑߞߌ߫ ߘߐ߫. ߕߎ߬ߡߊ߬ߘߊ ߏ߬ ߟߋ߬ ߖߊ߬ߕߋ߬ߣߍ߲߬ ߦߋ߫ ߏߕߏߡߊ߲ ߝߊ߰ߡߊ߬ߟߊ ߘߊߡߌ߬ߣߊ߬ ߕߎߡߊ ߘߌ߫߸ ߊ߬ ߣߌ߫ ߏߕߏߡߊ߲ ߛߏ߬ߙߌ߬ߡߊ߬ߘߋ߲߬ ߝߟߐ ߛߏ߯ߙߏ߫ ߕߎߡߊ ߘߌ߫. ߤߊ߲߯ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫ ߁߃߂߆ ߟߊ߫߸ ߎߛߑߡߊߣ ߝߟߐߡߊ ߞߊ߬ ߓߌߖ߭ߊ߲ߕߍ߲߫ ߛߏ߫ ߢߊ߬ߕߣߐ߬ߡߊ߬ ߛߌߦߊߡߊ߲߫ ߜߘߍ߫ ߟߎ߫ ߟߋ߬ ߞߐ߲ߛߐ߲ߧߊ߫߸ ߊ߬ ߣߌ߫ ߘߌ߲߬ߞߌߙߊ ߝߊ߲߬ߞߊ߬ߡߊ ߟߎ߬߸ ߊ߬ ߣߌ߫ ߝߣߊ߫ ߕߎߙߑߞߌ߫ ߛߌ߬ߢߐ߲߰ ߓߊߖߎߡߊ ߘߏ߫ ߟߎ߫. ߏߛߑߡߊߣ ߝߟߐߡߊ ߕߘߍ߬ ߦߋ߫ ߞߟߌ߫ ߟߊ߫ ߟߋ߬ ߞߏ߫ ߞߊ߲߫ ߛߌߦߊ߫ ߞߊߦߌߤߊ߲ ߠߎ߬ ߓߟߏ߫߸ ߟߊ߲߬ߓߋ ߏ߬ ߟߋ ߕߏ߫ ߘߴߊ߬ ߓߟߏ߫ ߤߊ߲߯ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫߸ ߊ߬ߟߎ߫ ߞߊ߬ ߝߋ߲߫ ߜߘߌ ߛߌ߰ ߡߍ߲ ߣߊ߬ ߘߊ߫ ߟߊߓߊ߲߫ ߝߊ߰ߡߊ߬ߟߊ ߡߊ߬ ߞߐߝߍ߬.
ߘߐ߬ߦߙߌ߬ߥߊ߬ߟߌ ߋߙߐߔߎ߬ ߝߊ߲߭ߝߍ߬
ߞߎߡߘߊ ߓߊߖߎߡߊ: ߏߕߏߡߊ߲ ߝߊ߰ߡߊ߬ߟߊ ߘߐߦߙߌߥߊ ߣߌ߫ ߞߟߍ ߋߙߐߔߎ߬ ߞߣߐ߫
ߡߏ߬ߤߊ߬ߡߍߘ ߂߲
ߞߐ߲ߛߑߕߊ߲ߕߌߣߏߔߟ ߥߊ߬ߦߊ (߁߄߅߃)
ߊ߬ ߣߘߐ߬ߓߌߟߊ ߞߵߊ߬ ߟߊ߫ ߘߐ߬ߦߙߌ߬ߥߊ߬ߟߌ ߓߘߍ߬ߓߘߍ߬ߟߌ ߘߊߓߊ߲߫. ߏߕߏߡߊ߲ ߝߊ߰ߡߊ߬ߟߊ ߞߊ߬ ߜ߭ߊߟߌߔߏߟߌ߫ ߞߐ߲ߛߐ߲ߧߊ߫ ߏ߬ ߡߍ߲ ߞߍ߫ ߘߴߊ߬ ߟߊ߫ ߞߣߍ߫ ߝߟߐ ߘߌ߫ ߋߙߐߔߎ߬ ߘߎ߰ߞߟߏ ߞߊ߲߬߸ ߏ߬ ߞߍ߫ ߘߊ߫ ߁߃߄߇ ߟߋ߬ ߟߊ߫߸ ߊ߬ ߣߌ߫ ߞߊ߬ ߕߊ߬ߡߌ߲߬ ߘߐߦߙߌߥߊ߫ ߟߊ߫ ߓߊߟߑߞߊ߲ ߞߣߐ߫. ߁߃߈߉ ߟߊ߫߸ ߊ߬ ߟߊ߫ ߟߥߊ߬ߛߊ߬ ߞߏߟߌߞߏߟߌ ߛߐ߬ߘߐ߲ ߡߍߙߑߟߍߛ ߞߣߍ ߞߟߊߘߊ ߘߐ߫ ߛߍߙߑߓߌ߫߸ ߓߌ߲߭ ߞߛߏߝ߭ߏ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߘߊ߲߭ ߛߌ߰ ߛߍߙߑߓߌ߫ ߡߊ߲߬ߛߊ߬ߟߊ ߟߊ߫ ߓߍߓߊ߯ߦߊ ߟߊ߫. ߏߕߏߡߊ߲ ߞߊ߬ ߛߍߙߑߓߌ߫ ߡߊߜߐ߬ߙߐ߲߬ߞߕߐ߫ ߛߑߡߋߘߙߋߝ߭ߏ߫ ߥߊ߬ߦߊ ߟߋ߬ ߞߐ߫߸ ߁߄߅߉ ߟߊ߫. ߁߄߅߃ ߟߊ߫߸ ߞߵߊ߬ ߕߘߍ߬ ߛߎߟߑߕߊ߲߫ ߡߋߤߑߡߍߘ ߂߲ ߦߋ߫ ߦߋ߲߬ ߡߙߊ߬ ߟߊ߫߸ ߏߕߏߡߊ߲ ߣߊ߲߬ߕߌ߮ ߟߎ߬ ߞߊ߬ ߞߎߛߑߕߊ߲ߕߌߣߐߔߟ ߡߌ߬ߣߊ߬ ߞߊ߬ ߓߌߖ߭ߊ߲ߕߍ߲߫ ߝߊ߰ߡߊ߬ߟߊ ߟߊߝߊ߰߸ ߊ߬ ߣߌ߫ ߞߊ߬ ߝߊ߰ߡߊ߬ߟߊ ߟߊ߫ ߣߌ߬ߣߌ߬ߟߌ ߟߊߓߏ߬ߙߌ߬ ߌߛߟߊߞߊ ߝߊ߲߬ߓߊ ߞߊ߲߬ ߕߍߡߊߞߐ߯ߖߌ ߕߟߋ߬ߓߐ ߘߐ߫. ߋߙߐߔߎߞߊ ߟߎ߬ ߞߊ߬ ߓߊߙߊ߲ߕߏ߲߫ ߞߟߍ߫ ߥߙߍߓߊߓߊ ߟߎ߬ ߟߊߥߟߌ߬ ߊ߬ ߞߊ߲ߡߊ߬߸ ߏ߬ ߟߎ߬ ߓߍ߯ ߘߊ߬ߘߌ߬ ߘߴߊ߬ ߓߟߏ߫ ߣߌߞߔߏߟߌ߫ ߣߌ߫ ߝ߭ߊߙߑߡߊ߫߸ ߊ߬ ߣߴߊߟߌߗ߭ߋ߫ ߝߣߊ߫.
ߞߐߕߊ߲ߠߌ߲
ߦߌߟߡߊ ߝߊߙߊ߲ߝߊ߯ߛߟߌ: ߏߕߏߡߊ߲ ߝߊ߰ߡߊ߬ߟߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲.
ߝߊ߰ߡߊ߬ߟߊ߫ ߞߎߘߊ߫
ߏߕߏߡߊ߲ ߠߎ߬ ߕߘߍ߬ ߦߋ߫ ߌߛߟߊߞߊ ߟߎ߬ ߞߟߌ߫ ߟߊ߫ ߟߋ߬ ߞߏ߫ ߙߎߡߌ߫߸ ߞߵߏ߬ ߞߴߊ߬ߟߎ߬ ߦߟߌߓߌߟߊ ߘߌ߫ ߘߌ߫ ߏ߬ ߟߎ߬ ߟߊ߫ ߝߎߙߕߎ ߟߐ߬ߣߍ߲ ߘߐ߫ ߙߐ߬ߡߎ߲߬ ߝߊ߬ߡߊߟߊ ߕߟߋ߬ߓߐ߬ ߡߌߙߌ߲ߘߌ ߟߎ߬ ߘߐ߫. ߏߕߏߡߊ߲ ߞߊ߬ߝߏ ߞߵߊ߬ ߟߊ߫߫ ߘߎ߰ߘߋ߲߬ߦߊ ߟߊߓߏ߬ߙߌ߬ ߕߍߡߊߞߐ߯ߖߌ ߕߌ߲߬ߞߎߘߎ߲ ߥߙߏ߬ߘߎ߰ߝߊ߲ ߓߍ߯ ߞߊ߲߬ ߞߐߘߍ߫߸ ߏߙߊ߲߫ ߠߊߡߌߣߌ߲ ߘߐ߫ ߤߊ߲߯ ߞߊ߬ ߥߴߊ߬ ߛߌ߰ ߙߊߜ߭ߎߛ ߟߊ߫߸ ߞߊ߬ ߊߝߙߌߞߌ߬ ߞߐ߬ߘߎ߮ ߞߐ߰ߖߌ߬ߘߊ ߓߍ߯ ߟߊߞߎ߬ߣߎ߲߬ ߝߊߦߌߘߊ߫߸ ߔߙߐߛ߭ ߏߙߌߦߊ߲߸ ߞߐ߰ߖߌ߬ ߝߌ߲߸ ߊ߬ ߣߌ߫ ߜ߭ߙߍ߬ߞߌ߫ ߣߴߊߟߌߓߊߣߌ߫. ߏߕߏߡߊ߲ ߛߎߟߑߕߊ߲߫ ߞߵߊ߬ߟߎ߫ ߡߐ߬ߟߐ߲ ߠߊߥߙߊ߬ ߊ߬ ߣߌ߫ ߞߊ߬ ߓߣߊ߬ߦߊ߫ ߝߊ߯ߘߐߞߍ߫ ߁߇߲ ߞߎ߲߬ߕߊ߮ ߞߘߐ߫ ߞߊ߲ ߠߎ߬ ߟߊ߫ ߕߎߙߑߞߌ߫ ߡߐ߬ߟߐ߲߬ ߞߘߐ ߘߌ߫߸ ߊ߬ ߣߴߌߙߊ߲ߞߊ ߟߎ߬ ߣߌ߫ ߔߊߘߌߛ߭ߞߊ ߟߎ߬߸ ߊ߬ ߣߌ߫ ߞߊ߬ ߞߍ߫ ߞߊ߬ߟߌ߬ߝߊ ߟߎ߬ ߘߌ߫ ߝߊ߯ߘߐߞߍ߫ ߁߇߲ ߞߎ߲߬ߕߊ߮ ߞߘߐ߫߸ ߞߋߟߓߊ ߡߊ߬ߡߊ߬ߘߌ߫ ߣߘߐ߬ߓߌߟߊ ߞߊ߬ߣߌ߲߬߸ ߊ߬ ߣߌ߫ ߡߊ߲߬ߕߏ߲ ߠߎ߬ ߟߊ߫ ߞߎ߲߬ߕߌ߮߸ ߛߌ߬ߟߡߊ߬ ߡߊ߲ߕߏ߲ ߠߎ߬ ߞߊ߬ߣߌ߲߬.
ߝߊ߰ߡߊ߬ߟߊ ߝߊ߲߭ ߠߎ߬ ߞߍ߫ ߕߌ߲߬ߞߎߘߎ߲ (IYI) ߠߎ߬ ߘߌ߫ ߡߍ߲ ߠߎ߬ ߕߘߍ߬ ߦߋ߫ ߡߙߊ߬ ߟߊ߫ ߔߛ߭ߊ-ߓߋߦߑߟߍߓߋ߫ ߟߎ߫ ߓߟߏ߫߸ ߘߐ߬ߝߘߊ߬ߟߌ߬ ߘߋ߬ߣߍ߲ ߠߎ߬ ߦߏ߫ ߛߊ߲ߖߊߞߛ߸ ߛ߭ߊߙߌߝߊߕ ߥߟߊ߫ ߝ߭ߌߟߊߦߍߕߛ߸ ߞߙߍ߬ߝߍ߬ ߞߊߝߏ ߟߎ߬ ߕߘߍ߬ ߦߋ߫ ߣߌߛߐ߲ߞߐ ߛߙߊ߬ ߟߊ߫ ߛߊ߲߭ ߞߘߐ߫߸ ߏ߬ ߕߎ߲߬ ߕߍ߫ ߘߏ߫ ߜߘߍ߫ ߘߌ߫ ߛߝߊߟߌ ߛߏ߯ߙߏߣߍ߲ ߠߎ߬ ߘߌ߫ ߊ߬ ߣߌ߫ ߞߊ߬ ߛߐߟߌ (ߔߌߗߑߞߍߗ߸ ߓߊߞߑߗߌߗ) ߟߎ߬ ߟߊ߫ ߥߊ߫ ߓߐߒߣߎߡߊ ߘߏ߫ ߟߎ߫ ߘߐ߫ ߡߍ߲ ߠߎ߬ ߡߊߕߍ߰߰ߣߍ߲߲߫: ߘߏ߫ ߟߎ߫ ߕߘߍ߬ ߦߋ߫ ߌߛߟߊߞߊ ߟߎ߬ ߟߋ߬ ߘߌ߫ (ߡߍ߲ ߠߎ߬ ߝߊ߲߬ߓߊ ߕߎ߲߬ ߦߋ߫ ߙߎߡߊߣߌ߲ߞߊ ߘߌ߫ ߥߟߊ߫ ߗ߭ߋߐߙߑߗ߭ߌߞߊ ߟߎ߬ ߘߌ߫)߸ ߊ߬ ߕߐ߭ ߟߎ߬ ߦߋ߫ ߛߌ߬ߟߊ߬ߡߊ ߟߎ߬ ߘߌ߫ (ߊߟߌߗ߭ߋߙߌߞߊ ߟߎ߬ ߡߊ߬ߙߊ ߞߣߐ߫߸ ߊ߬ ߣߌ߫ ߕߎߣߛߌ߫ ߣߌ߫ ߕߙߌߔߏߟߌ߫ ߣߌ߫ ߞߙߌߡߋ߫ ߞߣߊߞ ߟߎ߫). ߟߌߓߊ߲߫ ߞߵߊ߬ ߟߊ߫ ߘߍ߲ߖߘߍߟߦߊ ߕߊ߬ ߥߎ߬ߛߎ ߘߏ߫ ߞߘߐ߫ ߋߡߌߙ ߘߙߎߖ߭ ߓߊ߬ߞߑߙߍ߬ߘߌ߲ߣ ߂߲ ߠߊ߫ ߟߊ߬ߛߌ߲߬ߠߌ߲ ߞߐ߬ߣߐߡߊ߬ (߁߅߉߀-߁߆߁߃).
ߢߣߊ߬ߓߐ߬ߟߌ ߕߘߍ߬ ߦߋ߫ ߞߍ߫ ߟߊ߫ ߞߊ߬ ߓߍ߲߬ ߞߊ߬ߝߏ ߜߋ߲߬ߞߘߎ߬ߢߐ߲߰ߦߊ ߟߋ߬ ߡߊ߬ ߥߟߊ߫ ߡߍ߲ ߠߎ߬ ߦߋ߫ ߝߊ߰ߡߊ߬ߟߊ ߕߊ߲ߓߊ߲ ߡߊߜߍ߲ ߠߎ߬ ߘߐ߫߸ ߔߗߊ߫-ߓߋߦߑߟߍߙߓߋ ߟߎ߬ ߓߍ߯ ߕߘߍ߬ ߦߋ߫ «ߡߊ߲߬ߛߊ ߟߋ߬ ߘߴߊ߬ ߡߊ߲߬ߛߊ߬ߟߊ ߘߐ߫»߸ ߏ߬ ߟߎ߫ ߟߋ߬ ߕߘߍ߬ ߦߋ߫ ߡߙߊ߬ߟߌ ߞߍ߫ ߟߊ߫ ߟߊ߬ߟߌ߰ߟߌ߬ߟߊ ߘߏ߫ ߟߊ߫ ߘߊߝߍߛߌ߮ ߞߐ߬ߣߐߡߊ߬ ߡߍ߲ ߕߐ߯ ߕߘߍ߬ ߦߋ߫ ߞߏ߫ ߘߌߝ߭ߊ߲߸ ߞߊ߬ ߕߌ߲߬ߞߎߘߎ߲ ߟߊ߲߬ߘߊ ߟߎ߬ ߓߎ߬ߧߊ߬߸ ߊ߬ ߣߌ߫ ߦߋߢߐ߲߮ߠߊ ߜߋ߲߬ߞߘߎ߬ߢߐ߲߰ߦߊ ߟߎ߬. ߡߊ߬ߡߙߊ߬ߟߌ ߡߍ߲ ߠߎ߬ ߕߘߍ߬ ߦߋ߫ ߞߍ߫ ߟߴߊ߬ ߖߡߊ߬ߣߊ ߞߣߐߟߊ ߘߐ߫ ߏ߬ ߟߎ߬ ߓߐߣߍ߲߫ ߕߘߍ߬ ߦߋ߫ ߢߐ߲߮ ߡߊ߬. ߞߙߍ߬ߝߍ߬ ߌߛߟߊߞߊ ߟߎ߬߸ ߦߏ߫ ߘߊߣߎߓߌߞߊ ߡߐ߰ߘߐ߬ߜߍ ߟߎ߬ ߣߌ߫ ߝ߭ߟߊߛ߭ߌ ߟߎ߬ ߣߌ߫ ߡߐߟߑߘߊߝ߭ߌ ߟߎ߬߸ ߊ߬ ߣߌ߫ ߕߎ߬ߡߊ ߘߏ߫ ߟߊ߫߸ ߕߊߙߊ߲ߛߌߟߑߝ߭ߊߣߌ߫ ߡߊ߫ ߞߍ߫ ߏߕߏߡߊ߲ ߕߌ߲߬ߞߎߘߎ߲ ߝߋ߲߫ ߘߌ߫߸ ߒ߬ߞߵߊ߬ߟߎ߫ ߕߘߍ߬ ߦߋ߫ ߣߌߛߐ߲ߞߐ ߛߙߊ߬ ߟߊ߫ ߏߕߏߡߊ߲ ߝߊ߰ߡߊ߬ߟߊ ߢߍ߫߸ ߏ߬ ߟߋ ߞߵߊ߬ߟߎ߬ ߞߍ߫ ߘߊ߯ߙ ߊ߬ߟ ߊߤߊ߬ߘ (ߊ߬ߙߊ߬ߓߎ ߘߐ߫: دار العهد) «ߖߐߡߌ߲ߢߐ߲߮ ߠߎ߬» ߥߟߊ߫ «ߢߌ߲߬ߢߐ߲߮ ߠߎ߬» ߞߵߊ߬ ߕߘߍ߬ ߤߊߓߛߑߓߎߙߜ߭ ߣߌ߫ ߌ߬ߙߌ߬ߛߌ ߟߎ߬ ߦߋ߫ ߘߊ߯ߙߵߊ߬ߟ ߤߊߙߓ «ߞߟߍ߬ߢߐ߲߮ ߠߎ߬» ߟߋ߬ ߘߌ߫.
ߞߎߡߘߊ ߝߊߙߊ߲ߝߊ߯ߛߌߣߍ߲: ߘߋߝ߭ߑߛ߭ߌߙߑߡߋ߫߸ ߗ߭ߊߣߍߙ ߊ߬ ߣߌ߫ ߘߐߡ. ߏߕߏߡߊ߲ ߝߊ߰ߡߊ߬ߟߊ ߞߵߊ߬ߟߎ߫ ߛߌ߲߬ߝߏ߲߬ߧߊ߫ ߡߌߟߍߕ ߞߊ߲ߞߋ (ߘߌ߯ߣߊ ߛߌ߲߬ߝߏ߲߬ߧߊ߬ߟߌ) ߘߌ߫߸ ߓߊߟߑߞߊ߲ ߖߎ߬ߕߏ߲ ߘߐ߫ ߓߏߛߣߌ߫ ߞߊ߬ ߕߊ߬ߡߌ߲߬ ߔߏߡߊߞߌ߫ ߝߍ߬߸ ߌߛߟߊߞߊ߫ ߘߐ߰ߕߐ߬ ߛߌߦߊߡߊ߲߫ (ߛߑߟߊߝ߭߸ ߜ߭ߙߍ߬ߞߌ߫߸ ߣߴߊߙߋߡߍߣߌ߲ߞߊ ߟߎ߬ …) ߠߎ߫ ߣߌ߫ ߦߊ߬ߤߎ߬ߘߌߦߊ ߟߎ߬ ߣߌ߫ ߙߐߡߛ (ߛߍ߲ߗ߭ߍߣ) ߟߎ߫ ߕߎ߬ߓߌ߬ ߘߊ߫ ߞߊ߬ ߘߏ߲߬ ߖߘߍ߬ߞߟߏ߬ߦߊ ߘߐ߫ ߛߴߊ߬ߟߎ߫ ߞߊߣߊ߬ ߤߙߊߛ (ߛߌ߬ߟߡߊ߬ߦߊ߬ߓߊߟߌ ߟߎ߬ ߟߊ߫ ߣߌߛߐ߲ߞߐ߫ ߓߊߟߌߣߍ߲) ߛߊ߬ߙߊ߫߸ ߊ߬ ߣߌ߫ ߛߴߊ߬ߟߎ߬ ߞߊߣߊ߬ ߕߙߐ߫ παιδομάζωμα \ pédomazoma ߥߟߊ߫ devchirmé ߡߍ߲ ߞߘߐ ߦߋ߫ ߘߋߣߍ߲߫ ߕߊ ߘߌ߫ ߞߵߊ߬ߟߎ߬ ߞߍ߫ ߦߋߣߌ-ߛߍߙߌ߫ (janissaires: «ߞߟߍ߬ߘߋ߲߬ ߞߎߘߊ ߟߎ߬» ߘߌ߫, ߏ߬ ߘߋ߬ߙߌ߬ߘߦߊ߬ ߘߊ߫ ߝߊ߯ߘߐߞߍ߫ ߁߆߲ ߠߊ߫ ߛߎߟߑߕߊ߲߫ ߏߙߑߤߊ߲߫ ߓߟߏ߫).
ߊ߬ߟߎ߫ ߣߊ߬ ߘߊ߫ ߟߊߕߎ߬ߓߌ߬ (ߊ߬ߙߊ߬ߓߎ ߘߐ߫: عودة߸ ߞߊ߬ ߟߊߘߏ߲߬ ߛߌ߬ߟߡߊ߬ߦߊ ߘߐ߫)߸ ߊ߬ߟߎ߫ ߕߎ߲߬ ߕߴߏ߬ ߟߊߓߏ߬ߙߌ߬ ߟߊ߫ ߡߐ߱ ߝߊ߲߬ߓߊ ߞߊ߲߬ ߘߋ߬ ߝߏ߫ ߘߍ߲߬ߞߣߍ߬ߦߊ߬ߓߊ߮ ߡߍ߲ ߠߎ߬ ߓߘߊ߫ ߟߊߕߎ߬ߓߌ߫߸ ߏ߬ ߓߊ߰ ߞߴߊ߬ߟߎ߫ ߘߌ߫ ߟߊ߲ߘߦߊ ߛߐ߬ߘߐ߲߬ (ߡߎ߯ߡߌߣߌ߲)߸ ߏ߬ ߟߋ ߞߏߛߐ߲߬ ߓߌ߲߭ ߕߎߙߑߞߌ߫ ߕߙߎߞߌߞߊ ߝߊ߲߬ߓߊ ߟߎ߬ ߦߋ߫ ߞߏߞߊ߯ߛߌߞߊ ߟߎ߬ ߟߋ߬ ߘߌ߫߸ ߞߵߊ߬ ߕߘߍ߬ ߕߎߙߑߞߌ߫ ߡߌ߬ߙߌ߲߬ߘߌ ߡߍ߲ ߠߎ߬ ߦߋ߫ ߊߖ߭ߌ߫ ߕߊ߲ߓߊ߲ ߘߐ߫߸ ߊߖ߭ߌߞߦߊ ߞߊ߲ߡߊߛߙߋ ߦߴߏ߬ ߟߎ߫ ߟߊ߫. ߏ߬ ߟߋ ߞߏߛߐ߲߬ ߝߊ߯ߘߐߞߍ߫ ߁߉߲ ߠߊ߫߸ ߡߌߟߍߙ ߙߎߡ ߠߎ߬ ߣߴߊߙߌߡߋߣߌ߲ߞߊ ߝߊ߲߬ߓߊ ߟߎ߬ ߛߏ߯ߙߏߣߍ߲߫ ߕߘߍ߬ ߦߋ߫ ߦߙߐ߫ ߕߌ߮ ߟߎ߬ ߣߌ߫ ߖߎ߬ߟߊ߬ ߢߊߛߎߡߊߣߍ߲ ߠߎ߬ ߟߋ߬ ߟߊ߫ ߞߊ߬ ߕߊ߬ߡߌ߲߬ ߓߟߏߟߊߓߊ߯ߙߟߊ߫ ߘߐ߰ߕߐ ߟߎ߬ ߞߊ߲߬߸ ߓߊߏ߬ ߡߐ߰ ߢߊߛߎߡߊߣߍ߲ ߠߎ߬ ߟߋ߬ ߦߋ߫ ߛߋ߫ ߟߊ߫ ߤߙߊߞ ߛߙߊ߬ ߟߊ߫.
ߝߊ߰ߡߊ߬ߟߊ߫ ߞߎߘߊ ߞߵߊ߬ߟߎ߬ ߟߊ߫ ߢߐ߲߯ߡߌߘߊ ߟߊߘߍ߲߬ߞߣߍ߬ߦߊ߫ ߏߕߏߡߊ߲ ߦߟߍ߬ߦߟߍ߬ߟߊ߲߬ ߘߐߥߛߊ߬ߣߍ߲ ߘߊߦߟߍ߬: ߗ߭ߊߣߌߛߍߙ ߛߎ߯-ߎ-ߛߎ߫ ߓߐ߫ ߘߊ߫ ߛߝߊ ߘߐ߫߸ ߣߴߊ߬ ߕߘߍ߬ ߘߴߊ߬ ߛߋߞߏߦߊ ߦߴߊ߬ ߟߊ߫߸ ߏ߬ ߟߎ߬ ߓߍ߯ ߖߌ߱ ߛߌ߰ߣߍ߲߬ ߦߴߊ߬ ߟߊߦߍ߬ߟߍ ߟߊ߫ ߗߋߘߊ߫ ߡߊߦߟߍ߬ߣߍ߲ ߘߏ߫ ߟߊ߫߸ ߦߏ߫ ߓߋߦ߸ ߘߙߏߜ߭ߑߡߊ߲߸ ߞߊߔߌߕߊ߲߫ ߔߛ߭ߊ ߥߟߊ߫ ߝ߭ߖ߭ߌߙ߸ߊ߬ ߣߌ߫ ߓߘߏ߬ߞߏ߬ߓߘߊߞߊ ߟߊߡߎߣߎ߲ߧߊ ߟߎ߫. ߤߊߟߌ߬ ߜ߭ߙߍ߬ߞߌ߫ ߊߙߌߛߌߕߏߞߙߊߕߌ ߌߛߟߊߞߊ ߟߎ߬ ߕߘߍ߬ ߘߌ߫ ߛߴߊ߬ߟߎ߫ ߖߌ߱ ߛߌ߰ ߟߴߊ߬ߟߎ߬ ߕߐ߮ߦߊ ߟߊ߫ ߤߐߛߑߔߐߘߊߙߛ (ߣߊ߲߬ߕߌ߰ ߞߎ߲ߕߌ߮) ߘߌ߫߸ ߊ߬ ߣߌ߫ ߡߗ߲߬ߛߊ߬ߘߋ߲߬ߦߊ ߡߐ߬ߟߐ߲.
ߛߊߣߌ߲ ߥߎ߬ߛߎ
ߛߋߟߌߡ ߝߟߐߡߊ߸ ߊ߬ ߟߊ߫ ߌߗ߭ߌߔߎߕߌ߫ ߞߐ߲ߛߐ߲ߧߊ ߕߎ߬ߡߊ ߟߊ߫
ߢߊߝߐߟߌ ߣߌ߲߬ ߠߊߜߍߣߍ߲߫ ߕߍ߫߸ ߏߕߏߡߊ߲ ߛߎߟߑߕߊ߲߫ ߠߎ߬ ߡߊ߫ ߓߌߖ߭ߊ߲ߕߍ߲߫ ߛߏߡߐ߯ߦߊ ߛߌ߰ߥߟߊ ߣߎ߲߬ߞߎ߬ߣߍ߲ ߠߎ߬ ߟߊߘߊ߲ߓߊ߯ ߘߌ߫߸ ߞߏ߬ߣߵߊ߬ߟߎ߫ ߞߵߊ߬ ߟߊߕߘߍ߬ ߊ߬ߟߎ߬ ߟߊ߫ ߝߊ߰ߡߊ߬ߟߊ ߘߐ߫ ߟߋ߬ ߊ߬ ߣߌ߫ ߞߵߊ߬ ߟߊߛߓߊ߬ߕߌ߫߸ ߦߴߏ߬ ߛߙߋ ߘߏ߫ ߦߋ߫ ߡߌ߬ߛߙߌ߬ ߓߊ߯ߡߊ ߘߌ߫ ߢߊ ߡߍ߲߸ ߏ߬ ߡߍ߲ ߞߊߟߊ߲ߞߋߦߊߣߍ߲߫ ߦߋ߫ ߛߍ߲ߕ-ߛߏߝߌ߫ ߘߍ߬ߓߏ߲ ߘߌ߫ ߢߊ ߡߍ߲ ߥߟߊ߫ ߖߌߞߟߊߡߊ߲߫ ߝߊ߮߸ ߡߍ߲ ߦߋ߫ ߞߟߌ߫ ߟߊ߫ ߞߏ߫ «bains turcs ». ߝߊ߰ߡߊ߬ߟߊ ߣߊ߬ ߓߌߖ߭ߊ߲ߕߍ߲ ߗߍ߮ ߕߊ߬ ߟߊ ߞߊ߬ߙߊ߲ ߘߐ߫߸ ߟߐ߲ߞߏ ߘߐ߫߸ ߛߋߒߞߏߟߦߊ ߘߐ߫߸ ߊ߬ ߣߌ߫ ߓߌߖ߭ߊ߲ߕߍ߲ ߖߊ߯ߓߘߊ ߟߎ߬߸ ߊ߬ ߞߍ߫ ߘߊ߫ ߏߕߏߡߊ߲ ߘߌ߫ ߊ߬ ߣߌ߫ ߋߙߐߔߎ߬ ߡߎ߰ߡߍ ߓߍ߯ ߢߊߓߐ߫ ߘߴߊ߬ ߝߍ߬ ߕߍߡߊ߫ ߥߛߎ ߓߊ߲߫ ߕߎߡߊ ߟߊ߫. ߕߟߋ߬ߓߐ ߖߊ߯ߓߘߊ ߏ߬ ߞߍ߫ ߘߊ߫ ߕߟߋ߬ߓߋ߬ߞߊ ߟߎ߬ ߟߊ߫ ߞߎ߲߬ߠߞߊ߬ߟߌ ߟߎ߬ ߞߊ߬ߟߊߡߊ߬ ߓߊߕߌ߮ ߔߙߌ ߙߍߌߛ ߓߟߏ߫߸ ߊ߬ߟߎ߫ ߝߊ߲߭ ߞߊ߬ ߞߌߛߑߕߐߝ ߞߐߟߐ߲ߓߎ߬ ߟߴߊߡߋߙߌߞߌ߬ ߞߎ߲߬ߠߊ߬ߞߊ߬ߟߌ ߔߊ߬ߔߘߊ ߓߊߞߎߘߊ ߟߎ߬ ߛߐ߬ߘߐ߲߬߸ ߞߏ߬ߣߌ߲߬ ߏ߬ ߕߎߣߎ߲߫ ߘߊ߫ ߟߋ߬߸ ߙߍߌߛ ߟߊ߫ ߓߊߞߎߘߊ ߟߋ߬ ߦߋ߫ ߜߙߋ߫ ߞߎߘߊ ߔߊ߬ߔߘߊ߬ ߡߊߟߐ߲ߣߍ߲ ߘߴߊ߬ ߓߌ߬ ߞߎ߲ ߠߊ߫. ߝߊ߲߬ߞߊ߬ ߓߊߟߏߣߍ߲ (forces vives) ߡߍ߲ ߠߎ߬ ߟߊ߫ ߝߊ߰ߡߎ߲߬ߦߊ ߓߏ߲߬ߓߴߊ߬ߟߎ߬ ߟߊ߫ ߣߊ߲߬ߝߟߏ߬ߞߏ ߘߌ߫߸ ߏ߬ ߟߎ߫ ߣߊ߬ ߘߊ߫ ߢߊߓߐߒߝߍ߫ ߞߏ߲ (sublime porte) ߠߎ߬ ߝߊ߲߬ߞߊߘߏ߲߬. ߒ߬ ߘߌ߫ ߛߋ߫ ߛߋߝߊߙߍߘߌ߫ ߦߊߤߎߘߌߦߊ ߟߎ߬ (ߦߊ߬ߤߎߘߌߦߊ ߡߍ߲ ߠߎ߬ ߜߍ߲߫ ߘߊ߫ ߍߛߑߔߊߢ) ߟߊ߫ ߝߎ߲ߘߟߌ ߣߴߊ߬ߟߎ߬ ߡߊߞߍߟߌ ߟߎ߬ ߞߏߝߐ߫ ߟߊ߫߸ ߏ߬ ߟߎ߬ ߡߍ߲ ߠߎ߬ ߣߴߊ߬ߟߎ߫ ߓߏ߬ߙߌ߬ ߟߴߊ߬ߟߎ߬ ߜߍ߲ ߞߐ ߘߐ߫ ߊߛߌߔߊ߲߫߸ ߞߵߏ߬ ߟߊ߫ ߊ߲ߘߊߟߎߛߌ߫ ߛߌ߬ߟߊ߬ߡߊ ߟߎ߬ ߞߊ߲߬ (ߦߊ߬ߤߎߘߌߦߊ ߡߍ߲ ߠߎ߬ ߦߋ߫ ߛߌ߬ߟߡߊ߬ ߘߎ߮ ߟߎ߬ ߟߊ߫߸ ߏ߬ ߟߎ߬ ߟߊ߫ ߘߐ߬ߝߐ ߡߊߝߟߍ߫).
ߛߏߟߌߡߊ߲ߣ ߡߊߢߌߝߌߞ
ߝߊ߯߯߯ߘߐߞߍ߫߫ ߁߆߲ ߠߊ߯߸ ߏߕߏߡߊ߲߫ ߣߊ߲߬ߕߌ߮ ߟߎ߬ ߥߊ߫ ߘߴߊ߬ߟߎ߫ ߞߎ߲߬ߓߐ߫ ߝߏ߯ ߝ߭ߌߦߍߣ ߛߏߟߌߡߊ߲ߣ ߠߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬ ߁߅߂߉ ߣߌ߫ ߁߅߃߂ ߟߎ߫ ߕߍ߫߸ ߊߟߎ߫ ߞ߲ߵߊ߬ߟߎ߬ ߡߊߞߍ߫ ߦߙߐ ߞߍ߫ ߝ߭ߍ߲߫ ߘߌ߫. ߒ߬ߓߊ߬ ߘߊ߲߭ ߏ߬ ߟߋ߫ ߞߍ߫ ߘߊ߫ ߏߕߏߡߊ߲߫ ߝߊ߰ߡߊ߬ߟߊ ߘߐߦߙߌߟߌ ߞߐߘߊ߲ ߘߌ߫ ߕߟߋ߬ߓߋ ߘߐ߫߸ (ߦߏ߫ ߊߘߍ߲߫ ߞߍ߫ ߘߊ߫ ߘߊ߲߭ ߘߌ߫ ߥߙߏ߬ߘߎ߮ ߘߐ߫ ߢߊ ߡߍ߲ ߡߊ߬).
ߔߙߋߝ߭ߋߖ߭ߊ߫ ߞߟߊߓߍ߲ (߁߅߃߈)
ߞߵߊ߬ ߕߊ߬ ߁߅߃߃ ߡߊ߬ ߞߵߊ߬ ߛߌ߰ ߁߅߃߆ ߟߊ߫߸ ߝߊ߰ߡߊ߬ߟߊ ߞߊ߬ ߊߣߊߕߏߟߌ߫ ߕߟߋ߬ߓߐ ߝߙߴߊ߬ ߟߊ߫߸ ߊߖ߭ߍߙߑߓߊߖߊ߲߫߸ ߊ߬ ߣߌ߫ ߦߡߊߣߌ߲߫. ߕߙߎߞߌ߫ ߝߢߐߞߎߟߎ߲ ߠߎ߬ ߥߊ߫ ߘߴߊ߬ߟߎ߬ ߡߊߞߍ߫ ߊߟߌߗ߭ߋ߫ ߞߊ߬ ߕߎߣߛߌ߫ ߡߌ߬ߘߊ߫ ߦߋ߲߬ ߞߵߏ߬ ߕߐ߯ߟߊ߫ ߞߏ߫ ߤߊߝߛߌߘߌ߫ ߁߅߃߄ ߠߊ߫߸ ߞߊ߬ ߓߊ߲߫ ߞߊ߬ ߓߣߐ߬ ߊ߬ ߘߐ߫ ߛ߭ߊߙߑߟߌ߫ ߞߎߌ߲ߕ ߟߊ߫ ߞߟߍ߬ߓߏߟߏ߲ ߠߎ߬ ߞߘߐ߫. ߕߙߎߞߌ߫ ߟߊ߫ ߕߙߌߔߏߟߌ߫ ߞߎ߲߬ߠߊ߬ߛߌ߰ߟߊ ߟߎ߬ ߞߊ߬ ߞߊߌߙߥߊߣ ߡߌ߬ߘߊ߬ ߁߅߅߇ ߟߊ߫ ߊ߬ ߣߌ߫ ߞߊ߬ ߕߎߣߛߌ߫ ߡߎ߰ߡߍ ߞߐ߲ߛߐ߲ߧߊ߫ ߞߎߘߊ߫ ߘߌ߫ ߛߋ߲߬ߢߊ ߏ߬ ߘߐ߫߸ ߁߅߆߉ ߟߊ߫. ߏߕߏߡߊ߲ ߠߎ߬ ߟߊ߫ ߛߋ߲߬ߢߊ ߏ߬ ߕߍߝߘߊߟߌ ߡߍ߲ ߞߍ߫ ߘߊ߫ ߡߊ߬ߙߐߞߎ߬߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߤߊ߲߯ ߝߊ߰ߡߊ߬ߟߊ ߞߊ߬ ߝߍߛ ߛߏ ߡߌ߬ߘߊ߬ ߁߅߅߄ ߣߌ߫ ߁߅߇߆ ߟߎ߬ ߕߍ߫߸ ߊ߬ ߞߵߊ߬ ߛߋ߲߬ ߕߘߍ߬ ߝߊ߲߬ߞߊ߬ߞߏ߬ ߥߦߐ ߘߐ߫ ߥߕߊߛߊߘߌ߫ ߣߌ߫ ߛߊ߯ߘߌߞߊ ߟߎ߬ ߕߍ߫߸ ߊ߬ ߞߊ߬ ߞߐߟߕߊ ߏ߬ ߡߊߘߍ߬ߡߍ߲߫ ߡߊ߲߬ߛߊ߬ ߛߓߊ߬ ߞߟߊߓߍ߲ ߘߐ߫ ߔߐ߬ߙߑߕߐ߬ߜ߭ߊߟߌ߫ ߡߊ߬ ߁߅߇߈ ߠߊ߫߸ ߊ߬ ߓߊ߲߫ ߘߊ߫ ߞߊ߬ ߕߏ߰ߝߏ߬ ߓߐߣߍ߲ߢߐ߲߯ߡߊ ߟߎ߬ ߞߐߡߊߓߌ߲ߓߌ߲߫ ߡߍ߲ ߠߎ߬ ߕߘߍ߬ ߦߋ߫ ߡߊ߬ߙߐߞߎ߬ ߝߊ߰ߡߊ߬ߓߏ߲߫ (Alaouite) ߠߎ߬ ߞߍ߬ߟߍ ߞߊ߲߬ ߊ߬ߟߎ߬ ߟߊ߫ ߝߊ߲߬ߞߊ߬ ߕߊ ߞߐ߫. ߞߊߓߟߌ߫ ߡߎ߰ߡߍ ߕߏ߫ ߘߊ߫ ߘߍ߲߲ߒߖߘߍߟߦߊ ߘߐ߫: ߊߟߌߗ߭ߋ߫ ߞߎ߲߬ߠߊ߬ߛߌ߰ߟߊ ߟߊ߫ ߞߟߍ߬ߓߏߟߏ߲ ߠߎ߬ ߗߌߙߏ߲߫ ߘߊ߫ ߛߋ߲߬ߧߊ߫ ߕߎ߲߰ߣߍ߲߬ߢߐ߲߰ߠߊ ߛߓߊ߬ ߘߐ߫ ߓߊ߬ߣߌ ߊ߬ߓߊߛߌ ߞߊ߯ߟߊ ߟߎ߬ ߞߘߐ߫ (߁߅߅߃, ߁߅߅߉ ߣߌ߫ ߁߅߉߀) ߟߎ߬ ߟߊ߫.
ߝߊ߰ߡߊ߬ߟߊ ߞߊ߬ ߣߊ߲߬ߕߌ߰ ߕߊߞߎߟߎ߲ ߘߏ߫ ߟߊߘߊ߲߫߸ ߞߵߏ߬ ߟߊߥߟߌ߬ ߊ߬ ߝߊ߲߬ߞߊ ߦߌ߬ߘߊ ߡߊ߬ ߡߋߘߌߕߋߙߊߣߌ߫ ߝߍ߬ߟߊ ߟߎ߬ ߘߐ߫ ߌߕߊߟߌߞߊ ߟߎ߬ ߟߊ߫ ߞߍߦߙߐ ߟߎ߬ ߘߐߕߌߢߍ ߡߊ߬߸ ߊ߬ߟߎ߫ ߞߊ߬ ߛߋ ߛߐ߬ߘߐ߲߬ ߛߋ߲߬ߧߊ ߘߏ߫ ߘߐ߫. ߟߋߔߊ߲ߕ ߖߍߞߊ߲߫ ߗߌߙߏ߲ߠߌ߲ ߡߍ߲ ߞߍ߫ ߘߊ߫ ߁߅߇߁ ߠߊ߫߸ ߊߛߌߔߊ߲߫ ߣߌ߫ ߝ߭ߋߣߛߌߞߊ ߟߎ߬ ߕߊߞߎߟߎ߲ ߠߎ߬ ߞߘߐ߫߸ ߏ߬ ߟߋ ߞߊ߬ ߏߕߏߡߊ߲ ߠߊ߫ ߛߋߓߊ߯ߦߊ ߟߊߛߴߊ߬ ߘߊ߲߬ ߠߊ߫. ߊ߬ ߛߌ߲߬ߝߏ߲߬ߧߊ߬ ߘߊ߫ ߞߎߘߊ߫ ߘߌ߫ ߛߞߏߟߎ߫ ߡߋߤߑߡߍߘ ߔߛ߭ߊ ߓߟߏ߫߸ ߏߕߏߡߊ߲ ߕߊߞߎߟߎ߲ ߠߎ߬ ߞߍ߫ ߘߊ߫ ߔߊߞߌ߬ߛߊ ߣߌ߫ ߝߊ߲߬ߞߊ߫ ߞߐ߬ߡߐ߲߬ߞߐߡߐ߲ ߘߌ߫߸ ߝ߭ߋߣߛߌߞߊ ߟߎ߬ ߟߐ߬ߘߎ߮ (ߛ߭ߌߔߙߎ߬ ߣߌ߫ ߋߜ߭ߋ߫ ߞߐ߰ߖߌ ߕߌ߲ ߠߎ߬) ߏ߬ ߟߎ߬ ߝߣߊ߫ ߞߵߊ߬ߟߎ߫ ߘߐ߲߰ߘߐ߰ߣߍ߲߬ ߘߏ߲߫ ߝߊ߰ߡߊ߬ߟߊ ߘߐ߫ ߞߏ߬ߣߌ߲߬ ߡߋߘߌߕߋߙߊߣߌ߫ ߖߊ߬ߥߏ ߝߊ߲߬ߓߊ߫ ߜߘߍ߫ ߟߎ߫ ߕߏ߫ ߘߊ߫ ߝ߭ߋߣߌߛ ߣߌ߫ ߗ߭ߍߣ߸ ߔߐ߬ߙߑߕߐ߬ߜ߭ߊߟߌ߫߸ ߊ߬ ߣߌ߫ ߍߛߑߔߊߢ ߟߎ߫ ߟߊ߫ ߡߊ߬ߡߙߊ߬ߟߌ ߟߋ߬ ߞߐ߬ߣߐߡߊ߬.
ߝߊ߰ߡߊ߬ߟߊ ߞߵߊ߬ ߟߐ߬ߘߎ߮ ߛߐ߬ߘߐ߲߬ ߋߙߐߔߎ߬ ߕߍߓߊ߯ߦߊ ߓߟߏߦߊ ߘߐ߫߸ ߡߍ߲ ߣߴߊ߬ ߦߋߢߐ߲߯ߠߊ߫ ߢߌ߲ߢߐ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߘߌ߫߸ ߢߌ߲߬ߢߐ߲߰ߦߊ߬ ߓߟߏߘߏ߲߬ߣߍ߲ ߘߏ߫ ߝߍ߬ ߤߊߓߛߑߓߎߙߜ߭ ߞߊ߲ߡߊ߬߸ ߝߊߙߊ߲ߛߏߥߊ߫ ߝߟߐߡߊ ߟߊ߫ ߡߙߊ߬ߟߌ ߕߎ߬ߡߊ ߟߊ߫.
ߞߐ߬ߟߑߘߊ߫
ߞߐߟߑߘߊ߫ ߦߋ߫ ߛߣߍ߬ߜ߭ߊ߯ߟߌ߫ ߞߐ߬ߘߎ߰ ߛߏ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߞߐߟߑߘߊ߫ ߕߌ߲߬ߞߎߘߎ߲ ߞߎߓߋߘߊ ߣߌ߫ ߞߏ߬ߟߑߘߊ߫ ߞߊ߬ߝߏ߬ߓߏߟߏ߲ ߠߎ߬ ߞߎߓߋߘߊ ߘߌ߫߸ ߕߌ߲߬ߞߎߘߎ߲ ߡߍ߲ ߡߊߟߐ߲ߣߍ߲߫ ߦߋ߫ ߘߐ߬ߝߐ߫ ߓߟߏ ߡߊ߬ ߞߛߊߡߊߛߌ߬ ߛߊ߲ߘߐ ߘߌ߫.
ߘߐ߬ߝߐ
ߞߏ߬ߟߑߘߊ߫ ߕߐ߮ ߓߐߣߍ߲߫ ߦߋ߫ ߛߏ ߜߍ߲߭ ߕߍ߰ߓߊ߮ ߞߏߟߌ߫ ߘߊߘߏ߫ ߟߋ߬ ߘߐ߫߸ ߏ߬ ߡߍ߲ ߞߊ߬ ߡߊ߬ߞߍ߬ߦߌߟߊ ߘߏ߫ ߛߌ߲ߘߌ߫ ߞߛߊߡߊߛߌ߬ ߓߊ ߝߍ߬ߟߊ ߘߐ߫.
ߡߌߞߊߍߟ ߥߌߕߑߡߊߣ
ߞߵߊ߬ ߕߘߍ߬ ߊ߬ ߦߋ߫ ߞߌ߬ߛߍ߬ߞߎߟߎ߲ ߕߌߜ߭ߑߙߌ߬ ߁߭ ߡߊ߬ߙߊ ߞߊ߲߬߸ ߥߌߕߑߡߊ߲ߣ ߛߋ߫ ߘߊ߫ ߞߊ߬ ߞߌ߬ߛߍ߬ߞߎ߬ߟߎ߲߬ ߁߄ ߣߌ߫ ߞߟߍ߬ߘߋ߲߬ ߡߊ߬ߘߏ߬ߣߌ߲߬ ߞߐ߲ߛߏ ߁߅ ߣߌ߫ ߞߌ߬ߛߍ߬ߞߎߟߎ߲ߞߊ߬ߟߊ ߜߍ߬ߟߍ ߝߌ߬ߟߊ߬ ߟߎ߬ ߘߐߕߌߢߍ߫ ߟߊ߫ ߡߌ߬ߛߍ߲߬ ߁߅ ߞߘߐ߫. ߏ߬ ߞߌ߬ߓߊ߬ߙߏ߬ߦߊ ߖߊ߬ߛߏ߲߬߬ ߛߋ߫ ߘߊ߫ ߣߊߖ߭ߌ ߟߎ߬ ߟߊ߫ ߓߙߊߡߊߖߊ߲ߓߊ߲߫ ߕߙߏߞߏ ߟߎ߬ ߓߟߏ߫ ߞߵߊ߬ ߓߌ߬ߟߊ߬ ߥߌߕߑߡߊ߲ߣ ߠߊ߫ ߞߛߐߞߛߐߦߊ ߘߐ߫ ߊߟߏߡߊ߲ߘߎ߯. ߥߌߕߑߡߊ߲ߣ ߣߊ߬ ߘߊ߫ ߞߍ߫ ߟߐ߲ߠߌߦߊ ߛߌ߲ߞߐ߲ ߘߏ߫ ߘߌ߫ ߞߍ߬ߟߍ ߞߐ߫ ߞߊ߬ ߓߍ߲߬ ߊ߬ ߟߊ߫ ߓߟߏߦߊߟߌ ߡߊ߬ ߴߴߔߊ߲ߖ߭ߍߙ ߊߛߋ߫ߴߴ ߘߌ߫ (ߞߌ߬ߛߍ߬ߞߎߟߎ߲ ߡߙߊ߬ߓߊ߰ ߡߊߢߍ߯ߙߍߣߍ߲ ߛߊ߲ߘߐߕߊ) ߞߊ߬ߣߌ߲߸ ߥߊߝߍ߲-ߍߛ.ߍߛ ߞߐߦߌߘߊߟߌ ߛߊ߲߬ߛߊ߲ ߞߣߐ߫ ߖߊ߬ߡߊ ߢߊߞߘߐ߫ ߟߐ߲ߠߌ߲ߦߊ ߘߐ߫. ߘߝߐ߬ߦߊ߬ߟߊ ߟߎ߬ ߞߎ߲߬ߕߋ߬ߟߋ߲߬ ߢߌߡߊ ߟߊߖߍ߲ߛߍ߲߫ ߞߊ߬ ߓߍ߲߬ ߊ߬ ߟߊ߫ ߞߟߍ߬ߟߐ߲ ߝߊ߲߬ߝߘߊ ߝߊߘߌ߲ߧߊ ߡߊ߬ ߞߟߍ߬ߘߊ ߘߐ߫. ߘߏ߫ ߟߎ߫ ߞߵߊ߬ ߞߎ߲߬ߢߊߛߌ߰ ߞߊ߬ ߓߍ߲߬ ߊ߬ ߟߊ߫ ߓߊ߯ߙߊ ߡߊ߬ ߝ߭ߌߟߍߙߛ-ߓߏߞߊߗ߭߸ ߞߵߊ߬ ߕߘߍ߬ ߘߏ߫ ߟߎ߫ ߝߣߊ߫ ߞߵߊ߬ ߟߊ߫ ߛߋߞߏ߫ ߟߊߘߐ߯ߦߊ ߟߋ߬ ߦߋ߫߸ ߞߵߊ߬ ߡߐ߬ߟߐ߲ ߠߊߓߋ߬ ߊ߬ ߟߊ߫ ߛߊ߬ߦߊ ߞߏߛߐ߲߬ ߞߌ߬ߛߍ߬ߞߎߟߎ߲ ߘߊ߲߬ߡߊߕߊ߬ߣߍ߲ ߘߐ߫. ߢߣߊߡߦߊ ߞߎ߲߬ߝߟߐ ߖߊ߯ߓߊ߫ ߞߟߍ߫ ߝߌߟߊߣߊ߲ ߡߌߞߊߍߟ ߥߌߕߑߡߊ߲ߣ ߡߏߦߌ߫ ߘߊ߫ ߓߎ߬ߘߊ ߝ߭ߐߗ߭ߋߟߑߕߊߟ ߟߋ߬߸ ߘߌߦߍߕߑߝߎߙ ߕߙߐߝߍ߬߸ ߓߊߝ߭ߌߦߍߙ ߔߟߊߕߌߣߊ ߛߊ߲ߘߐߕߊ ߘߐ߫ ߁߉߁߄ ߞߏ߲ߞߏߘߌ߬ߓߌ ߂߂߸ ߊ߬ ߟߊߘߏ߲߬ ߘߴߊߟߏߡߊ߲ߘߎ߯ (ߤߍߙ) ߣߊ߲߬ߕߌ߰ߦߊ ߘߐ߫ ߁߉߃߄ ߠߊ߫ ߣߊߖ߭ߌ ߟߊ߫ ߝߊ߲߬ߞߊ߬ߕߊ ߞߐ߫. ߊ߬ ߟߊߘߏ߲߬ ߘߊ߫ ߛߑߗߎߕߖ߭ߑߝߍߟ ߍߛ.ߍߛ ߘߐ߫ ߁߉߃߆ ߞߏ߲ߓߌߕߌ߮ ߟߊ߫߸ ߊ߬ ߣߊ߬ ߘߊ߫ ߟߊߘߏ߲߬ ߞߟߍ߬ߖߡߊ ߟߎ߬ ߘߐ߫߸ ߞߟߍ߬ߓߏߟߏ߲ ߘߐ߫ ߞߐߝߍ߬߸ ߟߋߌߓߛߑߕߊ߲ߘߊߙߕ ߍߛ.ߍߛ ߊߘߐߟߝ ߤߌߕߑߟߍߙ (LSSAH) ߘߐ߫ ߞߏ߲ߞߏߘߌ߬ߓߌ ߅/߁߉߃߇ ߟߊ߫. ߛߊ߲߬ ߞߋߟߋ߲ ߕߊ߬ߡߌ߲ ߞߐ߫߸ ߊ߬ ߕߘߍ߬ ߘߊ߫ ߏߕߙߌߛ߭ ߡߊߜߐ߬ߙߐ߲߬ߞߕߐ ߘߐ߫߸ ߛߎߘߍߕߌ߫ ߡߌ߬ߘߊ ߘߐ߫߸ ߊ߬ ߣߌ߫ ߞߊ߬ ߘߏ߲߬ ߞߙߎߞߊ߫ ߣߊߖ߭ߌ ߘߐ߫.
ߞߐ߬ߟߑߘߊ߫
ߡߊ߬ߡߙߊ߬ߟߌ
ߞߏ߬ߟߑߘߊ߫ ߦߋ߫ ߞߏ߬ߟߌ߬ߘߊ߫ ߞߊ߬ߝߏ߬ߓߏߟߏ߲ ߣߌ߫ ߞߏ߬ߟߌ߬ߘߊ߫ ߕߌ߲߬ߞߎߘߎ߲ ߠߎ߬ ߘߎ߰ߓߊ ߟߋ߬ ߘߌ߫.
ߡߌߞߊߍߟ ߥߌߕߑߡߊߣ
ߕߟߋ߬ߓߐ ߞߟߊߘߊ
ߥߌߕߑߡߊ߲ߣ ߠߊ߫ ߛߘߍ ߟߎ߬ ߟߊߕߊ߬ߡߌ߲߬ ߘߊ߫ ߕߟߋ߬ߓߋ ߞߟߊߘߊ ߘߐ߫ ߁߉߄߁ ߣߍߣߍ ߟߋ߬ ߘߐ߫ ߘߐ߬ߓߛߏ߬ߟߌ߬ ߓߊߙߑߓߊ߬ߙߏߛߊ߬ ߛߋ߲߬ߝߍ߫߸ ߛߏߝ߭ߌߦߋ ߡߊߜߐ߬ߙߐ߲߬ߞߕߐ ߞߏ ߡߍ߲ ߘߐߓߍ߲߬ߣߍ߲߫ ߕߘߍ߬ ߦߋ߫. ߊ߬ ߟߊߦߟߍ߬ߡߊ߲߬ ߘߊ߫ ߍߛ.ߍߛ ߔߊ߲ߖ߭ߍߙ ߞߟߍ߬ߓߏ߬ߟߏ߲߬ ߝߟߐ ߘߐ߫߸ ߞߌ߬ߛߍ߬ߞߎߟߎ߲ ߞߟߍ߬ߓߏߟߏ߲ ߞߊ߬ߣߌ߲߬, ߊ߬ ߞߊ߬ ߕߙߊ߬ߓߊ߬ߛߏ߬ ߜߟߍ / ߞߌ߬ߛߍ߬ߞߎߟߎ߲ ߢߌߣߌ߲ߟߊ߲ ߛߑߕߎߜ߭ ߃߲ ߊ߬ ߣߌ߫ ߞߌ߫ߛߍ߬ߞߎ߬ߟߎ߲߬ ߕߟߊߒߕߍ ߔߊ߲ߖ߭ߍߙ ߃߲. ߁߉߄߃ ߟߊ߫߸ ߊ߬ ߞߊ߬ ߕߌߜ߭ߍߙ ߁ ߞߌ߬ߛߍ߬ߞߎߟߎ߲ ߞߋߟߋ߲߫ ߡߊ߬ߙߊ߫߸ ߊ߬ ߣߴߊ߬ ߞߍ߫ ߘߊ߫ ߞߎߘߎ߲ ߞߎ߲߬ߕߌ߮ ߘߌ߫ ߘߐ߬ߓߛߏ߬ߟߌ߫ ߛߌߕߊߘߍߟ ߛߋ߲߬ߝߍ߫߸ ߊ߬ ߣߌ߫ ߞߎߙߛߞ ߞߟߊߓߍ߲ ߝߍ߬. ߥߌߕߑߡߊ߲ߣ ߠߊ߫ ߕߌߜ߭ߑߙߌ߫ ߄ ߡߍ߲ ߠߎ߬ ߕߘߍ߬ ߦߋ߫ ߟ.ߛ.ߛ.ߊ.ߤ (LSSAH) ߘߐ߫߸ ߏ߬ ߟߎ߫ ߞߊ߬ ߞߙߍ߬ߓߏ߲ߟߏ߲߫ ߝߊ߲߬ߞߊߘߏ߲߬߸ ߡߍ߲ ߠߎ߬ ߡߊߟߐ߲ߣߍ߲߫ ߕߘߍ߬ ߦߋ߫ ߓߏߟߏ߲ߝߘߊ ߘߌ߫ ߞߵߏ߬ ߟߊߥߟߌ߬ ߞߟߍ߬ߓߏߟߏ߲ ߣߎߡߊ߲߫ ߓߟߏ ߢߡߊߘߏ߲ ߡߊ߬. ߕߌߜ߭ߑߙߌ߫ ߄ ߏ߬ ߟߎ߫ ߞߊ߬ ߛߏߝ߭ߌߦߋ ߟߊ߫ ߞߌ߬ߛߍ߬ߞߎ߬ߟߎ߲߬ ߛߌߦߊߡߊ߲߫ ߠߎ߫ ߘߐߕߌߢߍ߫. ߊ߬ ߟߊ߫ ߞߌ߬ߛߍ߬ߞߎߟߎ߲ ߞߎ߲߭ ߓߐ߫ ߘߴߊ߬ ߣߌ߫ ߛߏߝ߭ߌߦߋ ߟߊ߫ ߞߌ߬ߛߍ߬ߞߎ߬ߟߎ߲߬ ߕ-߃߄ (T-34) ߕߡߊ ߘߏ߫ ߟߊ߫ ߢߐ߯ߛߐ߲ߛߐ߲ ߘߐ߫. ߥߌߕߑߡߊ߲ߣ ߟߐ߬ߣߍ߲߫ ߦߋ߫ ߣߎߡߊ߲ ߝߍ߬߸ ߞߵߊ߬ ߕߘߍ߬ ߊ߬ ߟߊ߫ ߛߎߘߐ߫ ߓߊߙߊ߲ߕߏ߲ ߟߊߕߊ߬ߡߌ߲ ߦߴߌ ߘߴߊ߬ ߡߊ߬߸ ߏ߬ ߕߘߍ߬ ߦߋ߫ ߣߍ߰ߝߌ߲߬ ߓߊߙߊ߲ߕߏ߲ ߠߋ߬ ߘߌ߫ ߞߊ߬ ߝߘߊ߫ ߊߘߐߟߝ ߤߌߕߑߟߍߙ ߟߊ߫, ߏ߬ ߟߐ߬ߣߍ߲߫ ߞߌߣߌ߲ ߝߍ߬. ߥߌߕߑߡߊ߲ߣ ߞߊ߬ ߊߘߐߟߝ ߤߌߕߑߟߍߙ ߟߊ߫ ߛߏ߬ߟߊ߬ ߓߊߙߊ߲ߕߏ߲ ߝߊ߲߭ ߣߍ߰ߝߌ߲߬ ߓߊߙߊ߲ߕߏ߲ ߛߐ߬ߘߐ߲߫ ߁߉߄߄ ߠߊ߫. ߏ߬ ߢߣߊߓߊ߯ߦߊߟߌ ߞߍ߫ ߘߊ߫ ߞߎߘߎ߲߫ ߍߛ.ߍߛ- ߏߓߍߙߑߝߎߙߍߙ ߡߙߊ߬ߓߊ߮ ߕߋߏߘߏߙߋ߫ ߥߌߛߗ ߟߋ߬ ߓߟߏ߫߸ߏ߬ ߡߍ߲ ߞߵߊ߬ ߟߊߞߏߝߐ߫ ߛߏ߬ߟߊ߬ ߓߊߙߊ߲ߕߏ߲ ߣߍ߰ߝߌ߲߬ ߓߊߙߊ߲ߕߏ߲ ߞߏ ߘߐ߫߸ ߊ߬ ߣߌ߫ ߛߍ߲ߣ ߓߟߎ. ߥߌߕߑߡߊ߲ߣ ߞߊ߬ ߛߍ߲ߣ ߓߟߎ ߛߐ߬ߘߐ߲߬ ߓߌ߲ߠߊߥߎߟߋ߲ ߃߀ ߡߵߊ߬ ߟߊ߫ ߞߌ߬ߛߍ߬ߞߎߟߎ߲߫ ߁߁߇ ߘߐߕߌߢߍ ߞߏߛߐ߲߬߸ ߏ߬ ߞߵߊ߬ ߞߍ߫ ߊߟߏߡߊ߲ߘߎ߯ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߛߌ߲߬ߝߏ߲߬ ߃߈߀߲ ߘߌ߫. ߊ߬ ߞߊ߬ ߊߘߐߟߝ ߤߌߕߑߟߍߙ ߞߎ߲߬ߧߊ߬ߘߐ ߛߐ߬ߘߐ߲߬߸ ߏ߬ ߡߍ߲ ߞߵߊ߬ߟߋ ߦߌ߬ߘߊ߬ ߥߐߟߝ ߟߍߙ ߟߊ߫߸ ߊ߬ ߟߊ߫ ߝߘߏ߬ߓߊ߬ ߜߘߋ / ߞߌ߲ߘߊ (quartier général ) ߟߊ߫ ߙߊߛߑߕߍ߲ߓߐߙߜ߭߸ ߁߉߄߄ ߞߏ߲ߞߏߜߍ ߕߋ߬ߟߋ ߂ ߟߊ߫. ߦߌߟߡߊ:ߡߌߞߊߍߟ ߥߌߕߑߡߊߣ ߦߌߟߡߊ:ߥߊߝߍ߲߫-ߍߛ.ߍߛ ߦߌߟߡߊ:ߊߟߏߡߊ߲ߘߎ߯ ߣߊߖ߭ߌ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߕߟߋ߬ߓߐ ߞߟߊߘߊ ߦߌߟߡߊ:ߣߐߙߑߡߊ߲ߘߌ߫ ߞߟߊߓߍ߲
ߏߕߏߡߊ߲ ߝߊ߰ߡߊ߬ߟߊ
ߝ߭ߌߍߣ ߘߟߊߛߌ߮ (߁߅߂߉)
ߞߊ߬ߝߏ ߘߏ߫ ߟߎ߫ ߞߵߊ߬ߟߎ߫ ߞߙߎߝߊ߫ ߋߙߐߔߎ߬ ߥߙߏ߬ߘߎ߮ ߘߐ߫ ߡߍ߲ ߠߎ߬ ߕߘߍ߬ ߦߋ߫ ߢߌߣߌ߲߫ ߠߊ߫ ߛߋߟߌ ߡߊ߬ ߏߕߏߡߊ߲ ߝߊ߰ߡߊ߬ߟߊ ߟߊ߫ ߞߐ߰ߖߌ ߞߊ߲߬߸ ߓߊߏ߬ ߊ߬ߟߎ߬ ߕߴߊ߬ ߡߊߣߐ߬ ߜߙߋ ߡߊ߬. ߕߟߋ߬ߖߌ߮ ߘߐ߫߸ ߡߊ߲߬ߛߊ߬ ߝߟߌߔ ߂߲ ߞߊ߬ (ߝ߭ߋߣߌߛ ߞߊ߲ߓߍ߲ ߣߌ߫ ߊߛߌߔߊ߲߫ ߞߊ߬ߝߏ ߟߎ߬) ߟߊ߫ ߙߎߝߊߟߌ߫ ߕߊߞߎߟߎ߲ ߘߏ߫ ߗߋ߫ ߞߴߊ߬ߟߎ߫ ߦߋ߫ ߥߴߊ߬ߟߎ߫ ߞߍ߫ ߕߙߎߞߌ߫ ߞߎߟߎ߲ߓߊ ߟߎ߬ ߞߊ߲߬߸ ߏ߬ ߕߐ߮ ߓߐ ߣߴߊ߬ ߕߊ߫߸ ߊ߬ߟߎ߫ ߡߴߊ߬ߟߎ߫ ߡߊߣߐ߬. ߁߅߇߁ ߠߊ߫߸ ߟߋߔߊ߲ߘ ߞߊ߬ ߕߙߎߞߌ߫ ߞߎߟߎ߲߫ ߂߅߀ ߟߎ߫ ߘߐߕߌߢߍ߫ ߕߐߟߊ ߦߋ߫. ߞߏ߬ߣߴߏ߬ ߞߍ߫ ߘߊ߫ ߟߊ߬ߥߛߊ߫ ߟߋ߬ ߘߌ߫߸ ߘߎ߬ߛߊ߬ߜߍ߬ ߕߍ߫ ߡߍ߲ ߠߊ߫߸ ߡߍ߲ ߡߊ߫ ߡߊ߰ ߕߙߎߞߌ߫ ߘߊ߯ ߝߊ߲߬ߞߊ߬ߡߊ ߝߋ߲߫ ߠߊ߫. ߏߕߏߡߊ߲ ߝ߭ߖ߭ߌߙ ߞߎ߲ߓߊ ߘߏ߫ ߞߵߊ߬ ߝߐ߫ ߝ߭ߋߣߌߛ ߞߏߕߌ߮ ߘߏ߫ ߢߍ߫ ߕߍߘߐߓߍ߲ ߕߎ߬ߡߊ ߟߊ߫ ߞߏ߫: «''ߊߟߎ߫ ߞߍߕߐߟߊ ߛ߭ߌߔߙߎ߬ ߡߌ߬ߘߊ߬ ߟߊ߫߸ ߊ߲ ߞߵߊ߬ߟߎ߫ ߓߟߏ ߞߋߟߋ߲ ߕߍ߰ ߊ߬ ߟߊ߫. ߊߟߎ߫ ߝߣߊ߫ ߞߍߕߐߟߊ ߊ߲ ߠߊ߫ ߞߎߟߎ߲ ߠߎ߬ ߟߊߖߌ߰ ߟߊ߫ ߖߌ ߞߘߐ߫߸ ߊߟߎ߫ ߞߵߊ߲ ߓߏ߲߬ߓߏ߲߬ߛߌ ߕߍ߰ ߊ߬ ߟߊ߫''. ». ߁߅߇߃ ߟߊ߫߸ ߏߕߏߡߊ߲ ߞߎߟߎ߲ ߠߎ߬ ߘߐߓߍ߲߬ ߘߊ߫߸ ߝ߭ߋߣߛߌߞߊ ߟߎ߬ ߝߣߊ߫ ߕߏ߫ ߘߊ߫ ߖߐ߮ ߘߝߊߣߍ߲ ߘߐ߫. ߏ߬ ߟߋ ߞߊ߬ ߛߎ߬ߟߑߕߊߣ ߟߴߊ߬ ߞߎ߲߬ߡߙߎ߫ ߟߴߊߝߙߌߞߌ߬ ߞߐ߬ߘߎ߮ ߝߊ߲߭ߝߍ߬.
ߞߐ߬ߟߑߘߊ߫
ߘߎ߰ߡߊ߬ߛߓߍ
ߊ߬ ߛߏ ߛߌ߰ߣߍ߲߫ ߦߋ߫ ߝߊ߬ߛߏ ߛߌߟߊ߫ ߆߲ ߠߋ߬ ߝߍ߬߸ ߛߌߟߊ ߏ߬ ߡߍ߲ ߦߋ߫ ߞߟߌ߫ ߟߊ߫ ߝߣߊ߫ ߞߏ߫ ߞߐ߬ߘߎ߮ ߛߌߟߊ߸ ߞߵߊ߬ ߞߎ߲߭ ߞߍ߫ ߛߌߟߊ ߏ߬ ߓߐ ߘߌ߫ ߘߊ߬ߞߊ߯ߙߎ߫ ߞߊ߬ ߥߊ߫ ߖ߭ߌߜ߭ߍ߲ߛ߭ߐߙ߸ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߕߊ߲߬ߓߊ߬ߞߎ߲߬ߘߊ߫ ߣߌ߫ ߝ߭ߋߟߌ߲ߜ߭ߙߊ߫ ߣߌ߫ ߞߏ߬ߟߑߘߊ߫ ߟߎ߫ ߝߍ߬. ߘߊ߬ߞߊ߰ߙߎ߬ ߡߍ߲ ߦߋ߫ ߞߊ߬ߝߏ ߞߎߓߋߘߊ ߘߌ߫߸ ߞߎߘߍ߫ ߆߇߀ ߟߋ߬ ߦߴߏ߬ ߣߌ߫ ߞߏ߬ߟߑߘߊ߫ ߕߍ߫.
ߏߕߏߡߊ߲ ߝߊ߰ߡߊ߬ߟߊ
ߝ߭ߌߍߣ ߘߟߊߛߌ߮ (߁߅߂߉)
ߏߕߏߡߊ߲ ߣߊ߲߬ߕߌ߮ ߟߎ߬ ߟߊ߫ ߓߙߊߓߐ߸ ߛߏߝߌ߬ߦߊ߬ ߕߙߐߝߍ߬; ߖߌ߲߬ߝߘߎ ߡߍ߲ ߦߋ߫ ߦߋ߲߬ ߠߊߡߌߣߌ߲ ߘߐ߫߸ ߏ߬ ߟߎ߫ ߦߋ߫ ߡߊ߬ߙߌ߬ߝߊ߬ (ߜߟߍ߬) ߞߌߛߍ ߟߊߓߐߙߐ߲ߘߐ ߟߴߊ߬ߟߎ߫ ߞߊ߲߫ (ߛߊߥߎߙߊ ߣߌ߲߬ ߕߊ߬ߣߍ߲߫ ߊߟߏߡߊ߲ ߠߋ߬ ߓߟߏ߫߸ ߁߇߈߈ ߠߊ߫). ߏ߬ ߟߋ ߦߋ߫ ߛߎߟߑߕߊߣ ߠߊ߫ ߣߌ߬ߣߌ߬ߟߌ ߦߌ߬ߘߊ߬ ߟߊ߫ ߦߋ߲߬ ߠߎ߫ ߡߊ߬߸ ߛߌ߬ߟߊ߬ߡߊ ߥߟߊ߫ ߛߌ߬ߟߡߦߊ߬ߓߊߟߌ ߟߎ߫߸ ߊ߬ ߣߌ߫ ߞߊ߬ ߝߏߣߌ߲ߞߋ߫ ߛߣߍ߬ߞߍ߬ߟߊ ߟߎ߬ ߘߐߛߎ߫ ߕߍ߬ߘߍ ߡߴߊ߬ ߘߐ߫. ߦߌߟߡߊ:ߏߕߏߡߊ߲ ߝߊ߰ߡߊ߬ߟߊ ߦߌߟߡߊ:ߝߊ߰ߡߊ߬ߟߊ߫ ߞߘߐ ߘߏ߫ ߦߌߟߡߊ:ߕߙߎߞߌ߫ ߝߊ߰ߡߊ߬ߟߊ ߦߌߟߡߊ:ߓߊߕߍ߫ ߣߝߊ߬ߖߌ߫ ߦߌߟߡߊ:ߓߊߕߍ߫ ߣߝߊ߬ߖߌ߬
ߞߐ߬ߟߑߘߊ߫
ߘߎ߰ߡߊ߬ߛߓߍ
ߘߌ߲߬ߞߌߙߊ ߡߊ߬ߡߙߊ߬ߟߌ߫ ߛߏ߲߯ߘߋ ߟߎ߫ ߟߋ߬ ߦߋ߫ ߓߊ߲ߕߊ߲ߜ߭ߍߟ ߘߌ߫߸ ߘߎ߬ߡߊ߬ߛߎ߫߸ ߒߖߏߓߍߣ߸ ߛߊ߯ߙߋ ߡߎߛߊ߫߸ ߜ߭ߘߊߔߙߊ߫߸ ߛߊ߯ߙߍ߫ ߞߍߡߐ߫߸ ߛߌ߲ߗߊ߲߫߸ ߕߎ߲ߕߎߙߎ߲߫߸ ߛߌ߲ߗߊ߲߫ ߌߘߙߌߛ߸ ߍߛߌߞߊߟ߸ ߛߞߌߟߏ߫߸ ߊ߬ ߣߌ߫ ߝߙߊ߬ߓߊ߫. ߞߐ߬ߟߑߘߊ߫ ߟߋ߬ ߦߋ߫ ߕߌ߲߬ߞߎߘߎ߲ ߞߎߓߋߘߊ߫ ߢߣߊߡߊ ߘߌ߫߸ ߞߊ߬ ߞߊ߬ߝߏ߬ߓߏߟߏ߲߫ ߝߌ߬ߟߊ߬ ߟߎ߫ ߟߊߘߏ߲߬ ߊ߬ ߘߐ߫߸ ߣߊߟߌ߬ߡߎ߲߫ ߝ߭ߋߟߌ߲ߜ߭ߙߊ߫ ߣߌ߫ ߝߊߝߊߞߙߎ߫ ߟߎ߫ ߘߌ߫.
ߘߎ߰ߘߐ߬ߛߓߍ ߘߐ߬ߞߏ߬ߦߊ ߣߌ߫ ߓߊ߲ߘߊߖߌߦߊ
ߝߍߘߍ߲ߝߋ߲ߞߏ ߣߌ߫ ߛߊ߲ߖߌ ߟߊ߫ ߣߊ߬ߟߌ ߟߎ߬ ߓߍ߯ ߘߐߥߛߊ߬ߣߍ߲߫ ߦߋ߫ ߟߋ߬ ߞߐ߬ߟߑߘߊ߫ ߡߙߊ ߘߐ߫. ߛߊ߬ߡߊ ߥߎ߬ߛߎ ߦߋ߫ ߞߊߙߏ߫ ߟߏ߯ߟߎ߫ ߟߋ߬ ߘߌ߫߸ ߞߴߊ߬ ߕߊ߬ ߥߊ߬ߛߌ߬ߥߙߊ ߡߊ߬ ߞߊ߬ ߥߴߊ߬ ߛߌ߰ ߞߏ߲ߓߌߕߌ߮ ߟߎ߫ ߟߊ߫߸ ߞߵߊ߬ ߕߘߍ߬ ߕߟߋ߬ߡߊ ߦߋ߫ ߘߊߡߌ߬ߣߊ߬ ߟߊ߫ ߣߍߣߍߓߊ ߟߋ߬ ߟߊ߫ ߞߊ߬ ߓߊ߲߫ ߘߓߊ߬ߕߊ ߟߊ߫.
ߛߊ߲߭ ߓߊ߲ߘߊ߲ߖߌߦߊ ߕߍߡߊߞߊ߲ߞߋ ߦߋ߫ ߞߛߊߞߊ߫ ߈߁.߉ ߝ° (F°) ߟߋ߬ ߘߌ߫ ߡߍ߲ ߡߊߦߟߍ߬ߣߍ߲ ߦߋ߫ ߞߛߊߞߊ߫ ߉߄.߈ ߝ° ߘߌ߫ ߞߏ߲ߞߏߘߌ߬ߓߌ ߣߌ߫ ߘߓߊ߬ߕߊ ߣߌ߫ ߞߏ߲ߓߌߕߌ߮ ߟߎ߫ ߟߊ߫߸ ߊ߬ ߣߴߊ߬ ߞߐߘߊ߲ ߦߋ߫ ߞߛߊߞߊ߫ ߆߈.߇ ߝ° ߘߌ߫ ߓߌ߲ߠߊߥߎߟߋ߲ ߣߌ߫ ߘߓߊ߬ߓߌߟߊ ߟߎ߫ ߟߊ߫.
ߛߌ߰ߓߊ߰ߓߙߍ߬ߟߐ߲
߂߀߀߂ ߟߊ߫߸ ߞߐ߬ߟߑߘߊ߫ ߛߌ߰ߓߊ߮ ߕߘߍ߬ ߦߋ߫ ߡߐ߰ ߅߃߉߂߁ ߟߎ߫ ߟߋ߬ ߘߌ߫߸ ߡߍ߲ ߝߘߏ߬ߓߊ߬ ߖߊߕߋߛߎߓߐ ߦߙߌߞߊ ߞߍ߫ ߘߊ߫ ߡߐ߰ ߆߂߂߅߈ ߘߌ߫ ߂߀߀߇ ߟߊ߫. ߊ߬ ߛߌ߰ߓߊ߮ ߝߊ߲߬ߓߊ ߦߋ߫ ߝߌߟߊ ߟߎ߫ ߟߋ߬ ߘߌ߫߸ ߡߊ߲߬ߘߋ߲߬ߞߏ ߟߎ߬ ߣߌ߫ ߖߐ߰ߟߊ ߟߎ߫ ߞߏ߬ߣߌ߲ ߦߋ߫ ߦߋ߲߬.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߓߌߦߊ߲ߟߐ߲ߗߋߥߎߞߏ ߕߌߙߌ߲ߠߌ߲ ߕߊ߲ߓߊ߲ (Centre de Recherche Zootechniques) ߓߌ߬ߟߊ߬ ߘߊ߫ ߛߋ߲߬ߠߊ߫ ߞߐ߬ߟߑߘߊ߫ ߁߉߇߂ ߟߋ߬ ߟߊ߫. ߊ߬ ߛߣߍ߬ߛߎߡߊ߲ ߞߐߞߟߏ ߦߋ߫ ߞߐߙߐ߲ߘߌ (ߞߐ߯ߙߌ) ߣߌ߫ ߞߋ߲߬ߘߋ ߣߌ߫ ߛߎ߬ߡߊ߲߬ߞߌߛߍ ߟߎ߬ ߟߋ߬ ߘߌ߫߸ ߝߊߣߌ߲߸ ߕߌ߬ߦߊ߸ ߊ߬ ߣߌ߫ ߛߎ߬ߡߊ߲ ߕߐ߬ߡߊ ߟߎ߫. ߓߌߦߊ߲ ߠߎ߬ ߝߣߊ߫ ߞߊߛߌߦߊ߫ ߞߐ߬ߟߑߘߊ߫߸ ߦߏ߫ ߣߌ߬ߛߌ߸ ߛߊ߱ ߣߌ߫ ߓߊ߭ ߟߎ߫߸ ߊ߬ ߣߌ߫ ߓߌߦߊ߲߫ ߥߟߏߒߘߐ ߟߎ߫. ߦߙߌߘߋ߲ ߞߊߛߌߦߊ߫ ߞߐ߬ߟߑߘߊ߫߸ ߦߏ߫ ߡߊ߲ߞߏߙߏ߲߸ ߟߋ߬ߡߎߣߎ߲߸ ߊ߬ ߣߌ߫ ߛߐ߬ߡߐ ߟߎ߫.
ߦߟߌߡߊߛߙߋ ߟߎ߬
ߦߌߟߡߊ:ߛߣߍ߬ߜ߭ߊߟߌ߫ ߛߏ ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߟߐ߲ߞߏ
ߖߊ߯ߓߊ ߦߌ߬ߘߊ߬ߣߍ߲߬ ߦߋ߫ ߜߙߋ߬ ߛߌߦߊߡߊ߲߫ ߖߙߎߡߎ߲ ߠߎ߬ ߟߋ߬ ߘߐ߫ ߕߎ߬ߡߊ ߟߎ߬ ߘߌ߫߸ ߡߍ߲ ߦߋ߫ ߕߊ߬ߡߌ߲߬ ߠߊ߫ ߞߊ߬ ߓߐ߫ ߣߎߡߊ߲߫ ߞߊ߬ ߕߊ߯ ߞߌߣߌ߲߫.
ߟߐ߲ߞߏ ߓߏߟߏ߲ ߠߎ߬
ߟߐ߲ߞߏ ߓߏߟߏ߲ ߠߎ߬ ߞߎߡߘߊ ߝߟߍ߫.ߘߋ߲ߡߊ߬ߛߙߋ ߡߊ߫ߕߞߊ߲ߧߊ
ߟߐ߲ߞߏ ߕߌߙߌ߲ߠߌ߲
ߟߐ߲ߞߏ ߕߌߙߌ߲ߠߌ߲ߠߊ ߟߎ߬ ߓߘߊ߫ ߣߌߡߊߙߋ߲ ߛߎ߯ߦߊ߫ ߣߊ߯ߣߌ߲ ﴿ ߄﴾ ߠߋ߬ ߟߊ߫ ߞߏߟߐ߲. ߣߌߡߊߙߋ߲ ߛߎ߯ߦߊ߫ ߄ ߸ ߏ߬ ߟߎ߬ ߛߙߍߘߍ ߝߟߍ߫ ߣߌ߲߬ ߁߭-ߓߊ߰ߙߋ߲ = ߝ߭ߌߙߎ߳ߛ = ߂߲-ߡߢߐߞߘߐ = ߓߊߞߑߕߋߙߌ = ߃߲-ߝߌߣߊߙߋ߲ = ߛ߭ߊ߲ߔߌߢߐ߲= ߄߲-ߢߍߣߌߡߊ = ߔߙߏߕߏߖ߭ߏߍߙ= 🧬
ߝߘߏ߬ߓߊ߬ ߟߐ߲ߞߏ
[[ߦߌߟߡߊ:ߟߐ߲ߞߏ ߓߍ ߖߌ߲ ߟߊ
ߦߌߟߡߊ:ߟߐ߲ߞߏ ߦߌߟߡߊ:ߛߎ߲ߞߎ߲ ߟߐ߲ߞߏ ߦߌߟߡߊ:ߘߍ߬ߟߐ߲߬ߘߐ߬ߦߊ ߦߌߟߡߊ:ߘߐ߬ߞߏ ߦߌߟߡߊ:ߖߎ߲߯ߛߊ
ߎ߳.ߍߝ.ߘߋ.ߗ߭ߋ
ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ (ߖ.ߓ.ߝ.ߘ) ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ ߞߙߎߞߊ ߟߋ߬ ߘߌ߫ ߡߍ߲ ߛߌ߲ߘߌ߫ ߘߊ߫ ߁߉߉߁ ߠߊ߫.
ߘߐ߬ߝߐ
ߕߎߟߊߝߌ߲ ߁߆ ߣߴߊ߬ ߁߇ ߕߍ ߘߐ߫ ߁߉߉߁ ߠߊ߫߸ ߛߌ߲߬ߝߏ߲߬ߘߊ߬ ߥߙߍߓߊ ߟߎ߬ ߞߵߊ߬ߟߎ߫ ߟߊߘߍ߬ ߡߊ߬ߙߊ ߞߍߢߊ ߟߊߢߊ߬ߟߌ ߕߊ߲ߓߊ߲ ߠߊ߫ ߘߐ߲ߞߊ߬߸ ߊ߬ߟߎ߫ ߓߍ߲߬ ߘߴߊ߬ ߘߐ߫ ߞߴߊ߬ߟߎ߬ ߦߴߊ߬ߟߎ߬ ߝߙߊ߬ ߢߐ߲߮ ߞߊ߲߬ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߘߏ߫ ߛߌ߲ߘߌ߫ ߡߍ߲ ߘߌ߫ ߞߟߌ߫ ߞߏ߫ ߓߍ߯ߦߊ߫ ߝߊ߲ߞߊ ߘߍ߭ (ߓ.ߝ.ߘ «UFD»). ߛߌ߲߬ߝߏ߲߬ߘߊ ߏ߬ ߟߎ߫ ߟߋ߬ ߦߋ߫: ߊߡߊߘߎ߫ ߓߊ ߎߙߌ߬ ߣߴߊ߬ ߘߍ߬ߢߐ߲߮ ߠߎ߬ ߟߊ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭߸ ߡߊ߬ߡߊ߬ߘߎ߫ ߓߊߘߌߞߏ߫ ߓߊ ߣߴߊ߬ ߕߋߙߌ ߡߍ߲ ߠߎ߬ ߛߌ߰ߣߍ߲߬ ߦߋ߫ ߞߊߡߋߙߎ߲ߣ߸ ߏ߬ ߟߎ߬ ߟߊ߫ ߝߓߊ߬ߘߋ߲߬ ߝߊ߲ߞߊ ߘߍ߭ (ߝ.ߝ.ߘ «UFP»)߸ ߊߟߌߝߊ߫ ߌߓߑߙߊߤߌߡߊ߬ ߛߏ ߟߊ߫ ߢߍߕߊ߮ ߣߌ߫ ߟߊ߬ߞߎ߬ߘߦߊ߬ߟߌ ߘߍ߭߸ ߖߌ߬ߣߍ߬ߞߊ ߡߍ߲ ߠߎ߬ ߛߌ߰ߣߍ߲߬ ߦߋ߫ ߞߘߏߥߊߙߌ߫߸ ߊ߬ ߣߌ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߕߏ߰ߝߏ ߟߊ߫ ߖߌ߬ߣߍ߬ ߓߍ߯ߦߊ ߟߐ߯ߓߊߟߐ (FODEG). ߛߌ߲ߘߟߌ߫ ߞߎ߲ߜߙߊ ߏ߬ ߛߙߊߕߌ ߞߊ߬ ߊߡߊߘߎ߫ ߓߊ ߎߙߌ߬ ߟߋ߬ ߞߍ߫ ߓߍ߯ߦߊ߫ ߝߊ߲ߞߊ ߘߍ߭ ߝߘߏ߬ߓߊ߬ ߞߟߊߕߌ߮ ߘߌ߫߸ ߏ߬ ߡߍ߲ ߓߏߟߏ߲ߓߐߣߍ߲߫ ߕߘߍ߬ ߦߋ߫ ߞߊ߬ ߞߍ߫ ߞߐߞߊ߲ߠߊ ߝߊ߲߬ ߛߌߦߊߡߊ߲߫ ߡߊ߬. ߊ߬ߟߎ߬ ߓߊ߲߫ ߘߊ߫ ߞߊ߬ ߝߊ߬ߙߊ߲߬ߛߌ߬ ߓ.ߝ.ߘ ߛߌ߲ߘߌ߫ ߞߊ߬ ߞߏ߲߬ߓߏ ߌߛߊ߫ ߖߊ߬ߞߌ߬ߕߋ߫ ߞߴߊ߬ ߝߘߏ߬ߓߊ߬ ߞߟߊߕߌ߮ ߘߌ߫߸ ߞߊ߬ ߓߎߓߞߊߙ ߖߊߟߏ߫ ߞߍ߫ ߞߘߏߥߊߙߌ߫ ߓ.ߝ.ߞ ߝߘߏ߬ߓߊ߬ ߞߟߊߕߌ߮ ߘߌ߫߸ ߊ߬ ߣߌ߫ ߞߊ߬ ߡߊ߬ߡߊ߬ߘߎ߫ ߓߊߘߌߞߏ߫ ߖߊߟߏ߫ ߞߍ߫ ߞߊߡߋߙߎ߲ߣ ߓ.ߝ.ߘ ߝߘߏ߬ߝߊ߬ ߞߟߊߕߌ߮ ߘߌ߫.
ߞߊ߬ߦߴߊ߬ ߛߌ߲ߘߌ߫ ߕߎߡߊ ߏ߬ ߟߊ߫߸ ߓ.ߝ.ߘ. ߕߐ߮ ߛߓߍ߫ ߘߊ߫ ߓߘߍ߬ߓߘߍ߬ߟߌ ߛߋ߲߬ߠߊ߬ߛߌ߮ ߟߎ߬ ߛߙߍߘߍ ߘߐ߫߸ ߊ߬ ߣߌ߫ ߞߊ߬ ߝߊ߬ߛߏ߬ߟߊ߬ߞߊ ߟߊ߬ߘߍ߰ ߝߟߐ ߞߍ߫ ߦߊ߬ߣߌ߫ ߛߎߥߊ߲ߘߟߌ ߝߟߐ ߞߍ߫ ߕߐ߫. ߒ߬ߓߊ߬ ߟߐ߬ߘߎ߮ ߏ߬ ߡߊ߫ ߛߋ߫ ߛߌߟߊ߫ ߛߐ߬ߘߐ߲߬ ߠߊ߫ ߓߘߍ߬ߓߘߍ߬ߟߌ߬ ߞߙߎߞߊ ߕߐ߭ ߟߎ߬ ߓߟߏ߫߸ ߏ߬ ߟߎ߫ ߡߍ߲ ߠߎ߬ ߞߵߊ߬ߟߎ߫ ߕߍ߬ߘߍ ߞߊ߬ߣߌ߲߬ ߁߉߉߃ ߞߊ߲ߕߌ߯ ߛߎߥߊ߲ߘߟߌ ߣߴߊ߬ ߥߛߊ߬ߘߋ߲߬ ߛߎߥߊ߲ߘߟߌ ߟߎ߬ ߘߐ߫߸ ߏ߬ ߘߐ߫ ߊ߬ ߡߊ߫ ߛߋ߫ ߓߍ߲߬ ߠߊ߫ ߝߛߍߞߘߎ߫.
ߟߎ߬ ߥߌ߬ߟߌ߫ ߡߍ߲ ߞߍ߫ ߘߴߏ߬ ߘߐ߫߸ ߏ߬ ߞߊ߬ ߞߎ߲߬ߠߊ߬ߛߌ߮ ߞߘߊߡߊ߫ ߞߵߊ߬ ߟߐ߬ ߕߍߝߐ ߟߴߊ߬ ߓߌ߬ߟߊ߬ ߞߏ ߟߊ߫.